title: দক্ষিণপূর্ব এশিয়ায় জৈনধর্ম

text: বিশিষ্ট জৈনধর্মাবলম্বীদের (যেমন জৈন সন্ন্যাসী ক্ষুল্লক প্রযত্ন সাগর) জৈনধর্মের প্রতিনিধিত্ব, স্থানীয় জৈন গোষ্ঠীগুলিকে দিকনির্দেশ এবং অন্যান্য ধর্মমতগুলির (বিশেষত বৌদ্ধধর্ম) সঙ্গে মতবিনিময়ের উদ্দেশ্যে ভারত থেকে দক্ষিণপূর্ব এশিয়ায় প্রেরণ করা হয়েছিল।


title: দক্ষিণপূর্ব এশিয়ায় জৈনধর্ম

text: জৈন আগমে দক্ষিণপূর্ব এশিয়াকে ‘সুবর্ণভূমি’ নামে উল্লেখ করা হয়েছে। কথিত আছে, কলকাচার্য নামে এক জৈন সন্ন্যাসী মায়ানমারে (ব্রহ্মদেশ) গিয়েছিলেন।


title: দক্ষিণপূর্ব এশিয়ায় জৈনধর্ম

text: দ্বিতীয় বিশ্বযুদ্ধের আগে প্রায় ৫,০০০ জৈন পরিবার মায়ানমারে বাস করত। প্রায় সব কটি পরিবারই বর্তমানে মায়ানমার ত্যাগ করেছে। ইয়াঙ্গনে এখন তিনটি বা চারটি জৈন পরিবার বাস করে। সেখানে একটি জৈন মন্দিরও রয়েছে। পুরনো রেঙ্গুনের লাথা টাউনশিপের ২৯শ স্ট্রিটে অবস্থিত এই মন্দিরটি রোমানেস্ক স্থাপত্যশৈলীতে নির্মিত। ইয়াঙ্গন হেরিটেজ ট্রাস্ট পুরনো রেঙ্গুনের অন্যান্য গুরুত্বপূর্ণ দর্শনীয় স্থান সহ এই মন্দিরটিও সংরক্ষণ করতে উদ্যোগী হয়েছে।


title: দক্ষিণপূর্ব এশিয়ায় জৈনধর্ম

text: কম্বোডিয়ায় জৈনধর্মের অস্তিত্বের কোনও প্রমাণ পাওয়া যায় না।


title: দক্ষিণপূর্ব এশিয়ায় জৈনধর্ম

text: ইন্দোনেশিয়ায় একটি ছোটো জৈন ধর্মীয় গোষ্ঠীর অস্তিত্ব রয়েছে। এই ধর্মীয় গোষ্ঠীটি জাকার্তায় বিভিন্ন জৈন উৎসবের আয়োজন করে থাকে। এই গোষ্ঠীর সংগঠনটির নাম ‘জৈন সোশ্যাল গ্রুপ, ইন্দোনেশিয়া’।


title: দক্ষিণপূর্ব এশিয়ায় জৈনধর্ম

text: লাওসে জৈনধর্মের কোনও অস্তিত্ব নেই।


title: দক্ষিণপূর্ব এশিয়ায় জৈনধর্ম

text: মালয়শিয়ায় প্রায় ২,৫০০ জৈন বাস করেন। মনে করা হয়, খ্রিস্টীয় ১৫শ বা ১৬শ শতাব্দীতে তাঁদের কয়েকজনের পূর্বপুরুষেরা মালাক্কা থেকে মালয়শিয়ায় এসেছিলেন।


title: দক্ষিণপূর্ব এশিয়ায় জৈনধর্ম

text: মালয়শিয়ার প্রথম জৈন মন্দিরটি পেরাকের ইপোহে অবস্থিত। ২০১২ সালে এটি উৎসর্গিত হয়। কুয়ালা লামপুরেও একটি জৈন মন্দির রয়েছে। কুয়ালা লামপুরের বাংসার অঞ্চলে অবস্থিত এই মন্দিরটি ভারত থেকে আনীত ৪,০০০ কিলোগ্রাম শ্বেতপাথরে নির্মিত। ২০১১ সালে এই মন্দিরটি উদ্বোধনের সময় মালয়শিয়ার মানবসম্পদ উন্নয়ন মন্ত্রী সুব্রহ্মণ্যম সৎশিবম উপস্থিত ছিলেন।


title: দক্ষিণপূর্ব এশিয়ায় জৈনধর্ম

text: ফিলিপিনসে জৈনধর্মের কোনও অস্তিত্ব নেই।


title: দক্ষিণপূর্ব এশিয়ায় জৈনধর্ম

text: ২০শ শতাব্দীর প্রথম ভাগে প্রথম বিশ্বযুদ্ধের (১৯১০-১৯১৪) পর সিঙ্গাপুরে জৈনরা বসতি স্থাপন করেছিল। ২০০৬ সালের হিসেব অনুসারে, সিঙ্গাপুরে ১,০০০ জৈন বসবাস করেন।


title: দক্ষিণপূর্ব এশিয়ায় জৈনধর্ম

text: প্রাচীনকালে শ্রীলঙ্কা হয়ে জৈন সন্ন্যাসীরা জৈন মূর্তিগুলি থাইল্যান্ডে নিয়ে যান। চিয়াংমাইতে একটি নগ্ন জৈন মূর্তি বুদ্ধমূর্তি হিসেবে পূজিত হত। যদিও কঠোর তপস্যার উপর অত্যধিক গুরুত্ব আরোপ করার জন্য থাইল্যান্ডে জৈনধর্ম জনপ্রিয়তা অর্জনে ব্যর্থ হয়।


title: দক্ষিণপূর্ব এশিয়ায় জৈনধর্ম

text: বর্তমানে প্রায় ৬০০ জৈন পরিবার থাইল্যান্ডে বাস করেন। এঁরা বাস করেন প্রধানত ব্যাঙ্ককে। থাইল্যান্ডের জৈন গোষ্ঠীটি সিঙ্গাপুর, মার্কিন যুক্তরাষ্ট্র প্রভৃতি অঞ্চলের জৈন গোষ্ঠীগুলির মতো সংঘবদ্ধ নয়। এদেশে দিগম্বর ও শ্বেতাম্বর জৈন সম্প্রদায়গুলির জন্য পৃথক পৃথক জৈন মন্দির রয়েছে। ২০০৭ সালে দিগম্বর জৈন ফাউন্ডেশন প্রতিষ্ঠিত হয়।


title: দক্ষিণপূর্ব এশিয়ায় জৈনধর্ম

text: থাইল্যান্ডের জৈন গোষ্ঠীটি স্থানীয় থাই পিএইচডি ছাত্রছাত্রীদের জৈনধর্ম নিয়ে গবেষণার জন্য অর্থসাহায্য দেয়। থাইল্যান্ডের কিছু কিছু রেস্তোরাঁয় জৈন খাদ্য পরিবেশন করা হয়।


title: দক্ষিণপূর্ব এশিয়ায় জৈনধর্ম

text: ব্যাঙ্ককের হিরে কাটা ও পালিশ করার ব্যবসাটির একটি বড়ো অংশ জৈন গোষ্ঠীটি পরিচালনা করে।


title: দক্ষিণপূর্ব এশিয়ায় জৈনধর্ম

text: ভিয়েতনামে জৈনধর্মের কোনও অস্তিত্ব নেই।


title: ২০১৬ গ্রীষ্মকালীন অলিম্পিকে বাংলাদেশ

text: ২০১৬ গ্রীষ্মকালীন অলিম্পিক গেমসে বাংলাদেশ পূর্ব ঘোষিত ক্রীড়াসূচী মোতাবেক ৫ - ২১ আগস্ট, ২০১৬ তারিখে ব্রাজিলের রিও দি জেনেরিওতে অনুষ্ঠিত অলিম্পিক গেমসে ৫টি বিভাগে ৭ জন ক্রীড়াবিদ প্রেরণ করে। এটি হল গ্রীষ্মকালীন অলিম্পিকে বাংলাদেশের নবম অংশগ্রহণ।


title: ২০১৬ গ্রীষ্মকালীন অলিম্পিকে বাংলাদেশ

text: ২০১৬ রিও গেমসে উদ্বোধনী অনুষ্ঠানে বাংলাদেশের পতাকা বহন করেন গলফার সিদ্দিকুর রহমান।


title: ২০১৬ গ্রীষ্মকালীন অলিম্পিকে বাংলাদেশ

text: ট্রাইপার্টাইট কমিশনের আমন্ত্রণে বাংলাদেশের একজন নারী তীরন্দাজ অলিম্পিক গেমসে অংশগ্রহণের সুযোগ পায়।


title: ২০১৬ গ্রীষ্মকালীন অলিম্পিকে বাংলাদেশ

text: বাংলাদেশের একজন গলফার অলিম্পিক গেমসে অংশগ্রহণ করে। ১১ জুলাই ২০১৬, আইজিএফ বিশ্ব র্যাঙ্কিং অনুযায়ী সিদ্দিকুর রহমান শীর্ষ ৬০ খেলোয়াড়ের সাথে সরাসরি প্রবেশ করে। সিদ্দিকুর রহমান অলিম্পিক গেমসে বাংলাদেশের প্রথম ক্রীড়াবিদ, যিনি ওয়াইল্ড কার্ড, ট্রাইপার্টাইট কমিশন বা সার্বজনীন আমন্ত্রণ নয় বরং যোগ্যতার ভিত্তিতে সরাসরি নির্বাচিত হয়েছেন।


title: ২০১৬ গ্রীষ্মকালীন অলিম্পিকে বাংলাদেশ

text: বাংলাদেশের একজন শ্যুটার ট্রাইপার্টাইট কমিশনে আমন্ত্রণে অলিম্পিক গেমসে অংশগ্রহণ করে।


title: ২০১৬ গ্রীষ্মকালীন অলিম্পিকে বাংলাদেশ

text: বাংলাদেশ ফিনা থেকে সার্বজনীন আমন্ত্রণ পেয়ে দুইজন সাঁতারু অলিম্পিকে অংশগ্রহণ করে।


title: আফ্রিকায় জৈনধর্ম

text: আফ্রিকায় জৈনধর্ম উক্ত মহাদেশে ইহুদি ধর্ম, খ্রিস্টধর্ম ও ইসলামের অনেক পরে এসেছে। সেই কারণে আফ্রিকায় এই ধর্মের ইতিহাসও সংক্ষিপ্ত সময়ের। আফ্রিকায় প্রায় ১ লক্ষ জৈন এবং ১০টি জৈন সংগঠন রয়েছে।


title: আফ্রিকায় জৈনধর্ম

text: ১৯শ শতাব্দীর শেষভাগে যখন জৈনরা প্রথম ভারত থেকে কেনিয়া, ও পরে উগান্ডা, সুদান ও তানজানিয়ায় বসতি স্থাপন করে, তখনই আফ্রিকায় প্রথম জৈনধর্ম প্রবেশ করেছিল।


title: আফ্রিকায় জৈনধর্ম

text: ১৯৭২ সালে ইদি আমিনের নীতির পরিপ্রেক্ষিতে জৈনরা বিপুল সংখ্যায় উগান্ডা পরিত্যাগ করেছিলেন। তাঁরা অন্যত্র চলে যেতে বাধ্য হন। কেউ কেউ অস্ট্রেলিয়া, উত্তর আমেরিকা ও ইউরোপে চলে যান।


title: আফ্রিকায় জৈনধর্ম

text: কেনিয়ায় প্রায় ১০০ বছর ধরে জৈনধর্মের অস্তিত্ব রয়েছে। একটি ছোটো গোষ্ঠী নিয়মিত জৈন সম্মেলন, চলচ্চিত্র উৎসব ও অন্যান্য সাঙ্গাঠনিক অনুষ্ঠান পালন করে।


title: আফ্রিকায় জৈনধর্ম

text: নাইরোবি ও মোম্বাসায় জৈন মন্দির আছে। নাইরোবি ও অন্যান্য বড়ো শহরে জৈনরা সর্বাধিক সফল ও সমৃদ্ধ ব্যবসায়ীদের মধ্যে অন্যতম।


title: আফ্রিকায় জৈনধর্ম

text: ভারত ও দক্ষিণ আফ্রিকায় ব্রিটিশ শাসনকালে জৈনরা দক্ষিণ আফ্রিকায় বসতি স্থাপন করে এবং ব্যবসা ও বাণিজ্যে উন্নতি লাভ করে। এই দেশে প্রচুর জৈন পর্যটক আসেন এবং প্রচুর জৈন বাস করেন। তাই অনেক দক্ষিণ আফ্রিকান রেস্তোরাঁয় জৈন খাদ্য পরিবেশন করা হয়।


title: বেলজিয়ামে জৈনধর্ম

text: ইউরোপে, বিশেষত বেলজিয়ামে, জৈন গোষ্ঠী অত্যন্ত লাভজনক হিরে ব্যবসার সঙ্গে যুক্ত।


title: বেলজিয়ামে জৈনধর্ম

text: বেলজিয়ামে প্রায় ১,৫০০ জৈন বাস করেন। এঁদের অধিকাংশই বাস করেন অ্যান্টওয়ার্পে। এঁরা পাইকারি হিরে ব্যবসার সঙ্গে যুক্ত। বেলজিয়ান ভারতীয় জৈনরা আকরিক হিরে বাণিজ্যের দুই-তৃতীয়াংশ নিয়ন্ত্রণ করেন এবং ভারতে তাঁদের আকরিক হিরের ৩৬% সরবরাহ করেন। তাঁরা অ্যান্টওয়ার্পের কাছে উইলরিকে একটি প্রধান জৈন মন্দির ও একটি সাংস্কৃতিক কেন্দ্র নির্মাণ করেছেন। তাঁদের ধর্মগুরু রমেশ মেহতা ২০০৯ সালের ১৭ ডিসেম্বর প্রতিষ্ঠিত বেলজিয়ান কাউন্সিল অফ রিলিজিয়াস লিডার্সের পূর্ণাঙ্গ সদস্য।


title: হোটেল আগ্রাবাদ

text: হোটেল আগ্রাবাদ আগ্রাবাদ বাণিজ্যিক এলাকায় অবস্থিত চট্টগ্রামের প্রথম পাঁচ তারকা হোটেল। এতে মোট ১০১ টি লাক্সারিয়াস রুম ও স্যুট রয়েছে। এখানে প্রচুর বিদেশী নাগরিক এতে অবস্থান করে। গ্রাহকের সুবিধার জন্য হোটেলের পাশেই কয়েকটি ট্রাভেল এজেন্সি সহ কিছু মার্কেট রয়েছে।


title: অলিম্পিকে পশ্চিম জার্মানি

text: পশ্চিম জার্মানি জার্মান বিভাজনের পর ১৯৫২ সালে এসএএআর হিসাবে এবং ১৯৬৮ সাল থেকে ১৯৯০ সালে জার্মান পুনএকত্রীকরনের পূর্ব পর্যন্ত সকল শীতকালীন ও ১৯৮০ গ্রীষ্মকালীন অলিম্পিক গেমস বাদে সকল অলিম্পিক গেমসে অংশগ্রহণ করে। ১৯৮০ মস্কো গেমস যুক্তরাষ্ট্রের নেতৃত্বে বয়কট করেছে।


title: অলিম্পিকে পশ্চিম জার্মানি

text: পশ্চিম জার্মানির ক্রীড়াবিদগন ৫টি গ্রীষ্মকালীন অলিম্পিক গেমসে অংশগ্রহণ করে ২০৪টি পদক এবং ৬টি শীতকালীন অলিম্পিক গেমসে অংশগ্রহণ করে ৩৯টি পদক জিতেছে।


title: ডোনাল্ড টাস্ক

text: ডোনাল্ড ফ্রান্সিসজেক টাস্ক (; জন্ম: ২২ এপ্রিল, ১৯৫৭) বিশিষ্ট পোলীয় রাজনীতিবিদ ও ইতিহাসবেত্তা। ১ ডিসেম্বর, ২০১৪ তারিখ থেকে ইউরোপীয় কাউন্সিলের সভাপতির দায়িত্ব পালন করছেন। এরপূর্বে ২০০৭ থেকে ২০১৪ মেয়াদে পোল্যান্ডের প্রধানমন্ত্রীর দায়িত্ব পালন করেন। এছাড়াও সিভিক প্লাটফর্মের সহঃ প্রতিষ্ঠাতা ও সভাপতি ডোনাল্ড টাস্ক।


title: ডোনাল্ড টাস্ক

text: গদান্সকে জন্মগ্রহণকারী ডোনাল্ড টাস্কের বাবার নামও ডোনাল্ড টাস্ক পেশায় কাঠমিস্ত্রি ছিলেন। মা ইউয়া টাস্ক সেবিকা ছিলেন। টাস্ক পোল্যান্ডের সংখ্যালঘু কাশুবিয়ান গোত্র থেকে এসেছেন। ডিসেম্বর, ২০০৮ সালে ইসরায়েলী সংবাদপত্র হারেৎজে এক স্বাক্ষাৎকারে টাস্ক ইহুদি অভিজ্ঞতার আলোকে নিজ পরিবারের ইতিহাসের সাথে কাশুবিয়ান সংখ্যালঘু গোষ্ঠীর তুলনা করেন। ইহুদিদের ন্যায় সীমান্তবর্তী এলাকায় জন্মগ্রহণকারী ও নাৎসিদের দ্বারা আক্রান্ত এবং কমিউনিস্টদের কাছে অবিশ্বাসী হিসেবে রয়েছে কাশুবিয়ান জনগোষ্ঠী।


title: ডোনাল্ড টাস্ক

text: ১৯৭৬ সালে গদান্সকের নিকোলাস কোপার্নিকাস ১নং উচ্চ বিদ্যালয় থেকে সনদ লাভ করেন। ১৯৮০ সালে গদান্সক বিশ্ববিদ্যালয় থেকে ইতিহাস বিষয়ে স্নাতকধারী হন। এরপর অধ্যাপক রোমান ওয়াপিনস্কির অধীনে এমএ শ্রেণীতে জোজেফ পিটসাডস্কির উপর অভিসন্দর্ভ রচনা করেন। টাস্ক জার্মান ও ইংরেজি ভাষায় কথা বলতে পারেন।


title: ডোনাল্ড টাস্ক

text: নিজ শহর গদান্সকে আন্দোলনকর্মী হিসেবে জনসম্পৃক্ততায় অগ্রসর হন। সলিডারিটির স্বপক্ষে অবস্থান করেন ও নিজের অনুসারী বিশ্ববিদ্যালয়ের ছাত্রদেরকে সংগঠিত করেন।


title: ডোনাল্ড টাস্ক

text: ১৯৯১ সালে পোলীয় সংসদ থার্ড রিপাবলিক সেইমে প্রথমবারের মতো যোগ দেন। ১৯৯১ সালের নির্বাচনে কেএলডি ৮% আসন লাভ করে ও সেইমে ৩৭ আসন নিয়ে প্রতিনিধিত্ব করে। দলের প্রধান রাজনৈতিক প্রচারণা ছিল 'ডানপন্থী নয়, বামপন্থী নয়, সোজা ইউরোপপন্থী'। টাস্ক দলের অন্যতম সদস্য ছিলেন ও তৃতীয় পোলীয় প্রজাতন্ত্রের প্রথম সেইমে সদস্য হন। এরপর একবার বাদে ধারাবাহিকভাবে এতে সম্পৃক্ত থাকেন। ১৯৯৭ থেকে ২০০১ পর্যন্ত সিনেটে ভাইস মার্শাল বা ডেপুটি স্পিকার এবং ২০০১ থেকে ২০০৫ পর্যন্ত সেইমে ভাইস মার্শালের দায়িত্বে পালন করেন।


title: ডোনাল্ড টাস্ক

text: ৯ নভেম্বর, ২০০৭ তারিখে তিনি আনুষ্ঠানিকভাবে প্রধানমন্ত্রীরূপে ঘোষিত হন। ১৬ নভেম্বর তারিখে দায়িত্ব গ্রহণ করেন তিনি। ২৪ নভেম্বর, ২০০৭ তারিখে সেইমে তাঁর মন্ত্রীপরিষদ আস্থাসূচক ভোট লাভ করে। অক্টোবর, ২০১১ সালে টাস্কের সিভিক প্লাটফর্ম পোলীয় সংসদ নির্বাচনে সংখ্যাগরিষ্ঠতা লাভ করে। এরফলে পোল্যান্ডে সমাজতন্ত্রের পতনের পর প্রথম প্রধানমন্ত্রীরূপে পুণঃনির্বাচিত হন তিনি।


title: ডোনাল্ড টাস্ক

text: ৩০ আগস্ট, ২০১৪ তারিখে ইউরোপীয় ইউনিয়ন কাউন্সিলের সভায় সিদ্ধান্ত নেয়া হয় যে, ইউরোপীয় ইউনিয়নের পরবর্তী সভাপতি হিসেবে টাস্ক দায়িত্ব পালন করবেন। ফলশ্রুতিতে প্রধানমন্ত্রীর দায়িত্ব থেকে পদত্যাগ করেন তিনি। তৃতীয় পোলীয় প্রজাতন্ত্রের সর্বাপেক্ষা দীর্ঘকালীন প্রধানমন্ত্রীর দায়িত্ব পালন করেন।


title: ডোনাল্ড টাস্ক

text: ব্যক্তিগত জীবনে বিবাহিত টাস্ক মালগোরজাতার সাথে পরিণয়সূত্রে আবদ্ধ হন। এ দম্পতির মাইকেল নামের এক পুত্র ও কাতারজিনা নাম্নী এক কন্যা রয়েছে। গানস্কের কাছাকাছি সোপটে তাঁরা বসবাস করছেন।


title: ডোনাল্ড টাস্ক

text: সাবলীলভাবে জার্মান ভাষা ব্যবহারে পারদর্শিতা দেখালেও ইংরেজিতে তাঁর ক্ষাণিকটা দূর্বলতা রয়েছে। তবে তিনি ফরাসী ভাষা জানেন না। অন্যান্য উৎস থেকে জানা যায়, ইংরেজিতে তাঁর দক্ষতা কিছুটা ভালো যা ১৯ ডিসেম্বর, ২০১৪ তারিখে ব্রাসেলসে অনুষ্ঠিত ইইউ সম্মেলনের বক্তৃতায় দেখা গেছে।


title: পুঁজ

text: পুঁজ হলো রক্তের মৃত শ্বেত কণিকা।


title: পুঁজ

text:
শ্বেত কণিকা দেহে সৈনিক হিসেবে কাজ করে। এরা জীবাণুকে ফ্যাগাটোসাইটোসিস প্রক্রিয়ায় ধ্বংস করে। কিন্তু জীবাণুর সঙ্গে সংগ্রামের সময় আনেক শ্বেত কণিকা
মরে যায় যা পুঁজ আকারে দেহ থেকে বের হয়ে আসে।


title: সুনীল গ্রোভার

text: সুনীল গ্রোভার একজন ভারতীয় অভিনেতা, কৌতুকাভিনেতা ও স্ট্যান্ড আপ কমেডিয়ান। বহু কমেডি শোতে অভিনয় করলেও মূলত পরিচিতি পান "কমেডি নাইটস উইথ কাপিল" শো এ গুট্টি এর চরিত্র করে । তার করা অন্যান্য জনপ্রিয় চরিত্রগুলো হলো দা কাপিল শার্মা শোতে ডঃ মাষুর গুলাটি, রিঙ্কু ভাবি ।


title: সুনীল গ্রোভার

text:
প্রয়াত ব্যঙ্গ- রচয়িতা জসপাল ভাট্টি গ্রোভারকে তাঁর কলেজ জীবনে আবিষ্কার করেন। তিনি ভারতের প্রথম মুকাভিনয় শোতে এবং সাব টিভিতে গুটুর গু চরিত্রে প্রথম ২৬টি পর্বে অভিনয় করেন।
তিনি স্ট্যান্ড আপ কমেডি শো, কমেডি নাইটস উইথ কপিল-এ অংশ নেন এবং হাস্যরসাত্মক চরিত্র গুত্থি রুপে অত্যন্ত জনপ্রিয় হয়ে ওঠেন। পরবর্তীতে তাঁকে শোটির প্রধান কপিল শর্মার শ্বশুর-এর চরিত্রে দেখা যায়।
স্টার প্লাসে সুনীল গ্রোভার মনিশ পলকে নিয়ে একটি কমেডি শো "ম্যাড ইন ইন্ডিয়া" নামক অনুষ্ঠান শুরু করেন।


title: সুনীল গ্রোভার

text: তিনি তার মাতৃভাষায় পাঞ্জাব বৈশাখী লিস্টে, জিমি শেরগিলের সঙ্গে আত্মপ্রকাশ করেছেন।


title: লালন শাহ পার্ক

text: লালন শাহ পার্ক রাজশাহী মহানগরীর পাঠানপাড়ায় পদ্মা নদীর কূল ঘেঁষে নির্মিত একটি উদ্যান ও বিনোদন কেন্দ্র। এটি রাজশাহী মহানগরীর একমাত্র উন্মুক্ত বিনোদন কেন্দ্র। রাজশাহী সিটি কর্পোরেশন এর উদ্যোগে ২০১৩ সালে এই পার্কটি স্থাপন করা হয়। মরমী কবি লালন শাহের নামে এটির নামাকরণ করা হয়।


title: লালন শাহ পার্ক

text: ২০১৩ সালে মহানগরীর পদ্মাপাড়ের সৌন্দর্য বর্ধন ও বিনোদনের জন্য রাজশাহী মহানগরীর ৯নং ওয়ার্ডের পাঠানপাড়া পদ্মার পাড়ে ৫৫ একর জমির ওপর রাজশাহী সিটি কর্পোরেশন (সংক্ষেপে রাসিক) এর উদ্যোগে নির্মাণ করা হয় লালন শাহ পার্কটি। রাসিকের উন্নয়ন প্রকল্পের আওতায় ২ কোটি ৬৪ লাখ টাকা ব্যয়ে এই নির্মাণকাজ শেষ করা হয়। ওই বছরের ১০ সেপ্টেম্বর তৎকালীন স্থানীয় সরকার, পল্লী উন্নয়ন ও সমবায় প্রতিমন্ত্রী জাহাঙ্গীর কবির নানক এর উদ্বোধন করেন।


title: লালন শাহ পার্ক

text: এই পার্কে একসঙ্গে প্রায় ৫-৭ হাজার মানুষ অবস্থান করতে পারে। পার্কের অভ্যন্তরকে গ্রিন জোন, ল্যান্ডস্কেপ এবং পর্যটন ভ্রমণের জন্য বিভিন্ন ধরনের আইটেমে তৈরি করা হয়। এখানে একটি মুক্তমঞ্চ রয়েছে। যেখানে মুক্ত সাংস্কৃতিক অনুষ্ঠানের সুবিধা রয়েছে। পদ্মা নদীর আবহে ৭৫০ জন বিনোদনপ্রেমী মানুষ এই উন্মুক্ত থিয়েটারে অনায়াসে এক সঙ্গে বসে বিভিন্ন অনুষ্ঠান উপভোগ করতে পারবেন। পদ্মা নদীর টানে প্রাকৃতির নির্মল পরিবেশে মুক্ত হাওয়া খেতে সব বয়সের মানুষই এখানে আসেন ও সময় কাটিয়ে থাকেন।


title: আব্দুল্লাহ আল ইসলাম জ্যাকব

text: আব্দুল্লাহ আল ইসলাম জ্যাকব (জন্মঃ ২১ ডিসেম্বর ১৯৭২) হলেন বাংলাদেশের একজন রাজনীতিবিদ ও নির্বাচিত জাতীয় সংসদ সদস্য।


title: আব্দুল্লাহ আল ইসলাম জ্যাকব

text: জ্যাকব ১৯৭২ সালের ২১ ডিসেম্বর ভোলা জেলার চরফ্যাসনের জিন্নাগড় ইউনিয়নে জন্মগ্রহণ করেন। তার পিতা অধ্যক্ষ এম এম নজরুল ইসলাম এবং মাতা বেগম রহিমা ইসলাম। তার পিতা একাধিকবার নির্বাচিত জাতীয় সংসদ সদস্য এবং চরফ্যাসন মহাবিদ্যালয়ের প্রতিষ্ঠাতা অধ্যক্ষ ছিলেন।


title: আব্দুল্লাহ আল ইসলাম জ্যাকব

text: তিনি রাষ্ট্রবিজ্ঞানে এমএসএস ডিগ্রী অর্জন করেন।


title: আব্দুল্লাহ আল ইসলাম জ্যাকব

text: জনাব জ্যাকব ২০১৪-এ অণুষ্ঠেয় দশম জাতীয় সংসদ নির্বাচনে ১১৮ ভোলা-৪ থেকে ২য় বারের মত সংসদ সদস্য নির্বাচিত হন। তিনি ১২ জানুয়ারি ২০১৪ তারিখে গণপ্রজাতন্ত্রী বাংলাদেশ সরকারের মাননীয় উপমন্ত্রী হিসেবে শপথ নেন এবং পানি সম্পদ মন্ত্রণালয়ের দায়িত্বপ্রাপ্ত হন। পরবর্তীতে তিনি ২৬ ফেব্রুয়ারি ২০১৪ তারিখে পরিবেশ ও বন মন্ত্রণালয়ের উপমন্ত্রীর দায়িত্ব গ্রহণ করেন এবং অদ্যাবধি উক্ত দায়িত্ব পালন করছেন। তিনি নবম জাতীয় সংসদেরও সদস্য ছিলেন। উক্ত সংসদে তিনি পানি সম্পদ মন্ত্রণালয় এবং বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন।


title: আব্দুল্লাহ আল ইসলাম জ্যাকব

text: জ্যাকব তার নির্বাচনী এলাকায় বিভিন্ন সামাজিক, সাংস্কৃতিক এবং উন্নয়নমূলক কর্মকান্ডের সঙ্গে নিবিড়ভাবে জড়িত। শিক্ষা ও ধর্মীয় উন্নয়নের ক্ষেত্রে তিনি বিশেষ রাখছেন। তিনি জাতিসংঘ সাধারণ অধিবেশন, জাতিসংঘ আয়োজিত রিও-২০ কনফারেন্স, আন্তর্জাতিক জলবায়ু সম্মেলন, বাণিজ্য সম্মেলনে বিভিন্ন সময়ে সরকারি ও সংসদীয় প্রতিনিধি দলের সদস্য হিসাবে বিভিন্ন দেশ ভ্রমণ করেন।


title: আব্দুল্লাহ আল ইসলাম জ্যাকব

text: তিনি বিবাহিত, স্ত্রী নীলিমা নিগার সুলতানা। এ দম্পতির জেনিক ও জেনিল নামে দুই পুত্র সন্তান রয়েছে।


title: অলিম্পিকে সমন্বিত জার্মান দল

text: জার্মান সংযুক্ত দল বা জার্মানির যৌথ দল হল পূর্ব জার্মানি ও পশ্চিম জার্মানির ক্রীড়াবিদদের নিয়ে গঠিত একটি অলিম্পিক দল যা ১৯৫৬, ১৯৬০ এবং ১৯৬৪ গ্রীষ্মকালীন ও শীতকালীন অলিম্পিক গেমসে জার্মানির হয়ে অংশগ্রহণ করে। এর পূর্বে পশ্চিম জার্মানি সারল্যান্ড অলিম্পিক কমিটির অধীনে ১৯৫২ গ্রীষ্মকালীন অলিম্পিকে অংশগ্রহণ করেছিল।


title: জেরপথালমিয়া

text: জেরপথালমিয়া ভিটামিন 'এ' এর অভাব জনিত একটি রোগ।


title: জেরপথালমিয়া

text:
ভিটামিন 'এ' এর দীর্ঘদিনের অভাবে চোখের কর্নিয়ার আচ্ছাদন
ক্ষতিগ্রস্ত হলে কর্নিয়ার উপর শুষ্ক স্তর পড়ে। তখন চোখ শুকিয়ে
পানি পড়া বন্ধ হয়। চোখে আলো সহ্য হয় না।
পুঁজ জমে আঠালো হয়ে চোখের পাতা ফুলে যায়। চোখে ব্যাকটেরিয়া
ঢুকে কর্নিয়ায় ঘা বা আলসার দেখা দেয়। এই ধাপে চিকিৎসা করালে
রোগ সেরেও যেতে পারে। তবে ভাল হবার জন্য ব্যবস্থা গ্রহণ না
করলে চোখ অন্ধ হয়ে যেতে পারে।


title: ফকির মসজিদ

text: ফকির মসজিদ সুলতানী আমলে নির্মিত বাংলাদেশের চট্টগ্রাম জেলার হাটহাজারী উপজেলায় অবস্থিত একটি প্রাচীন মসজিদ।অষ্টাদশ শতাব্দীর চট্টগ্রামী ঐতিহাসিক মৌলবী হামিদ উল্লা খান তাঁর আহাদীস-উল-খাওয়ানীন গ্রন্থে মসজিদটির উল্লেখ করেছেন। ডক্টর আবদুল করিম মসজিদের বিবরণ ও শিলালিপির পাঠ প্রকাশ করেন। এটাকে চট্টগ্রাম জেলার এখনও বর্তমান মসজিদগুলোর মাঝে সবচাইত প্রাচীন মসজিদ হিসেবে চিহ্নিত করা হয়।


title: ফকির মসজিদ

text:
এই প্রাচীন মসজিদটি বাংলাদেশের চট্টগ্রাম জেলার হাটহাজারী উপজেলায় অবস্থিত।
মসজিদ সংলগ্ন একটি ভাঙা শিলালিপি থেকে অনুমান করা হয় যে, মসজিদটি বারবক শাহ এর পুত্র সুলতান শামসুদ্দীন ইউসুফ শাহ এর শাসনামলে (১৪৭৪-১৪৮১ খ্রি.) নির্মিত।।


title: ফকির মসজিদ

text: মসজিদটির বাইরের আয়তন ১৪.৬৩ মি × ১০.৬৬ মি এবং ভেতরের দিকে ১১.৬৫ মিটার × ৭.৫৪ মিটার। মসজিদের চারকোণে রয়েছে চারটি সংলগ্ন বুরুজ। এর সঙ্গে সঙ্গতি রেখে নির্মিত হয়েছে মসজিদের কেন্দ্রীয় মিহরাবটি। মিহরাবটিও নির্মিত হয়েছে একটি আধা উঁচু সংলগ্ন বুরুজবৎ প্রকোষ্ঠে। মসজিদের সকল বুরুজ বা মিনার অষ্টকোণাকৃতি, যা ঊর্ধমুখী ছাদ-পাঁচিল পেরিয়ে উপরে উঠে গেছে ও শীর্ষদেশ আবৃত করে আছে একটি করে ছোট গম্বুজ। পূর্ব দেওয়ালে খুব নিচু ও সূঁচালো বহির্মুখী তিনটি খিলান রয়েছে। নামাজের হলঘরটি দুটি স্তম্ভসারি দ্বারা তিনটি চত্বরে বিভক্ত। কেন্দ্রীয় মিহরাবটি অন্য দুপার্শ্বর মিহরাব দুটির তুলনায় বড়। এর কুলুঙ্গিটি শিকল ও ঘন্টার মোটিফ দ্বারা অলঙ্কৃত।


title: হাম্মাদিয়ার মসজিদ

text: হাম্মাদিয়ার মসজিদ সুলতানী আমলে নির্মিত বাংলাদেশের চট্টগ্রাম জেলার সীতাকুণ্ড উপজেলার কুমিরায় অবস্থিত একটি প্রাচীন মসজিদ। এটাকে চট্টগ্রাম জেলার এখনও বর্তমান মসজিদগুলোর মাঝে দ্বিতীয় প্রাচীন মসজিদ হিসেবে চিহ্নিত করা হয়।


title: হাম্মাদিয়ার মসজিদ

text: সুলতানী আমলের এই মসজিদটি বাংলাদেশের চট্টগ্রাম জেলার সীতাকুণ্ড উপজেলার কুমিরায় হাম্মাদিয়া দীঘি নামে একটি দীঘির পাশে অবস্থিত। মসজিদ স্থাপনের পর গ্রামের নামকরণ হয় মসজিদিয়া, স্থানীয়ভাবে বিকৃতভাবে উচ্চারিত হয় মসজিদ্দা।


title: হাম্মাদিয়ার মসজিদ

text: বাংলার শেষ হোসেন শাহী বংশের সুলতান গিয়াস উদ্দিন মাহমুদ শাহের (১৫৩৩-১৫৩৮) সময় তৎকালীন চাটিগ্রাম বা চাটগাঁও বন্দর শহরের ১২-১৩ মাইল উত্তর-পশ্চিমে ৭নং কুমিরা ইউনিয়নের মসজিদিয়া গ্রামে এক গম্বুজ বিশিষ্ট একটি মসজিদ নির্মিত হয়। অধ্যাপক আবদুল করিমের গবেষণা সূত্রে জানা যায়, গিয়াস উদ্দিন মাহমুদ শাহের সময়কালের চট্টগ্রামের শাসক হামিদ খান এই মসজিদ নির্মাণ করেন। নির্মাতা হামিদ খানের নামে মসজিদের নাম ছিল হামিদিয়া মসজিদ, পরবর্তিতে স্থানীয়ভাবে বিকৃত হয়ে হাম্মাদিয়ার মসজিদ নামটি হয়েছে।


title: হাম্মাদিয়ার মসজিদ

text: মধ্যযুগের কবি দৌলত উজির বাহরাম খান বিরচিত ‘লায়লী-মজনু’ কাব্যে মসজিদের নির্মাতা হামিদ খানের দীঘি আর মসজিদ নির্মাণের উল্লেখ পাওয়া যায়।


title: হাম্মাদিয়ার মসজিদ

text:
প্রধান উজির তান সুনাম হামিদ খান
তাহান গুণের অন্ত নাই।
অন্ন শালা স্থানে স্থানে মসজিদ সুনির্মাণ
পুষ্করিনী দিলেক ঠাঁই ঠাঁই॥
মসজিদটি একগম্বুজ বিশিষ্ট একটি বর্গাকার ইমারত (বাইরের দিকে এর প্রতি বাহু ৬.৩৪ মিটার) এবং এর বাইরের চার কোণায় আছে চারটি সংযুক্ত চোঙ্গাকৃতির গোলাকার বুরুজ। প্রত্যেকটি বুরুজ অভিক্ষিপ্ত ভিতসহ ৬ মিটার উঁচু। এর গাত্রে রয়েছে খোদিত বুটি দ্বারা অলঙ্কৃত দুটি বন্ধনী, যা বপ্র পর্যন্ত বুরুজটিকে তিনটি অংশে বিভক্ত করেছে এবং বপ্রের উপরে প্রতিটি বুরুজের মাথা ছত্রী দ্বারা আবৃত। মসজিদটির ছাদ ক্রমানুযায়ী বক্রাকারে তৈরি এবং এর উপরে স্থাপন করা হয়েছে কন্দাকৃতির একটি বড় গম্বুজ। এ গম্বুজটি মূল চার দিকে চারটি স্কুইঞ্চের সাহায্যে নির্মিত অষ্টভুজের উপর স্থাপিত।


title: হাম্মাদিয়ার মসজিদ

text: মসজিদের পূর্ব দেওয়ালে তিনটি খিলান দরজা এবং উত্তর ও দক্ষিণ দেওয়ালের প্রত্যেকটির মাঝে একটি করে জানালা আছে। প্রতিটি দরজার বাইরে ও ভেতরে রয়েছে দুটি সূচ্যগ্র পাথরের খিলান-ফ্রেম এবং এ দুয়ের মধ্যে আছে টোলের মতো খিলান ছাদ।


title: এল পি জি

text: লিকুইফাইড পেট্রোলিয়াম গ্যাস বা লিকুইড পেট্রোলিয়াম গ্যাস (এল পি জি অথবা এল পি গ্যাস) অর্থাৎ চাপে শীতলীকৃত জ্বালানী গ্যাস, এ সমস্ত নামে প্রোপেন বা বিউটেন কে বা এদের মিশ্রণকে ও নির্দেশ করা হয়। এটি মূলত দাহ্য হাইড্রোকার্বন গ্যাসের মিশ্রণ এবং জ্বালানী হিসেবে রন্ধন কার্যে, গাড়িতে ও ভবনের তাপমাত্রা বৃদ্ধিতে (HVAC) ব্যবহ্রত হয়।


title: এল পি জি

text: এটির ব্যবহার প্রপ্যাল্যান্ট গ্যাস হিসেবে এবং শীতক যন্ত্রের রেফ্রিজারেন্ট হিসেবে ধীরে ধীরে বৃদ্ধি পাচ্ছে। এতে বিভিন্ন কারযে সিএফসি গ্যাসের বিকল্প হিসেবে এল পি জি ব্যবহৃত হচ্ছে। এতে বায়ুমন্ডলের ওজোন স্তরের ক্ষয় রোধ করা যায়। এছাড়া যখন গাড়িতে এল পি জি ব্যবহার করা হয় তখন "অটো গ্যাস" নামে অভিহিত হয়।


title: এল পি জি

text: ১৯১০ সালে আবিষ্কৃত হওয়ার পর ১৯১২ সালে বাণিজ্যিক রূপে উৎপাদন শুরু হয়। এটি জ্বলে শেষ হলে কোন অবশেষ থাকেনা এবং সালফার নির্গত হয়না , এজন্য মোট জ্বালানী শক্তির তিন শতাংশই বর্তমানে এল পি জি । এটি গ্যাসীয় হওয়ায় কোন পানি দূষণ বা ভূমির দূষণ ঘটেনা। এর ক্যালোরিফিক মান ৪৬.১ MJ/kg যেখানে ফার্নেস তৈলের জন্য এ মান ৪২.৫ MJ/kg পেট্রোল/গ্যাসোলিন এর জন্য ৪৩.৫ MJ/kg । কিন্তু এর শক্তি ঘনত্ব প্রতি একক আয়তনে ২৬ MJ/L অন্যদের তুলনায় বেশ কম; কারণ এর আপেক্ষিক ঘনত্ব ফার্নেস তৈল (প্রায় ০.৫–০.৫৮ kg/L) ও পেট্রোল/গ্যাসোলিন (০.৭১–০.৭৭ kg/L) হতে কম।


title: এল পি জি

text: এ গ্যাসের স্ফুটনাংক, কক্ষ তাপমাত্রার নিচে থাকে বিধায় দ্রুতই চাপ মুক্ত হয়ে বাতাসে মিশে যায়। তাপে বেড়ে গিয়ে যাতে বিস্ফোরণ না হয় সে লক্ষ্যে স্টীল নির্মিত আধারে সর্বোচ্চ চাপ সহনের মাত্রা পূর্ণ করার বদলে ৮০-৮৫% পূর্ণ করা যায়। চাপের ফলে তরল গ্যাস ও আবার বায়বীয় রুপে পরিবর্তন মোটামুটি ২৫০ঃ১ অনুপাত বজায় থাকে। "বাস্পীয় চাপ" নামক একটি মাত্রার চাপে এ গ্যাস তরল হয়ে থাকে, যার জন্য ২০° সেলসিয়াস তাপমাত্রায় বিশুদ্ধ বিউটেন এর ক্ষেত্রে ২২০ কিলো প্যাসকাল চাপ প্রয়োজন হয় এবং ৫০° সেলসিয়াস তাপমাত্রায় বিশুদ্ধ প্রোপেন এর ক্ষেত্রে ২২০০ কিলো প্যাসকাল চাপ প্রয়োজন হয়। এল পি জি, প্রাকৃতিক গ্যাসের মতো নয়, বরং বাতাসের চেয়ে ভর বেশী হওয়ায় এটি নিচু স্থান ও বেজমেন্টে জমে থাকতে পারে। বিপদ সমুহ হল - বাতাসের সাথে ছড়িয়ে পড়ার পর আগুনের সংস্পর্শে জ্বলে উঠে, অন্যথায় অক্সিজেনের স্থান দখল করে অক্সিজেনের অভাবে শ্বাস রোধ করতে পারে


title: এল পি জি

text: এলপিজি অনেক দেশে অর্থনৈতিক সুবিধার জন্য রান্নার কাজে ব্যবহার করা হয়, এটি জ্বালানীর উৎস হিসেবে কোন দেশে চাহিদার প্রথমে থাকে।


title: এল পি জি

text: /ভারতে, প্রায় 8.9 মিলিয়ন টন এলপিজি খাদ্যে আহার করা হয় এপ্রিল থেকে সেপ্টেম্বর 2016 (ছয় মাস) প্রধানত রান্না করার জন্য গার্হস্থ্য খাতে। গার্হস্থ্য সংযোগগুলির সংখ্যা ২5 মিলিয়ন (যেমন প্রতি ছয়জনের জন্য এক সংযোগ) 350 মিলিয়ন এলপিজি সিলিন্ডারের প্রচলন নিয়ে। [9] অধিকাংশ এলপিজি প্রয়োজন আমদানি করা হয়। ভারতে পাইপড সিটি গ্যাস সরবরাহ এখনো বড় স্কেলে উন্নত হয়নি। গার্হস্থ্য ব্যবহারকারীদের জন্য ভারত সরকার দ্বারা এলপিজি দেওয়া হয় এলপিজি দাম বৃদ্ধির ফলে ভারতে রাজনৈতিকভাবে সংবেদনশীল বিষয় হয়ে উঠেছে, যেহেতু এটি মধ্যবিত্ত শ্রেণীর ভোটিং প্যাটার্নকে প্রভাবিত করে।


title: এল পি জি

text: এলপিজি একবার হংকংয়ের একটি রান্নার ইন্ধন ছিল; তবে, নতুন ভবনগুলিতে শহরে গ্যাসের বর্ধিত সম্প্রসারণে এলপিজি ব্যবহারের পরিমাণ ২4% এর কম হলেও আবাসিক ইউনিটগুলি কমিয়ে দেয়। যাইহোক, বৈদ্যুতিক, আবেশন বা ইনফ্রারেড স্টোভ ছাড়া অন্য; এলপিজি-জ্বালানি স্টোভ একমাত্র প্রকার যা অধিকাংশ উপনগর গ্রামে এবং অনেক জনসাধারণের বাসস্থান এস্টেটে পাওয়া যায়।


title: এল পি জি

text: ব্রাজিলের শহুরে এলাকার এলপিজি হচ্ছে সবচেয়ে সাধারণ রান্নার জ্বালানি জ্বালানী যা রিও ডি জেনেইরো এবং সাও পাওলো শহরের ব্যতিক্রমধর্মী গ্যাস পাইপলাইন অবকাঠামোসহ ব্যতিক্রমধর্মী সব পরিবারের জন্য ব্যবহৃত হচ্ছে। দরিদ্র পরিবারের একটি সরকারি অনুদান ("ভেলে গাস") এলপিজি অর্জনের জন্য বিশেষভাবে ব্যবহৃত হয়।


title: এল পি জি

text: এলপিজি সাধারণত উত্তর আমেরিকায় গার্হস্থ্য রান্নার জন্য এবং বহিরাগত grilling জন্য ব্যবহার করা হয়।/


title: এল পি জি

text: ২০১০-২০১২ সালের সমীক্ষা মতে বিশ্বের প্রাকৃতিক গ্যাসের (যা হতে এল পি জি পাওয়া যায়) প্রমাণিত মজুদ প্রায় ৩০০ ট্রিলিয়ন ঘন মিটার বা ১০৬০০ ট্রিলিয়ন ঘন ফুট বলে জানা যায়। এছাড়া অন্য একটি উৎস হল অপরিশোধিত খনিজ তৈল যাতে এর অপার সম্ভাবনার দিকটি বোঝা যায়। এল পি জি উৎপাদনের গড় প্রবৃদ্ধির হার প্রায় ২.২% , ফলে এর সংকটের কোন আশংকা নেই বললেই চলে।


title: এল পি জি

text: সিলিন্ডার উৎপাদনের ইতিহাস ঘাটলে দেখা যায় ১৮৭০-১৮৮০ সালে কার্বন ডাই অক্সাইড পরিবহন করার জন্য সর্ব প্রথম বাণিজ্যিক ভাবে চালু করা হয়।


title: এল পি জি

text: এল পি জি মূলত বিউটেন ও প্রোপেন এর সমন্বয়ে গঠিত হয়, অপরদিকে প্রাকৃতিক গ্যাসে থাকে লঘু ভরের মিথেন ও ইথেন.


title: এল পি জি

text: এল পি জি-নির্ভর ব্যবস্থা উদ্ভাবিত হচ্ছে যেখানে এস এন জি (সিনথেটিক ন্যাচারাল গ্যাস) বা প্রাকৃতিক গ্যাস এর একইসাথে স্থানীয় ভাবে মজুদ ও বিতরণ নেটওয়ার্ক এর মাধ্যমে শহরের ৫০০০ এর অধিক বাড়ীতে সেবা দেয়া যায়। এতে বিভিন্ন দূরবর্তী স্থানে পরিবহনের খরচ কমানো সম্ভব। এ প্রযুক্তি বর্তমানে জাপানের শহর ও গ্রামগুলোতে বহুল ব্যবহ্রত হচ্ছে।


title: এল পি জি

text: বর্তমানে বাণিজ্যিক ভাবে ব্যবহ্রত এল পি জি কে জীবাশ্ম জ্বালানী হতে উৎপাদন করা হচ্ছে। সেহেতু এটি দহনের ফলে কার্বন ডাই অক্সাইড ( ) নির্গত হয়। বিদ্যুৎ উৎপাদনের ক্ষেত্রে এটি কয়লার তুলনায় ৫০% কম কার্বন ডাই অক্সাইড ( ) নির্গত করে এবং প্রতি কিলোওয়াট-ঘন্টা শক্তি উৎপাদনের জন্য খনিজ তেল ও কয়লা এর যথাক্রমে ৮১% ও ৭০% ভাগের সমান কার্বন ডাই অক্সাইড ( )নির্গত করে।


title: এল পি জি

text: এল পি জি অন্য জীবাশ্ম জ্বালানী হতে কম দূষণ ঘটায় কারণ এটি দহনের ফলে কোন অবশেষ থাকেনা।


title: এল পি জি

text: এল পি জি কে প্রেশারাইজড ট্যাংকে রাখতে হবে, সকল পরিশোধনাগারে ও গ্যাস প্লান্টে এগূলো দেখতে পাওয়া যায়। এগূলোর আকৃতি গোলাকার ও আনুভুমিক ভাবে রাখা হয়। সাধারনত এদের নির্মাণ ও নকশা নির্দিষ্ট করার জন্য কতিপয় সংস্থা রয়েছে। যুক্তরাষ্ট্রে, এ ধরনের ধারা গুলো প্রণয়ন করে থাকে American Society of Mechanical Engineers (ASME).


title: এল পি জি

text: প্রেশারাইজড ট্যাংক গুলোতে চাপ নির্গমণের জন্য প্রেশার রিলিফ ভালভ নামক বিশেষ পথ রাখা হয় যাতে অগ্নিকান্ড জনিত বিপদ হতে রক্ষা পাওয়া যায়।


title: লীলা গগৈ

text:
লীলা গগৈ () একজন বিখ্যাত সাহিত্যিক, ইতিহাসবিদ, গ্রন্থকার ও শিক্ষাবিদ ছিলেন । তিনি অসম সাহিত্য সভার সম্পাদক, উপ সভাপতি, অসম প্রকাশন পরিষদের সদস্য, সর্বভারতীয় পাঠ্যপুথি প্রণয়ন ও কার্যকরী সমিতির সদস্য, সর্বভারতীয় পরিভাষা প্রণয়ন সমিতির সদস্য, অসম পাঠ্যপুথি প্রণয়ন ও প্রকাশন নিগমের সঞ্চালক ছিলেন। ১৯৯৪ সনে তিনি অসম সাহিত্য সভার মরিগাঁও অধিবেশনে সভাপতিত্ব করেছিলেন।।
শিবসাগর জেলার হাতিমুড়ীয়া গাঁওয়ের চেরেকাপাড়া নামক স্থানে ১৯৩০ সনের ২৫ নভেম্বর তারিখে লীলা গগৈ জন্মগ্রহণ করেন । তাঁর পিতার নাম ধনীরাম গগৈ ও মাতার নাম কমলা গগৈ। ১৯৬৫ সনে তিনি চন্দ্রপ্রভা বুঢ়াগোহাইয়ের সহিত বিবাহ করেন। তাঁদের দুইটি কন্যা সন্তান জুরি গগৈ ও লনি গগৈ ।
১৯৩৫ সনে তিনি চেরেকাপাড় প্রাথমিক বিদ্যালয় থেকে প্রাথমিক শিক্ষা আরম্ভ করেন। ১৯৪৩ সনে শিবসাগর সরকারী মজলীয়া বিদ্যালয় থেকে উচ্চ গণিত ও উচ্চ অসমীয়া বিষয়ে প্রথম বিভাগে উত্তীর্ণ হন। তারপর তিনি শিবসাগর উচ্চ মাধ্যমিক বিদ্যালয়ে নামভর্তি করেন ও ১৯৫০ সনে সংস্কৃত বিষয়ে লেটারসহ প্রবেশিকা পরীক্ষায় প্রথম বিভাগে উত্তীর্ণ হন। ১৯৫৩ সনে গুয়াহাটি বিশ্ববিদ্যালয় থেকে আই.এ, ১৯৫৮ সনে প্রাইভেট শিক্ষার্থী হিসেবে স্নাতক ও ১৯৬২ সনে অসমীয়া সাহিত্য বিষয়ে স্নাতকোত্তর সন্মান লাভ করেন। ১৯৮২ সনে অসমীয়া ইতিহাস বিষয়ে সমালোচনাত্মক অধ্যয়ন বিষয়ের গবেষণার জন্য ডিব্রুগড় বিদ্যালয় থেকে ডক্তরেট সন্মান লাভ করেন।
১৯৫১ সনে তিনি শিবসাগর টাউন উচ্চ মাধ্যমিক বিদ্যালয়ে সহকারী শিক্ষক হিসেবে কর্মজীবন আরম্ভ করেন। তারপর তিনি অসম সরকার বুরঞ্জী আরু পুরাতত্ব বিভাগ, আকাশবাণী গুয়াহাটিতে কার্যনির্বাহ করেছিলেন। পরবর্তী সময়ে তিনি গড়গাঁও মহাবিদ্যালয় ও শিবসাগর মহাবিদ্যালয়ে প্রবক্তা হিসেবে ও ডিব্রুগড় বিশ্ববিদ্যালয়ে অধ্যাপক হিসেবে কার্যনির্বাহ করেছিলেন। ১৯৯০ সনে তিনি ডিব্রুগড় বিশ্ববিদ্যালয় থেকে অবসর গ্রহণ করেন। ১৯৯১-১৯৯৩ সন পর্ষন্ত তিনি অসম সরকার বুরঞ্জী আরু পুরাতত্ব বিভাগে পুর্ণকালীন সঞ্চালক হিসেবে কার্যনির্বাহ করেছিলেন।


title: লীলা গগৈ

text: রচনাবলী


title: লীলা গগৈ

text: ইংরেজি


title: টোকিও বিশ্ববিদ্যালয়

text: টোকিও বিশ্ববিদ্যালয় জাপানের টোকিওতে অবস্থিত একটি বিশ্ববিদ্যালয়।


title: টোকিও বিশ্ববিদ্যালয়

text: বিশ্ববিদ্যালয়টিতে ১০ টি অনুষদ রয়েছে এবং ৩০০০০ শিক্ষার্থী এখানে পড়াশুনা করে। এদের মধ্যে ২১০০ শিক্ষার্থী বিদেশি। এটির ৫ টি ক্যাম্পাস রয়েছে। জাপানের প্রথম দিকের বিশ্ববিদ্যালয়গুলোর মধ্যে এটি অন্যতম।


title: টোকিও বিশ্ববিদ্যালয়

text: এই বিশ্ববিদ্যালয়ে অনেক বিখ্যাত ব্যাক্তি পড়াশোনা করেছেন, এদের মধ্যে ১৭ জন প্রধানমন্ত্রী, ১৬ জন নোবেল বিজয়ী, ৩ জন পুলিৎজার পুরস্কার বিজয়ী, ৩ জন নভোচারী এবং ১ জন ফিল্ড মেডালিস্ট রয়েছেন।


title: কিয়োটো বিশ্ববিদ্যালয়

text: কিয়োটো বিশ্ববিদ্যালয় জাপানের কিয়োটোতে অবস্থিত একটি বিশ্ববিদ্যালয়।


title: নাগোয়া বিশ্ববিদ্যালয়

text: নাগোয়া বিশ্ববিদ্যালয় জাপানের নাগোয়াতে অবস্থিত একটি বিশ্ববিদ্যালয়।


title: স্যার আশুতোষ সরকারি কলেজ

text: স্যার আশুতোষ সরকারি কলেজ চট্টগ্রামের বোয়ালখালীতে অবস্থিত একটি প্রাচীন শিক্ষাপ্রতিষ্ঠান। ১৯৩৯ সালে এই কলেজ প্রতিষ্ঠিত হয়। উপমহাদেশের বিশিষ্ট শিক্ষাবিদ স্যার আশুতোষ মুখোপাধ্যায়ের নামানুসারে কলেজের নামকরণ করা হয়েছে। এটি বোয়ালখালী উপজেলার প্রথম কলেজ।


title: স্যার আশুতোষ সরকারি কলেজ

text: ঐতিহ্যবাহী স্যার আশুতোষ কলেজের প্রতিষ্ঠাতা রেবতী রমণ দত্ত পিতা রসিক চন্দ্র দত্তের জ্যেষ্ঠপুত্র ছিলেন ।১৮৮৫ খৃষ্টাব্দের ২২ জুলাই বোয়ালখালী উপজেলার অন্তর্গত কানুনগোপাড়া গ্রামে তিনি জন্মগ্রহণ করেন । মধ্যবিত্ত পরিবারের সন্তান ছিলেন তিনি। পিতার আয় খুব বেশি ছিল না । পিতার আয় এবং সামান্য ভূ স¤পত্তির উপর নির্ভর করে পরিবারের ব্যয় নির্বাহ হতো ।


title: স্যার আশুতোষ সরকারি কলেজ

text: পার্শ্ববর্তী ধোরলা গ্রামের প্রাইমারি স্কুলে তিনি প্রাথমিক শিক্ষা লাভ করেন।পড়াশুনায় তার মেধা তার জ্ঞাতি ও আত্মীয়দের দৃষ্টি আকর্ষণ করে । ছাত্র জীবনে তাদের সহায়তার কথা রেবতী বাবু আজীব্ন কৃতজ্ঞতার সাথে স্মরণ করতেন।


title: স্যার আশুতোষ সরকারি কলেজ

text: প্রাইমারি শিক্ষার সমাপ্তির পর তিনি চট্টগ্রাম শহরে মিউনিসিপ্যাল স্কুলে ভর্তি হন । মেধাবী ছাত্র হিসাবে তিনি স্কুলের শিক্ষকদের আনুকূল্য অর্জন করেন । এই স্কুল থেকেই তিনি ১৯০২ খৃষ্টাব্দে সমগ্র চট্টগ্রাম বিভাগে দ্বিতীয় স্থান অধিকার করে প্রবেশিকা পরীক্ষায় উর্ত্তীণ হন এবং মাসিক পনেরো টাকার সরকারি বৃত্তি পান।১৯০৪ খৃষ্টাব্দে চট্টগ্রাম সরকারি কলেজ থেকে আই.এ. পরীক্ষায় কৃতিত্বের সাথে উত্তীর্ণ হয়ে মাসিক বিশ টাকা সরকারি বৃত্তি লাভ করেন ।


title: স্যার আশুতোষ সরকারি কলেজ

text: প্রেসিডেন্সি কলেজে ছাত্রাবস্থায় তিনি বঙ্গভঙ্গ বিরোধী স্বদেশী আন্দোলনে (১৯০৫-১৯১১) জড়িত হয়ে পড়েন । স্বদেশী যুগের ভাবাদর্শ তাকে গভীরভাবে প্রভাবিত করে । চট্টগ্রামের খ্যাতনামা মানবসেবামূলক প্রতিষ্ঠান চট্টগ্রাম এসোসিয়েশনেরও তিনি সদস্য ছিলেন । সে সময়ে চট্টগ্রামের অধিকাংশ নেতৃস্থানীয় বুদ্ধিজীবীরা এই জনসেবামূলক প্রতিষ্ঠানের সদস্য ছিলেন। চট্টগ্রাম এসোসিয়েশন কেবল মাত্র জনসেবামূলক প্রতিষ্ঠান ছিল না , স্থানীয়ভাবে জাতীয় আন্দোলনও এর মাধ্যমে পরিচালিত হতো । ১৯০৭ সালে বঙ্গীয় প্রাদেশিক সম্মেলনের বহরমপুর অধিবেশনে যোগদানের জন্য তিনি চিটাগাং এসোসিয়েশন এবং চিটাগং ইউনিয়ন কতৃক প্রস্তাাবিত প্রতিনিধি দলের সদস্য মনোনীত হন । এ প্রসঙ্গে উল্লেখযোগ্য যে প্রাদেশিক সম্মেলনসমূহ দেশপ্রেমিক নেতৃবৃন্দের বক্তৃতা মঞ্চরূপেই পরিগণিত হতো । এই সম্মেলনসমূহের উপর ব্রিটিশ সরকারের কোন সময়েই সুনজর ছিল না ।এ সময়ে রেবতীরমণ দত্ত কলিকাতা বিশ্ববিদ্যালয়ের এম. এ .শ্রেণীর ছাত্র ছিলেন ।


title: স্যার আশুতোষ সরকারি কলেজ

text: একই বৎসর রেবতী রমণ দত্ত বেঙ্গল সিভিল সার্ভিস পরীক্ষায় কৃতিত্বের সাথে উত্তীর্ণ হন এবং সরকারি চাকুরীতে যোগদান করেন । সম্ভবত পটুয়াখালী তার প্রথম কর্মস্থল ছিল । এস . ডি .ও এবং ডেপুটি ম্যাজিস্ট্রেট এই দুই পদের যে কোন একটিতে তিনি কর্মূরত ছিলেন । উভয় সরকারি পদই ছিল স্থানান্তর যোগ্য। সুতরাং তাকে বাংলা প্রদেশের বিভিন্ন স্থানে ভ্রমণ করতে হয়েছিল । ১৯১৩ খৃষ্টাব্দে তিনি দিনাজপুরের ডেপুটি ম্যাজিস্ট্রেট হন।১৯১৮ খৃষ্টাব্দের ডিসেম্বর মাসে চট্টগ্রামে অনুষ্ঠিত আন্জুমানে ওলামায়ে ইসলামের তুতীয় অধিবেশনে আমন্ত্রিত অতিথি হিসাবে তিনি যোগদান করেন। এ থেকে মনে হয় যে এ সময়ে তিনি চট্টগ্রামে কর্মরত ছিলেন । ১৯২৬ খৃষ্টাব্দে বরিশালে,১৯২৭ খৃষ্টাব্দে রামগড়ে, ১৯৩১ থেকে ১৯৩৫ খৃষ্টাব্দ পর্যন্ত মেদিনীপুর জেলার অন্তর্গত ঘাটাল মহকুমায় এস. ডি.ও. এর পদে অধিষ্ঠিত ছিলেন। ১৯৩৫ থেকে ১৯৪১ খৃষ্টাব্দ পর্যন্ত তিনি বাঁকুড়াতে ম্যাজিস্ট্রেটের দায়িত্ব ছিলেন।


title: স্যার আশুতোষ সরকারি কলেজ

text: স্যার আশুতোষ মুখোপাধ্যায়ের যোগ্য ছাত্র হিসেবে শিক্ষা বিশেষ করে ইংরেজি শিক্ষার সম্প্রসারণে রেবতী রমণ দত্ত বিশেষভাবে আগ্রহী হয়ে পড়েন এবং এক্ষেত্রেই তিনি স্মরণীয় অবদান রেখে গেছেন। তাঁর প্রত্যেকটি কমূস্থলে তিনি শিক্ষা প্রতিষ্ঠ্না নির্মাণে উদ্যোগী ছিলেন। এ প্রসংগে তাঁর উদ্যোগে প্রতিষ্ঠিত কয়েকটি শিক্ষা প্রতিষ্ঠানের নাম উল্লেখ করা যেতে পারে । স্বগ্রাম কানুনগোপাড়ায় তিনি প্রতিষ্ঠা করেন ড.বিভূতি ভূষণ উচ্চ বিদ্যালয় । এই বিদ্যালয়টির নামকরণ করেন তাঁর কনিষ্ঠ ভ্রাতা উপমহাদেশের প্রখ্যাত অঙ্কশাস্ত্রবিদ এবং ভাগবৎ ধর্মের অসাধারণ পন্ডিত, সন্ন্যাস-আশ্রমী ড.বিভূতি ভূষণের নামে। তাঁর মায়ের নামে প্রতিষ্ঠা করেন মুক্তকেশী উচ্চ বালিকা বিদ্যালয়। অন্যান্য স্থানে তিনি যে সমস্ত শিক্ষায়তন প্রতিষ্ঠা করেন সেগুলি হলো রামগড় উচ্চ বিদ্যালয় ,ঘাটাল বিদ্যাসাগর উচ্চ বিদ্যালয়, জলপাইগুড়ি উচ্চ বালিকা বিদ্যালয়,বাঁকুরা উচ্চ বালিকা বিদ্যালয়,মেদিনীপুরে পন্ডিত ঈশ্বর চন্দ্র বিদ্যাসাগরের স্বগ্রাম বীর সিংহে ঈশ্বর চন্দ্রের মায়ের নামে ভগবতী উচ্চ বালিকা বিদ্যালয় , কলকাতার নিকটে হালতু গ্রামে আর্যকন্যা বিদ্যালয় প্রভৃতি। লক্ষ্য করলে দেখা যাবে যে , নারী শিক্ষার উপরই রেবতীরমণ অধিক গুরুত্ব আরোপ করতেন।


title: স্যার আশুতোষ সরকারি কলেজ

text: শহরাঞ্চল অপেক্ষা পল্লী অঞ্চলেই শিক্ষালয় প্রতিষ্ঠায় রেবতীরমণ অধিক আগ্রহী ছিলেন। দেশের শতকরা পঁচানব্বই জন অধিবাসীকে পল্লী অঞ্চলে অশিক্ষার অন্ধকারে রেখে সমাজ কোনদিন উন্নত হতে পারে না ।


title: স্যার আশুতোষ সরকারি কলেজ

text: রেবতী রমণ যে সংকল্প নিয়ে অগ্রসর হলেন তার জন্য পরিকল্পনার প্রয়োজন। দেশপ্রেমিক এবং শিক্ষিত সমাজকে বাদ দিয়ে শিক্ষা বিষয়ক পরিকল্পনা গ্রহণ করা যায় না । এ উদ্দেশ্যে তিনি গ্রামর অন্যান্য সমাজসেবীদের সহযোগিতায় ১৯৩০ এর দশকের গোড়ার দিকে ‘কানুনগোপাড়ার এডুকেশন সোসাইটি’ নামে একটি প্রতিষ্ঠান গঠন করেন। সোসাইটির উদ্দেশ্য ছিল গ্রামে প্রাথমিক পর্যায় থেকে উচ্চতর পর্যায় শিক্ষা প্রতিষ্ঠান গড়ে তোলা ।


title: স্যার আশুতোষ সরকারি কলেজ

text: শিক্ষা প্রতিষ্ঠান স্থাপনে রেবতী রমণ দত্তের সর্বাপেক্ষা বড় কৃতিত্ব ছিল ন্বগ্রাম কানুনগোপাড়াতে উচ্চ শিক্ষার জন্য কলেজ প্রতিষ্ঠা । ‘কানুনগোপাড়া এডুকেশন সোসাইটি’র সহযোগিতায় ১৯৩৯ খৃষ্টাব্দে এই কলেজ প্রতিষ্ঠিত হয় । কলেজের নামকরণ করা হয় তাঁরই পরম শ্রদ্ধাভাজন শিক্ষক এবং কলিকাতা বিশ্ববিদ্যালয়ের ভাইস চ্যান্সেলর স্যার আশুতোষ মুখোপাধ্যায়ের নামে । উপযুক্ত শিক্ষকের প্রতি কৃতি ছাত্রের এর চেয়ে উৎকৃষ্ট গুরু দক্ষিণা আর কি হতে পারে?


title: স্যার আশুতোষ সরকারি কলেজ

text: পল্লী অঞ্চলে কলেজ প্রতিষ্ঠা সে সময়কার দিনে এক অভাবনীয় ব্যাপার ছিল । গ্রামে কলেজ পরিচালিত হতে পারে কিনা এ নিয়েও প্রশ্ন উঠেছিল । কিন্তু রেবতীরমণ দত্ত পিছপা হবার লোক ছিলেন না । গ্রামে বিদ্যালয়ের পাঠ শেষ করে দরিদ্র অথচ মেধাবী ছাত্রদের পক্ষে শহরে গিয়ে উচ্চ শিক্ষা লাভ করা অনেক ক্ষেত্রে সম্ভব হয়ে উঠেনা । এসব মেধাবী ছাত্রদের মেধা যাতে বিকাশ লাভ করতে পারে এ উদ্দেশ্যই কলেজর প্রতিষ্ঠা। পল্লী অঞ্চলের মেয়েরা যাতে পিতামাতার কাছে থেকে উচ্চ শিক্ষা লাভ করতে পারে প্রতিষ্ঠাতার এটাও উদ্দেশ্য ছিল। ছাত্রজীবন থেকেই রেবতীরমণ দত্ত চট্টগ্রামের খ্যাতনামা জননায়ক যাত্রামোহন সেনগুপ্তের আদর্শের অনুসারী ছিলেন । যাত্রামোহন সেনগুপ্ত পল্লী উন্ন্য়নে যেমন উৎসাহী ছিলেন তেমনি অন্যান্যদের ও এ ব্যাপারে উৎসাহিত করতেন। সৌভাগ্যের বিষয়, কলেজ প্রতিষ্ঠার সময়ে অবিভক্ত বাংলার মুখ্যমন্ত্রী ছিলেন এ.কে ফজলূল হক । রেবতী রমণের ব্যাক্তিগত বন্ধু ছিলেন ফজলুল হক। কলেজ প্রতিষ্ঠায় রেবতী রমণ ফজলুল হকের সহযোগিতা লাভ করেছিলেন । পরবর্তী সময়ে আশুতোষ মুখোপাধ্যায়ের পুত্র শ্যামাপ্রসাদ মুখোপাধ্যায় মন্ত্রী সভায় যোগ দিলে অবস্থা আরও অনুকুল হয় । কর্মজীবনে রেবতী রমণ অনেক প্রথিতযশা ব্যক্তির সাথে পরিচিত ছিলেন । তাঁদের নিকট থেকে ও তিনি প্রয়োজনীয় সাহায্য সহয়তা পেয়েছিলেন ।


title: স্যার আশুতোষ সরকারি কলেজ

text: সমাজের সর্বস্তরের মানুষের সহযোগিতা নিয়ে কলেজের নির্মাণ কাজ আরম্ভ হয় । প্রয়োজনীয় জমি ক্রয় করার পর ভবন নির্মাণের জন্য দ্রব্য সামগ্রী সংগ্রহ করা হলো । সে যুগের তুলনায় এটা একটা বিরাট ব্যাপার ছিল । শ্রমজীবীরা অপেক্ষাকৃত কম মজুরীতে নির্মাণ কাজে সহায়তা করেছিলেন । সৌভাগ্যের বিষয় রেবতী রমণ দত্তের কৃতি ভ্রাতৃবর্গ নিজেদের কর্মজীবনে সুপ্রতিষ্ঠিত হয়েছিলেন। তাঁরাই জ্যেষ্ঠ ভ্রাতার মহৎ পরিকল্পনার সর্বাত্মক সহায়তা কেেত এগিয়ে এলেন ।নির্মাণ কাজ রেবতী রমণ নিজেই তত্ত্ববধান করতেন ।


title: স্যার আশুতোষ সরকারি কলেজ

text: চট্টগ্রামের সুসাহিত্যিক অশোক বড়–য়া কলেজের প্রথম ব্যাচের ছাত্র ছিলেন । তিনি তাঁর ‘স্মৃতি চিত্রন’ প্রবন্ধে কলেজে পাঠ দানের শুভ উদ্বোধন এবং কলেজে তাঁর প্রাথমিক দিনগুলির একটা চমৎকার বিবরণ দিয়েছেন । তাঁর এই বিবরণ কলেজের রজত জয়ন্তী উৎসব উপলক্ষে প্রকাশিত স্মরণিকায় মুদ্রিত হয়েছে। অশোক বড়–য়ার বিবরণ অনুসারে ১৯৩৯ খৃষ্টাব্দের ১৪ আগস্ট কলেজে পাঠদানের শুভ উদ্বোধন করা হয় । শ্যামাপদ বাবুর লজিকের ক্লাশ দিয়েই পাঠদানের সূচনা হলো । ক্লাশে একমাত্র ছাত্রীর নাম তিনি উল্লেখ করেন নাই । এই ছাত্রীটি হলেন প্রখ্যাত ঐতিহাসিক কালিকারঞ্জন কানুনগো এর ভ্রাতু®পুত্রী ইন্দিরা কানুনগো । তিনিই প্রথম আই.ই . পরীক্ষায় উত্তীর্ণ হন । তিনিই কলেজ থেকে উত্তীর্ণা প্রথম মহিলা গ্র্যাজুয়েট ছিলেন। অশোক বড়–য়ার বিবরণ অনুসারে কলেজের ভবন নির্মাণের কাজ শেষ হবার আগেই পাঠদান শুরু হয়েছিল ।


title: স্যার আশুতোষ সরকারি কলেজ

text: ছাত্র ও শিক্ষকই একটি শিক্ষা প্রতিষ্ঠানের প্রধান অঙ্গ। রেবতী রমণ দত্ত মনে করতেন উপযুক্ত শিক্ষক ছাড়া উপযুক্ত ছাত্র তৈরি করা যায় না । শিক্ষকের পান্ডিত্য ও গুণাবলী তাঁর শিক্ষাদানের মাধ্যমে ছাত্রদের মধ্যে সঞ্চারিত হয়ে থাকে । শিক্ষক নিয়োগের ক্ষেত্রে রেবতী রমণ এই বিষয়টির উপর অধিক গুরুত্ব আরোপ করতেন। কলেজের প্রথম অধ্যক্ষের পদে যিনি নিযুক্ত হয়েছিলেন তিনি প্রকৃতপক্ষে কাজে যোগদান করেননি । উপাধ্যক্ষের পদে নিযুক্ত হয়েছিলেন মাখন লাল নাগ । অধ্যক্ষ মহোদয়ের কাজে যোগদানের অপারগতায় তিনিই অধ্যক্ষের পদে অধিষ্ঠিত হন। তাঁর সহকর্মীদের মধ্যে ছিলেন বাংলা সাহিত্যের অধ্যাপক গিরিজা শস্কর ধর এম.এ. (স্বর্ণ পদক প্রাপ্ত ছিলেন স্কলার),ইতিহাসের অধ্যাপক প্রমোদ কুমার মুখোপাধ্যায় ,এম,এ,(প্রথম শ্্েরণী ) ,দর্শনের অধ্যাপক শ্যামাপদ চট্টোপাধ্যায় ,এম,এ,(প্রথম শ্রেণী) ,অধ্যাপক সুশীল কুমার মুখোপাধ্যায় এম,এ (স্বর্ণ পদক প্রাপ্ত) ,ইংরেজির অধ্যাপক প্রকৃতিরঞ্চন বড়–য়া, আরবী ও ফার্সি বিভাগের অধ্যাপক মীর মোহাম্মদ ইব্রাহিম ,রাষ্ট্রবিজ্ঞানের অধ্যাপক হরিনারায়ণ চক্রবর্তী। কলিকাতা বিশ্ববিদ্যালয়ের কৃতি ছাত্র অধ্যক্ষ মাখন লাল নাগ অঙ্কশাস্ত্রে প্রথম শ্রেণীতে দ্বিতীয় স্থানের অধিকারী ছিলেন । গৌরবর্ণ ,সুদর্শন ,বুদ্ধিদীপ্ত যুবক মাখনলাল সহজেই রেবতী রমণের দৃষ্টি আকর্ষণ করলেন । এ রকম একজন আদর্শবান কর্মতৎপর ব্যক্তিকেই যেন রেবতী রমণ কলেজের অধ্যক্ষের পদে নিযুক্তির জন্য খুঁজছিলেন। অধ্যক্ষের পদে নিযুক্তি থেকে কলেজ থেকে অবসর গ্রহণ করার (১৯৬৪) পূর্ব পর্যন্ত অধ্যক্ষ মাখনলাল নাগ কলেজের উন্নতির জন্য যেরূপ নিষ্ঠা ও পরিশ্রম প্রদর্শন করেছেন তা একরূপ অতুলনীয়। কলেজে দীর্ঘ কর্মজীবনে তিনি সকল প্রকার কর্মকান্ডের কেন্দ্রবিন্দু ছিলেন। কর্মতৎপরতায় তাঁর যুগে তাঁর সমকক্ষ অধ্যক্ষ খুব কমই ছিল । অনেক সময়ে দেখা যেতো কোন অধ্যাপক ছুটিতে গেলে কিংবা পদত্যাগ করলে অন্তবর্তী সময়ে ছাত্রদের যাতে অসুবিধায় পড়তে না হয় মাখন বাবু সে বিষয়ে নিজেই ক্লাশ নিতেন। অঙ্কশাস্ত্র তিনি নিজেই পড়াতেন । সেই সূত্রে তিনি আই .এস.সি.তে পদার্থ বিজ্ঞানের ক্লাশ ও নিতেন । রাষ্ট্র বিজ্ঞানের অধ্যাপকের অনুপস্থিতিতে তিনি বেশ কিছুদিন বি.এ.ক্লাশে রাষ্ট্রবিজ্ঞানও পড়িয়েছিলেন । কোনও কারণে অধ্যাপকের অনুপস্থিতিতে ক্লাশে শিক্ষাদান যাতে ব্যাহত না হয় সেদিকে অধ্যক্ষ মাখন লাল নাগের প্রখর দৃষ্টি ছিল । কলেজ প্রতিষ্ঠার সময়ে কলেজের অধীনস্থ ভূমির পরিমাণ খুব বেশি ছিল না । অধ্যক্ষ মাখন লাল নাগের ঐকান্তিক প্রচেষ্টায় কলেজের অধীনস্থ ভূমির পরিমাণ তিন চারগুণ বৃদ্ধি পায়। স্যার আশুতোষ কলেজ তাঁর প্রাণস্বরূপ ছিল। কলেজ ক্যা¤পাসের মধ্যেই তাঁর ভবন ছিল। সকাল বেলা চা জল খাবার খেয়ে তিনি কলেজ অফিসে চলে আসতেন , দুপুর পর্যন্ত তিনি এক নাগাড়ে কাজে ব্যাপৃত থাকতেন । দুপুরে বাসায় গিয়ে আহার করে খুব বেশিক্ষণ বিশ্রাম নিতেন না , অফিসে ফিরে এসে পুণরায় কাজে মনোনিবেশ করতেন । কলেজের রুটিন মাফিক কাজ কর্ম তাঁরই তত্ত্বাবধানে সমাধা হতো । বলা বাহুল্য ,প্রবেশিকা পরীক্ষার সময় কাজের চাপ আরও বেড়ে যেতো । এক সময়ে উত্তরে কোয়েপাড়া থেকে দক্ষিণে ধলঘাট পর্যন্ত সমস্ত স্কুলের প্রবেশিকা পরীক্ষার কেন্দ্র ছিল স্যার আশুতোষ কলেজ । অনেক সময়ে কলেজের কাজ কর্ম শেষ করতে বিকেল গড়িয়ে সন্ধ্যা হয়ে যেতো , বিশ্রাম নেবার সময়টুকু পর্যন্ত তিনি পেতেন না । সারাদিন কলেজে অতিবাহিত করে বাসায় ফিরে ছেলেমেয়েদের পড়াশুনায় কিছুক্ষণ তদারক করতেন । মনে হয়, রাতের ঘুমটাই তাঁর বিশ্রামের সময় ছিল। কলেজ ছেড়ে তিনি কোথাও বিশেষ যেতেন না । দু’চার বছর অšতর ঢাকার বিক্রমপুরে গিয়ে দেশের বাড়ি দেখে আসতেন । কলেজের জন্যই তিনি যেন আপন জীবন উৎসর্গ করতে কৃতসংকল্প ছিলেন।


title: স্যার আশুতোষ সরকারি কলেজ

text: একটি আদর্শ জীবন যাপন করে গেছেন অধ্যক্ষ মাখন লাল নাগ । জীবন যাত্রায় সারল্য অতি সহজেই চোখে পড়তো । অধ্যক্ষের পদে নিযুক্তির সময়ে তাঁর মাসিক বেতন সত্তর আশি টাকার বেশি ছিল না । এই বেতনের পরিমাণ তিন অঙ্কের সংখ্যায় পৌঁছতে বেশ কিছু সময় তাঁকে অপেক্ষা করতে হয়েছিল । অবসর গ্রহণের সময়ে তাঁর বেতন চার অঙ্কের কোঠায় পৌঁছেছিল কিনা সন্দেহ । এই স্বল্প বেতনের আওতার মধ্যে কোনও রকমে জীবন ধারণ করা চলে, বিলাসিতা করা চলে না । কর্মে নিষ্ঠা ,আচার ব্যবহারে মাধুর্য,জীবন যাত্রায় সরলতা তাঁর চারিত্রিক বৈশিষ্ট্য ছিল। এই আদর্শ থেকে কখনই তিনি বিচ্যুত হননি। কলেজ থেকে অবসর গ্রহণের সময়ে তিনি কলেজের জন্য রেখে গেছেন এক মহান ঐতিহ্য । যে ঐতিহ্যের স্মারক এবং বাহক হচ্ছেন এই কলেজের কৃতি ছাত্র-ছাত্রীরা ।


title: স্যার আশুতোষ সরকারি কলেজ

text: একটা কৌতুহলের বিষয় হলো কলেজে অধ্যাপকের পদে নিযুক্তির জন্য রেবতী রমণ দত্ত কলিকাতা বিশ্ববিদ্যালয়ের এম.এ. পরীক্ষার ফল প্রকাশের দিকে দৃষ্টি রাখতেন। যাঁরাই পরীক্ষায় প্রথম শ্রেণী পেতেন। তাঁদের সাথে কাল বিলম্ব না করেই তিনি যোগাযোগ করে কলেজে অধ্যাপনায় তাঁরা আগ্রহী কিনা জেনে নিতেন। অনেকেই অবশ্য সুদূর চট্টগ্রামর পল্লী অঞ্চলে গিয়ে শিক্ষকতা করতে তেমন উৎসাহ দেখাতেন না । যাঁরা আগ্রহ প্রকাশ করতেন তাঁদেরকেই তিনি একরূপ সাথে সাথেই নিযু্িক্ত পত্র দেবার ব্যবস্থা করতেন । এভাবেই তিনি বিশ্ববিদ্যালয়ের কৃতি ছাত্রদের কলেজে অধ্যাপনায় আকৃষ্ট করতেন ।


title: স্যার আশুতোষ সরকারি কলেজ

text: স্যার আশুতোষ কলেজে কৃতি অধ্যাপকের সংখ্যা ছিল অনেক। তাঁদের সবার কৃতিত্ব নিয়ে আলোচনা করা ন্বল্প পরিসরে সনম্ভব নয় । কলেজ প্রতিষ্ঠার কয়েক বছরের মধ্যে যে সমন্ত সম্মানিত অধ্যাপক শিক্ষকতা করছেন তাঁদের মধ্যে কয়েকজনের কিছু স্মৃতিমূলক তথ্য উপস্থাপন করা গেল ।


title: স্যার আশুতোষ সরকারি কলেজ

text: কলেজ প্রতিষ্ঠার কিছুকাল পরেই বাংলা সাহিত্য বিভাগে অধ্যাপনায় যোগ দিয়েছিলেন এম. এ তে প্রথম শ্রেণী প্রাপ্ত ড. সুবোধ রঞ্চন রায়। অবশ্য তখন তিনি পি.এইচ.ডি ডিগ্রিধারী ছিলেন না । পরবর্তীকালে তিনি কবিবর নবীন চন্দ্র সেনের কাব্যের উপর গবেষণা করে পি.এইচ.ডি ডিগ্রি লাভ করেন । গায়ের রং শ্যামল বর্ণের হলেও চোখে মুখে ছিল শাণিত দীপ্তি। ক্লাশে তাঁর পাঠদান ছাত্র ছাত্রীদের মন্ত্রমুগ্ধ করে রাখতো । ব্যক্তিগত জীবনে তিনি কেলিশহর গ্রামের জমিদার পরিবারের সন্তান ছিলেন,কাজেই অর্থাভাব তাঁর ছিল না । এম.এ পাশ করার পর ১৯৩০ এর দশকের শেষভাগে তিনি চট্টগ্রাম শহর থেকে ‘পার্বনী’ নামে একটি মাসিক সাময়িকী অনেকটা নিজের খরচে প্রকাশ করেন। অবিভক্ত বাংলার অনেক কৃতি সাহিত্যিকের রচনা সমৃদ্ধ ছিল এই সাময়িকী। যতদিন সাময়িকীটা চলেছিল ততদিন এটাই ছিল চট্টগ্রাম থেকে প্রকাশিত সর্বশ্রেষ্ঠ সাময়িকী এবং অবিভক্ত বাংলার অন্যতম সেরা সাময়িকী। সাময়িকীটিতে প্রকাশিত রচনার মান ,মুদ্রণ এবং আঙ্গিক সজ্জার উৎকর্ষতা লক্ষ করে স্বয়ং রবীন্দ্রনাথ ঠাকুর সাময়িকীটির প্রশংসা করেছেন। স্যার আশুতোষ কলেজে যোগদানের পর তাঁর পক্ষে‘ পাবর্নীর ’ স¤পাদনা করা সম্ভব হয়নি, আর এ সঙ্গে ‘ পার্বনী ’র অকাল মৃত্যু ঘটে। রচনা শৈলীর দিক দিয়ে সুবোধ রঞ্জন রায় ‘ কল্লোল ’ যুগের কবি সাহিত্যিরথীদের সমগোত্রীয় ছিলেন। অবশ্য বিষ্ণু দে, সুধীন্দ্রনাথ দত্ত , জীবনানন্দ দাশ প্রমুখ ‘ কল্লোল ’ যুগের কবি সাহিত্যিকদের বয়সের তুলনায় সুবোধ রঞ্জন বয়োঃকনিষ্ঠ ছিলেন। তরুণ বয়সেই তাঁর রচনা পরিপক্কতা লাভ করেছিল । স্যার আশুতোষ কলেজে যোগদানের পর সুবোধ রঞ্জনের রচনা ‘ পঞ্চমন্য ’ ও অন্যান্য পত্র পত্রিকায় প্রকাশিত হতে থাকে। তাঁর সময়ে চট্টগ্রামে তিনি ছিলেন নেতৃস্থানীয় সাহিত্যিক।


title: স্যার আশুতোষ সরকারি কলেজ

text: সাহিত্য র্চচা ছাড়াও সুবোধ রঞ্জন সঙ্গীত র্চচা করতেন । তাঁর সুমিষ্ট কন্ঠের সঙ্গীত শ্রোতাদের কাছে খুবই উপভোগ্য ছিল। স্যার আশুতোষ কলেজে সাংস্কৃতিক অনুষ্ঠানের প্রচলন তিনিই করে গেছেন । প্রকৃত পক্ষে, তাঁর মত সংস্কৃতিমনা ব্যক্তির সংখ্যা চট্টগ্রামে খুব বেশি ছিলনা । চট্টগ্রাম বাসীদের সৌভাগ্য যে , তিনি এখনও আমাদের মধ্যে আছেন এবং এখনও তাঁর লেখনী থেমে যায়নি। সর্বশক্তিমানের নিকট প্রার্থনা তিনি যেন শতায়ু হন।


title: স্যার আশুতোষ সরকারি কলেজ

text: পরবর্তী কালে বাংলা সাহিত্য বিভাগের একজন সফল অধ্যাপক ছিলেন অংশুমান হোর । জনপ্রিয় অধ্যাপক অংশমান হোর এর পাঠদান পদ্ধতির প্রধান বৈশিষ্ট্য ছিল চমৎকার কবিতা আবৃত্তি এবং পাঠদানের ফাঁকে হাস্য পরিহাস বিতরণ । ছাত্রদের নিয়ে রসিকতা করতেও তিনি ছাড়তেন না । তাঁর ক্লাশ কক্ষ ছাত্রে পরিপূর্ণ থাকতো। পরবর্তী সময়ে তিনি কলেজের অধ্যক্ষের পদেও অধিষ্ঠিত হয়েছিলেন।


title: স্যার আশুতোষ সরকারি কলেজ

text: কলেজের আরবি ও ফার্সি ভাষার প্রথম অধ্যাপক নিযুক্ত হন কলিকাতা বিশ্ববিদ্যালয়ের এম.এ. পরীক্ষায় প্রথম শ্রেণী প্রাপ্ত মীর মুহাম্মদ ইব্রাহীম। গৌরবর্ণ, ঋজুনাসা,দীর্ঘদেহী সুপুরুষ এই অধ্যাপক অত্যন্ত ধর্মনিষ্ঠ এবং সরল প্রকৃতির লোক ছিলেন । তাঁর সমগ্র কর্মজীবনে স্যার আশুতোষ কলেজেই অতিবাহিত হয় । অধ্যাপনা এবং গ্রন্থ পাঠেই তাঁর সমস্ত দিন কেটে যেতো । জ্ঞানে এবং জীবন যাপনে তিনি ঋষিতুল্য ব্যক্তি ছিলেন। সতীর্থদের সাথে হাস্য পরিহাস কিংবা কারও সাথে অযথা কথাবার্তা বলতে তাঁকে দেখা যেতো না । খেলার মাঠ অপেক্ষা অধ্যাত্মিক চিন্তাা ভাবনাই তাঁকে অধিক আকৃষ্ট করতো। তাঁর জীবন যাপন প্রণালী দেখে তাঁকে অতীত কালের সুফি সাধকের কথা মনে করিয়ে দেয় । নিষ্ঠাবান এই অধ্যাপকের ছাত্ররা বরাবরই পরীক্ষায় ভাল ফল করতো । আরবি এবং ফার্সি উভয় বিভাগের তিনিই একমাত্র শিক্ষক ছিলেন। কলেজ প্রতিষ্ঠার সময় থেকে দীর্ঘদিন তিনি গ্রন্থাগারের দায়িত্বে ছিলেন।


title: স্যার আশুতোষ সরকারি কলেজ

text: ইংরেজি সাহিত্যের প্রথম দিককার অধ্যাপক ছিলেন দক্ষিণা রঞ্জন কর। শ্যামবর্ণ এবং কিছুটা খর্বাকৃতির এই অধ্যাপক দৈনিক দিক দিয়ে তেমন আকর্ষণীয় ছিলেন না, কিন্তু তাঁর পান্ডিত্য ছিল অসাধারণ। ক্লাশে ইংরেজি সাহিত্য পড়াতে ইংরেজি ভাষাই ব্যবহার করতেন, পারতপক্ষে বাংলা বলতেন না । যদিও তাঁর বাংলায় কথার্বাতা অত্যন্ত মনোগ্রাহী ছিল। ক্লাশে পড়াবার সময় ওয়ার্ডস ওয়ার্থ, শেলী ,কীট্স, বায়রনের কবিতা তাঁর মখ দিয়ে ঝর্ণাধারার মতো প্রবাহিতহতো। শেক্সপিয়ারের নাটক পড়াবার সময় তিনি নিজেই যেন অভিনয় করতেন । তাঁর পাঠদান ছাত্রদের সহজে হৃদয়ঙ্গম শুধু হতো না কিন্তু ক্লাশ থাকতো নীরব এবং ছাত্র ছাত্রীদের চোখ থাকতো তাঁর দিকে নিবদ্ধ। খেলাধুলায় তিনি খুব উৎসাহী ছিলেন। টেবল্ টেনিসে তাঁকে পরাজিত করা একরূপ দুঃসাধ্য ছিল। পরবর্তী সময়ে ইংরেজি ভাষায় তরুণ অধ্যাপক প্রাণকুমার মুখার্জি এবং মাখন লাল দে শিক্ষক হিসাবে সফল ছিলেন। অধ্যাপক প্রাণকুমার মুখার্জির অনর্গল ইংরেজিতে পাঠদান এবং অধ্যাপক মাখন লাল দে’র পড়াবার ফাঁকে হাস্যরস পরিবেশন তাঁদের ছাত্রদের নিকট অবিস্মরণীয় । আরও পরবর্তীকালে ইংরেজির অধ্যাপক নগেন্দ্র লাল দে যথেষ্ট পান্ডিত্যের অধিকারী ছিলেন।


title: স্যার আশুতোষ সরকারি কলেজ

text: সংস্বৃত ও পালি বিভাগের সুযোগ্য অধ্যাপকের অভাব কোনদিনই হয়নি। পালি ভাষার অধ্যাপকদের মধ্যে সুরেন্দ্রনাথ বড়–য়ার নাম বিশেষভাবে স্মরণযোগ্য। তিনি ভারত বিখ্যাত পন্ডিত আচার্য বেনীমাধব বড়–য়ার প্রিয় ছাত্র ছিলেন । ১৯২০ খৃষ্টাব্দে এম.এ .পাশ করার পর পরই গান্ধীজীর নেতৃত্বে অসহযোগ আন্দোলনে যোগদান করেন। ১৯৪২ খৃষ্টাব্দে তিনি ভারত ছাড় আন্দোলনে যোগদান করেন এবং এক বৎসর অন্তরীনাবদ্ধ ছিলেন। ১৯৪০ এর দশকের শেষের দিকে তিনি স্যার আশুতোষ কলেজে পালি ও সংস্কৃত সাহিত্যের অধ্যাপক নিযুক্ত হন। চারিত্রিক গুণাবলীর জন্য তিনি ছাত্র ও পরিচিতদের নিকট শ্রদ্ধাভাজন ছিলেন । গান্ধীবাদী ছিলেন বলে তিনি আজীবন খদ্দরের বন্ত্র পরিধান করতেন এবং নিরামিষ আহার করতেন। তিনি সাহিত্যানুরাগী ছিলেন এবং ‘ পরশমণি’ নামক একটি নাটিকা রচনা করেন।


title: স্যার আশুতোষ সরকারি কলেজ

text: অধ্যাপক সুরেন্দ্র নাথ বড়ুয়া অবসর গ্রহণ করলে মুনীন্দ্র লাল বড়–য়া তাঁর স্থলাভিষিক্ত হন । আচার্য বেনীমাধব বড়–য়া একটি প্রবন্ধে মুনীন্দ্র বড়–য়াকে তাঁর ‘ প্রিয় ছাত্র ’ বলে উল্লেখ করেছেন । তরুণ বয়সেই অধ্যাপক মুনীন্দ্রলাল বড়–য়া কবিতা রচনায় পারদর্শিতা প্রদর্শন করেছেন। তাঁর কবিতাসমূহের মধ্যে ‘ সিদ্ধার্থের সাধনা ’, ‘করুণা’,‘অঙ্গুলিমাল’, ‘ অনোমা’ পাঠকের প্রশংসা অর্জন করেছে। তিনি দীর্ঘদিন এই কলেজে অধ্যাপনা করেছেন।


title: স্যার আশুতোষ সরকারি কলেজ

text: সংস্কৃত বিভাগের অধ্যাপক সচ্চিদানন্দ বাবু এবং তারঁ স্থলাভিষিক্ত অধ্যাপক কৃষ্ণ গোপাল চৌধুরী প্রচুর পান্ডিত্যের অধিকারী ছিলেন। অধ্যাপনায় ও তাঁেদর কৃতিত্ব বিশেষভাবে উল্লেখ যোগ্য।


title: স্যার আশুতোষ সরকারি কলেজ

text: রাষ্ট্রবিজ্ঞান বিভাগে অনেক কৃতি অধ্যাপকদের মধ্যে বোরহান উদ্দিন খান জাহাঙ্গীর অন্যতম । তবে তিনি খুব বেশিদিন এই কলেজে অধ্যাপনা করেননি । তাঁর প্রিয় ছাত্র কায়কোবাদ আহমদ চৌধুরী তাঁর স্থলাভিষিক্ত হন। দুর্ভাগ্যের বিষয় শিক্ষক অধ্যাপকের আগেই ছাত্র অধ্যাপক পরলোক গমন করেন।


title: স্যার আশুতোষ সরকারি কলেজ

text: ইতিহাস বিভাগে প্রথম থেকেই কৃতি অধ্যাপকদের অভাব ছিল না ।তবে সবচেয়ে অধিক কৃতিত্বের দাবি করতে পারেন অধ্যাপক বদরুল হায়দার চৌধুরী । কলিকাতা বিশ্ববিদ্যালয় থেকে কৃতিত্বের সাথে এম.এ. এ পাশ করে তিনি কলেজের অধ্যাপনায় যোগ দেন। এ সময়ে তিনি আইন পরীক্ষা দেবার জন্যও প্রস্তুতি নিচ্ছিলেন ।তাঁর ইংরেজি বাচনভঙ্গী ছিল চমৎকার । সুন্দর অবয়বের অধিকারী ছিলেন তিনি । পড়াবার সময় তাঁর দৈহিক সঞ্চালন উপভোগ্য ছিল । প্রথম যৌবনের উচ্ছ্বলতার প্রকাশ পেতো তাঁর কথাবার্তা ও চাল চলনে। বিলাতি পোষাকে তিনি অভ্যন্ত ছিলেন। তাঁর পড়াবার একটা বৈশিষ্ট্য ছিল ক্লাশ পরীক্ষায় প্রচুর নম্বর দেয়া। ক্লাশের টিউটোরিয়াল পরীক্ষায় বিশের মধ্যে সাড়ে উনিশ দিতে তাঁর হাত কাঁপতো না । সতেরোর নীচে কেউ নম্বর পেতো না । একজন প্রবীণ ব্যক্তি ছাত্রদের এত নম্বর দেওয়ার কারণ জিজ্ঞেস করাতে তিনি উত্তরে বলেছিলেন, ছাত্রদের উৎসাহ দেবার জন্যই তিনি একটু বেশি নম্বর দিয়ে থাকেন। পরবর্তী জবিনে তিনি পর্যায়ক্রমে উন্নতি করে বাংলাদেশ সুপ্রিম কোর্টের প্রধান বিচারপতির পদে অধিষ্ঠিত হয়েছিলেন। তাঁর ছাত্রদের মধ্যে কেউই এতটা কৃতিত্ব প্রদর্শন করতে পারেন নি। আজ তিনি আমাদের মধ্যে নেই। তাঁর বিদেহী আত্মার প্রতি রইল আমাদের সশ্রদ্ধ সালাম।


title: স্যার আশুতোষ সরকারি কলেজ

text: ১৯৪৮ খৃষ্টাব্দে কলেজে বাণিজ্য বিভাগ খোলা হয় । বাণিজ্য বিভাগের অধ্যাপক নির্মল কুমার সেন ছিলেন তরুণ বয়স থেকেই বিপ্লবী । সূর্য সেনের অন্তরঙ্গতা লাভে ধন্য ছিলেন তিনি । জেলে বন্দী অবন্থাতেই তিনি একের পর এক পরীক্ষায় উত্তীর্ণ হয়ে বিশ্ববিদ্যালয়ের সর্বোচ্চ ডিগ্রি লাভ করেন। জেল থেকে মুক্তি পাওয়ার কিছুদিন পরেই তিনি কলেজের অধ্যাপনায় যোগ দেন । ছাত্রদের সাথে তাঁর নিবিড় স¤র্পক ছিল । কাউকে কোন দিন কটুক্তি করেছেন বলে শোনা যায় না । আই.এ.ক্লাশে তিনি বেশ কিছুদিন সিভিক্স্ ও পড়িয়েছিলেন । মতাদর্শে তিনি সমাজতান্ত্রিক হলেও এ বিষয়ে তিনি প্রকাশ্যে আলোচনা করতেন না । অপেক্ষাকৃত বেশি বয়সে তিনি সংসার জীবনে প্রবেশ করেছিলেন কিন্তু বেশীদিন তিনি সংসার জীবন ভোগ করেন নি । স্ত্রী-পুত্র কলিকাতায় চলে গেলে তিনি একরূপ নিঃসঙ্গ হয়ে পড়েন। নিঃসঙ্গ জীবনে ছাত্ররাই তাঁর পুত্রবৎ ছিল । ছাত্রদের তিনি প্রাণাধিক ভালবাসতেন, ছাত্ররা ও তাঁকে অত্যন্ত শ্রদ্ধা করতো ।


title: স্যার আশুতোষ সরকারি কলেজ

text: ছাত্রদের বিজ্ঞান শিক্ষা দানের জন্য ১৯৪৫ খৃষ্টাব্দে স্যার আশুতোষ কলেজে বিজ্ঞান বিভাগ খোলা হয়। বিজ্ঞান ভবন নির্মাণের প্রাথমিক কাজের জন্য জ্যৈষ্ঠপুরা নিবাসী নীরেন্দ্রলাল সেনগুপ্ত প্রয়োজনীয় অর্থদান করেন। বিজ্ঞানের প্রথম অধ্যাপক হিসাবে যোগদান করেন জগৎচন্দ্র চৌধুরী । ইতিপূর্বে তিনি রেঙ্গুন কলেজের অধ্যাপক ছিলেন । দ্বিতীয় বিশ্বযুদ্ধের সময়ে জাপান কর্তৃক ব্রহ্মদেশ আক্রান্ত হলে জগৎ বাবু সপরিবারে রেঙ্গুন থেকে চট্টগ্রামে প্রত্যাবর্তন করেন । জগৎ বাবু রসায়ন শাস্ত্রে ডিগ্রি প্রাপ্ত হলেও পদার্থ বিজ্ঞান পড়াবার ভার ও তাঁেক দেওয়া হয়। কিন্তু ক্লাশের সংখ্যা এত বেড়ে গিয়েছিল যে একা জগৎ বাবুর পক্ষে সমস্ত ক্লাশ নেওয়া সম্ভব ছিল না। তার উপর প্র্যাকটিকেল ক্লাশ তো ছিলই । অগত্যা অধ্যক্ষ মাখন বাবু পদার্থ বিদ্যার ক্লাশ নিতে আরম্ভ করলে জগৎ বাবুর উপর ক্লাশের চাপ কিছুটা হ্রাস পায় । বিজ্ঞান বিভাগ খুলতে অনেক কিছুর প্রয়োজন। লেবোরেটরির চন্য প্রয়োজনীয় যন্ত্রপাতি,কেমিক্যাল দ্রব্য , আসবাবপত্র ইত্যাদি আছেই । বিন্তু প্র্যাকটিকেল করতে ছাত্রদের গ্রুপ করতে হয়। গ্রুপের সংখ্যা বাড়লে ক্লাশের সংখ্যাও বেড়ে যায়, অথচ কলেজের আর্থিক অবস্থার কথা বিবেচনা করে তাৎক্ষণিক ভাবে ডিমনস্ট্রেটর নিযুক্ত করা ও সম্ভব হয়নি । জগৎ বাবু সকাল থেকে সন্ধ্যা পর্যন্ত ক্লাশ নিয়েও সামলে উঠতে পাচ্ছিলেন না। দু’একজন পিয়নের সাহায্য নিয়ে তিনি বছর খানেক কোনক্রমে চালালেন । এরপর পদার্থ বিদ্যা ও রসায়ন বিদ্যার প্রাকটিকেল ক্লাশের জন্য পৃথক ডিমনস্ট্রেটর নিযুক্ত হলে অবস্থা স্বাভাবিক হয়ে পড়ে।


title: স্যার আশুতোষ সরকারি কলেজ

text: প্রকৃতপক্ষে জগৎ বাবু একজন নিবেদিতপ্রাণ শিক্ষক ছিলেন । বিপুল সংখ্যক ক্লাশ নিয়েও তিনি সর্বদা প্রফুল্লিত ছিলেন। ছাত্রদের শিক্ষাদানেই তাঁর দিন কেটে যেতো । তাঁর ছাত্ররাই বলতে পারবে কি অসামান্য পরিশ্রম তাঁকে করতো হতো । আজকের দিনের শিক্ষকবর্গ তা কল্পনা ও করতে পারবেন না ।


title: স্যার আশুতোষ সরকারি কলেজ

text: আশ্চর্যের বিষয়, কলেজে এত পরিশ্রমের পরেও তাঁর নিজস্ব সখের চর্চা করতে কোন সময়ে কসুর করেননি। তাঁর সখ ছিল নিজের সব্জি বাগানের পরিচর্যা করা । তার সব্জি বাগানের বৃহদাকারের ফুলকপি , বাধাঁকপি, মূলা, ওলকপি , টমেটো ইত্যাদি রীতিমত দর্শনীয় ছিল । এত বৃহদাকারের ফসল সে সময়ে আর কেউ ফলাতে পারতেন না । তাঁর সব্জি বাগান দেখতে অনেকেই যেতেন। এত সব্জি তাঁর প্রয়োজন ছিল না । তাই উদ্বৃত্ত ফসল তিনি তাঁর সতীর্থদের নিকট উপহার স্বরূপ পাঠাতেন। জগৎ বাবুর বুদ্ধিমত্তা ছিল প্রখর । অধ্যক্ষ মাখন লাল নাগ তাঁর পরামর্শের উপর বিশেষ ভাবে নির্ভর করতেন।


title: স্যার আশুতোষ সরকারি কলেজ

text: সাধারণ অবস্থা থেকে বিজ্ঞান বিভাগ খুব তাড়াতাড়ি উন্নত করতে থাকে। বি. এসসি পড়াবার জন্য ভবনটির দোতলা নির্মাণের কাজ খুব দ্রুত সমাপ্ত হয়।


title: স্যার আশুতোষ সরকারি কলেজ

text: কলেজ প্রতিষ্ঠিত হবার পর থেকে উচ্চ শিক্ষার প্রতি জনগণের আগ্রহে উৎসাহিত হয়ে রেবতী রমণ দত্ত কলেজে অনার্স পাঠক্রম চালু করতে অভিলাষী হয়ে পড়লেন । অর্থনীতি এবং আরও কয়েকটি বিষয়ে অনার্স পড়ানো আরম্ভ হয় । অর্থনীতিতে পরীক্ষায় ছাত্র ছাত্রীরা মোটামুটি ভাল ফল করলো । পরীক্ষার্থীদের সবাই দ্বিতীয় শ্রেণী লাভ করলেন । দুর্ভাগ্যের বিষয় কিছুদিনের মধ্যে দ্বিতীয় বিশ্বযুদ্ধ ঘোরতর রূপ ধারণ করে। চট্টগ্রামের বিভিন্ন স্থানে জাপানি বোমা বর্ষিত হয়। এর প্রায় সাথে সাথে আরম্ভ হয় তেতাল্লিশের ভয়ঙ্কর দুর্ভিক্ষ। জনজীবনে অস্তিরতার ছাপ পড়লো শিক্ষা ক্ষেত্রে । ছাত্রদের নিকট থেকে বেতন আদায় অনিশ্চিত হয়ে উঠে। বাধ্য হয়ে অনার্স পাঠদান বন্ধ করে দিতে হলো । বেশ কয়েক মাস যাবৎ অধ্যাপদের মাসিক বেতনও অনিয়মিত হয়ে পড়ে। বিপর্যয় কাটিয়ে উঠতে না উঠতেই সাত চল্লিশ খৃষ্টাব্দে হলো দেশভাগ । অধ্যাপকমন্ডলীর অনেকেই পদত্যাগ করে অন্যত্র চলে গেলেন । ছাত্র সংখ্যাও আশঙ্কাজনকভাবে হ্রাস পায়। অবস্থা অনুকূল হতে অন্তত বছর তিনেক সময় লেগেছিল।


title: স্যার আশুতোষ সরকারি কলেজ

text: স্যার আশুতোষ কলেজ চট্টগ্রামের সর্বপ্রথম ও সর্ববৃহৎ বেসরকারি কলেজ ছিল । প্রতিষ্ঠার পর থেকে দীর্ঘদিন পর্যন্ত কলেজটি গ্রামাঞ্চলে একটি দর্শনীয় স্থান ছিল । কলেজের ভবনসমূহ, বিশাল খেলার মাঠ, পাকাঘাট সমেত একধিক পুস্করিনী ,আবাসিক ছাত্রদের ছাত্রাবাস এ সমন্তই দর্শকদের চমৎকৃত করে তুলতো। বিশ্বাসই করা যেতো না পল্লী অঞ্চলে কিভাবে এত বড় শিক্ষা প্রতিষ্ঠান গড়ে উঠতে পারে । স্থানীয় এলাকার মাতাপিতার প্রবল ইচ্ছা ছিল তাঁদের ছেলেমেয়েদের এই কলেজে পড়াবার । দুর দুরান্ত থেকে পায়ে হেঁটে ছাত্র ছাত্রীদের কলেজে আসতো হতো । উত্তরে বেতাগী,কোয়েপাড়া ,বাগোয়ান থেকে দক্ষিণে কেলিশহর ,ধলঘাট পর্যন্ত সমগ্র।


title: স্যার আশুতোষ সরকারি কলেজ

text: অঞ্চলের প্রত্যন্ত থেকে ছাত্র ছাত্রীরা কলেজে পড়াশুনার জন্য আসতো । আসা যাওয়া চৌদ্দ পনেরো মাইল রাস্তা তাঁদের দৈনিক অতিক্্রম করতে হতো । অনেক ক্ষেত্রে সকাল আটটায় তাদের কলেজের উদ্দেশ্যে রওনা দিতো হতো।সকাল বেলা ভাত খেয়ে কলেজে আসা প্রায়ই সম্ভব হতো না । অনেক সময় পান্থা ভাত


title: মানব শিশ্ন

text:
মানুষের শিশ্ন () বা পুরুষাঙ্গ হল বহিস্থিত পুরুষ যৌনাঙ্গ যা প্রস্রাবনালীর কাজও করে থাকে।
শুক্রাণু-নির্গমদ্বার (), মৈথুনাঙ্গ ছাড়াও সাধারণভাবে প্রস্রাব ত্যাগের নালি হিসাবে শিশ্ন ব্যবহৃত হয়। শিশ্নের মূল অংশগুলি হল আন্তঃভাগ (radix) , গাত্রভাগ (corpus) এবং আবরণী কলা (epithelium) যা দ্বারা শিশ্নের দণ্ড (shaft) অংশের চামড়া এবং শিশ্নের সন্মুখ অংশ ঢেকে রাখা চামড়া (foreskin) গঠিত হয়। শিশ্নের গাত্রভাগ তিনধরণের কলা দ্বারা নির্মিত, ওপরের দিকে দুই তরফা corpora cavernosa এবং দুয়ের নিচের তলের দিকে corpus spongiosum কলা দেখা যায়।


title: মানব শিশ্ন

text: মানব শিশ্নে লিঙ্গাস্থি () থাকে না, কিন্তু অন্যান্য প্রায় সকল স্তনপায়ী প্রাণী এবং সকল বন-মানুষের শিশ্নে একটি অস্থি বা হাড় থাকে যা একে স্থায়ী ভাবে কঠিন করে রাখে।পুরুষের ইউরেথ্রা শিশ্নের মাঝ দিয়ে গিয়ে প্রস্টেট গ্রন্থিতে বীর্যনালির সঙ্গে সংযুক্ত হয়, ফলে শিশ্নের ভিতর দিকে থাকা মূত্রনালি দিয়ে প্রস্রাব এবং বীর্য দুই-ই প্রবাহিত হয়। শিশ্নের শেষাংশে মূত্রনালির খোলা বাঁধাটিকে ম্যেটাস (meatus) নামে অভিহিত করা হয়, যার মাধ্যমে প্রস্রাব এবং বীর্য দুই-ই শরীর থেকে নির্গত হয়।


title: মানব শিশ্ন

text: শিশ্নের আধার অংশে মূত্রনলীর সঙ্গে কৌপার গ্রন্থিদ্বয় () থেকে আসা নালিরও সংযোজন হয়, যে নালিতে যৌন উত্তেজনার সময়ে ক্ষারকীয় শ্লেষ্মার প্রাক-ক্ষরণ ঘটে। এই কার্যই মূল মূত্রনালিটির ভিতর অংশ মসৃণ করে এবং সেইসঙ্গে সেখানে থাকা অবশিষ্ট আম্লিক প্রস্রাবকে প্রশমিত করে নালিটি পরিষ্কার করে, যাতে প্রস্রাব মূল-স্খলনের সময় বেরিয়ে আসা শুক্রাণু () সমূহকে নষ্ট করতে না পারে।


title: লস্কর উজির

text: লস্কর উজির মধ্যযুগের একটি প্রশাসনিক পদ। সামরিক দায়িত্বপ্রাপ্ত মন্ত্রীকে লস্কর উজির বলা হত এবং এটি মীর বখশি পদের সমতুল্য।


title: লস্কর উজির

text: আরাকানের বাঙালি কবি কাজী দৌলত ও আলাওলের রচনায় লস্কর উজির শব্দের ব্যবহার রয়েছে।


title: লস্কর উজির

text: চট্টগ্রামের রাউজান উপজেলায় লস্কর উজির দীঘি নামক একটি প্রাচীন দীঘি রয়েছে।


title: রেডিসন ব্লু চিটাগাং বে ভিউ

text: রেডিসন ব্লু চট্টগ্রাম (রেডিসন ব্লু চিটাগাং বে ভিউ নামেও পরিচিত) বন্দর শহর চট্টগ্রামের অন্যতম পাঁচ তারকা হোটেল। ২০১৫ সালের ১৪ই এপ্রিল, বাংলা নববর্ষের দিন এর আনুষ্ঠানিক উদ্বোধন হয়। এই হোটেল তৈরির তত্বাবধায়নে ছিল সেনা হোটেল ডেভেলপমেন্ট লিমিটেড।


title: রেডিসন ব্লু চিটাগাং বে ভিউ

text: সর্বমোট ৪.১৮ একর স্থানে এই হোটেল নির্মাণ করা হয়েছে। এখানে ২১০০ স্কোয়ার মিটারের একটি বলরুম রয়েছে যা অফিসিয়াল মিটিং সহ অন্যান্য কাজে ব্যবহৃত হয়। পাশাপাশি এতে একটি মেজবান হল রয়েছে। এতে ২৪১ টি রুমের পাশাপাশি ১৩টি জুনিয়র স্যুট ও ৪টি এক্সক্লুসিভ স্যুট রয়েছে।


title: আবদুর রহমান সিদ্দিকী

text: আবদুর রহমান সিদ্দিকী (১৮৮৭-১৯৫৩) ছিলেন ব্রিটিশ ভারত ও পাকিস্তানের একজন রাজনীতিবিদ এবং পূর্ব বাংলার ভারপ্রাপ্ত গভর্নর। তিনি মুসলিম লীগের প্রথম সারির নেতাদের অন্যতম এবং পাকিস্তান আন্দোলনের কেন্দ্রীয় নেতা ছিলেন। এছাড়া মধ্যপ্রাচ্য বিষয়ে তিনি একজন বিশেষজ্ঞ ছিলেন।


title: আবদুর রহমান সিদ্দিকী

text: আবদুর রহমান সিদ্দিকী আলিগড় বিশ্ববিদ্যালয় থেকে স্নাতক হন। এরপর ইংল্যান্ড থেকে উচ্চতর শিক্ষা অর্জন করেন। আলিগড়ে অধ্যয়নকালে তিনি বিশ্ববিদ্যালয়ের ছাত্র সংগঠনের প্রেসিডেন্ট ছিলেন।


title: আবদুর রহমান সিদ্দিকী

text: আলিগড় থেকে শিক্ষা সমাপ্ত করার পর তিনি মাওলানা মুহাম্মদ আলি কর্তৃক সম্পাদিত কলকাতার কমরেড পত্রিকার ব্যবস্থাপনা সম্পাদক হন। তার উদ্যোগে কলকাতা থেকে "দ্য মর্নিং নিউজ" নামক পত্রিকা প্রকাশিত হত।


title: আবদুর রহমান সিদ্দিকী

text: বলকান যুদ্ধের সময়ে তুরস্কে ড. আনসারির নেতৃত্বে প্রেরিত চিকিৎসা দলের সাথে তিনিও যোগ দেন। পরবর্তীতে তিনি খিলাফত আন্দোলনে অংশ নিয়েছেন।


title: আবদুর রহমান সিদ্দিকী

text: ১৯৪০ সালে তিনি কলকাতা মিউনিসিপাল কর্পোরেশনের মেয়র হন। ১৯৩৭ থেকে ১৯৪৬ সাল পর্যন্ত তিনি বাংলার আইনসভার সদস্য ছিলেন। ১৯৪৬ সালে তিনি ভারতীয় আইনসভার সদস্য হন। তিনি ইস্টার্ন ফেডারেল ইন্সুরেন্স কোম্পানির অন্যতম সংগঠক ছিলেন।


title: আবদুর রহমান সিদ্দিকী

text: পূর্ব বাংলার গভর্নর ফিরোজ খান নুন ১৯৫২ সালের ২৫ জুলাই থেকে ১০ নভেম্বর পর্যন্ত ছুটিতে থাকাবস্থায় আবদুর রহমান সিদ্দিকী গভর্নর হিসেবে দায়িত্ব পালন করেছেন।


title: আবদুর রহমান সিদ্দিকী

text: ১৯৫৩ সালে আবদুর রহমান সিদ্দিকী ইন্তেকাল করেন।


title: আহোম ভাষা

text:
আহোম ভাষা () অসমে বসবাস করা আহোম জাতির লোকের মধ্যে প্রচলিত একটি মৃতপ্রায় ভাষা। শ্যান ও খামটি ভাষার সহিত এই ভাষার নিকটতম সাদৃশ্য ও থাই ভাষার সহিত কিছু মিল দেখা যায়। অসমে আহোম শাসকেরা বৃহত্তর অসমীয়া জাতির সহিত মিলিত হওয়ার ফলে ১৯শতিকায় অসমে আহোম ভাষার পরিবর্তে অসমীয়া ভাষা কথিত ভাষার স্থান দখল করে। ২০০০ সনের হিসাব মতে প্রায় ২০০ আহোম পুরোহিত সম্প্রদায় অসমীয়া ভাষা জানেন কিন্তু পরাম্পরাগত অণুষ্ঠানেই কেবল আহোম ভাষার ব্যবহার করেন। বর্তমান কথিত রূপে আহোম ভাষার প্রচলন নাই যদিও বর-অম্র নামক আহোম-অসমীয়া অভিধানে আহোম সাম্রাজ্যে ব্যবহৃত আহোম ভাষার রূপটি সংরক্ষিত অবস্থায় আছে।
আধুনিক প্রচলিত টাই ভাষা যেমন শ্যান, খামটি, আইটন ইত্যাদির সহিত আহোম ভাষার মিল আছে।
আহোম ভাষার নিজস্ব লিপি আছে ও অন্যান্য টাই ভাষার মত এই ভাষারও কিছু কিছু বৈশিষ্ট আছে। টাই-কড়াই পরিবারের অন্তর্গত) কাম-টাই-ঠালের ২০০০ বৎসর পুরাণো প্রোটো-টাই ভাষা থেকে আহোম ভাষার উৎপত্তি হয়েছে। অবশ্যে কিছু লোকের মতে টাই ভাষাসমূহ ভিন্ন পরিবারের যা টাই-কড়াইয়ের অংশ নয়।
আহোম জাতি ও আহোম ভাষার মুল স্থান হচ্ছে বৃহত্তম চীনের ইউনান অঞ্চল। তাঁরা উত্তরে ভিয়েতনাম ও গুয়েংজি প্রদেশের সীমান্ত থেকে দক্ষিণ-পূর্ব এশিয় অববাহিকায় ও ম্যানমারে পরিব্রাজন করেছিল। আহোম রাজত্বকালে অসমের ব্রহ্মপুত্র উপত্যকায় কথিত রূপে আহোম ভাষার ব্যবহার ছিল। ১৫-১৬ শতিকায় আহোম রাজসভায় কেবল আহোম ভাষার প্রচলন ছিল। পরবর্তী সময়ে অসমীয়া ভাষায় রাজসভায় স্থান পায় । বর্তমানে আহোমেরা পারম্পিক অণুষ্ঠান ও উৎসবে আহোম ভাষার ব্যবহার করেন।


title: ফটিকছড়ি (দ্ব্যর্থতা নিরসন)

text: ফটিকছড়ি নামে বাংলাদেশের চট্টগ্রাম জেলায় একটি উপজেলা থাকলেও একই নামে রাঙ্গামাটি জেলায় একটি ইউনিয়ন রয়েছে। এছাড়া এ নামে একটি খালও রয়েছে।


title: ফটিকছড়ি (দ্ব্যর্থতা নিরসন)

text: ফটিকছড়ি দ্বারা বুঝানো যেতে পারেঃ


title: কিরগিজস্তান জাতীয় ফুটবল দল

text: কিরগিজস্তান জাতীয় ফুটবল দল () হল আন্তর্জাতিক ফুটবলে কিরগিজস্তানের প্রতিনিধিত্বকারী জাতীয় ফুটবল দল, যা কিরগিজস্তান ফুটবল ফেডারেশন কর্তৃক নিয়ন্ত্রিত ও পরিচালিত হয়। এটি কেন্দ্রীয় এশিয়ান ফুটবল এসোসিয়েশনের প্রতিষ্ঠাকালীন সদস্য, যা এশিয়ান ফুটবল কনফেডারেশন এর সদস্যও।


title: মুবারক বেগম

text: মুবারক বেগম (; জন্ম: ১৯৩৫ - মৃত্যু: ১৮ জুলাই, ২০১৬) রাজস্থানের চুরু এলাকার সুজনগড়ে জন্মগ্রহণকারী বিশিষ্ট ভারতীয় গায়িকা ছিলেন। হিন্দি এবং উর্দু ভাষায় গান গেয়ে স্মরণীয় হয়ে আছেন তিনি। ১৯৫০ ও ১৯৬০-এর দশকে বলিউডের চলচ্চিত্রে জনপ্রিয় গায়িকা ছিলেন। এছাড়াও তিনি গজল এবং নাত-সহ অন্যান্য ঘরানার গান সঙ্গীতানুষ্ঠানে পরিবেশন ও রেকর্ড করেছেন তিনি। হিন্দি চলচ্চিত্রে তাঁর রেকর্ডকৃত গানের তালিকা পাওয়া যাবে এখানে।


title: মুবারক বেগম

text: ভারতের রাষ্ট্রায়ত্ত বেতার সংস্থা অল ইন্ডিয়া রেডিওতে সঞ্চালিত হালকা সঙ্গীত আবৃত্তি সহযোগে পরিবেশনের মাধ্যমে মুবারক বেগম তাঁর কর্মজীবন শুরু করেন।


title: মুবারক বেগম

text: ১৯৪৯ সালে নেপথ্য গায়িকা হিসাবে তিনি তাঁর কর্মজীবন শুরু করেন হিন্দি ভাষায় নির্মিত চলচ্চিত্র আইয়ের মাধ্যমে। এ চলচ্চিত্রে ভারত-পাকিস্তানের বিশিষ্ট সুরকার নশাদ মুবারক বেগমকে গানে কণ্ঠ দেবার সুযোগ প্রদান করেছিলেন। ঐ চলচ্চিত্রের জন্য তিনি তাঁর প্রথম গান "মোহে আনে লাগি আংগ্রেই, আজা আজা বালাম" (আইয়ে, ১৯৪৯) রেকর্ড করেন। পরবর্তীতে মুক্তিপ্রাপ্ত ঐ চলচ্চিত্রের জন্য তিনি লতা মঙ্গেশকরের সঙ্গে যৌথভাবে গান করেছিলেন।


title: মুবারক বেগম

text: তবে তাঁর সঙ্গীত জীবনের প্রধান সফল গান ছিল "কাভি তানহাইও মে ইউন"। গানটির সুরকার ছিলেন স্নেহাল ভাটকর, যা কিদার শর্মার চলচ্চিত্র হামারি ইয়াদ আয়েগি চলচ্চিত্রের জন্য। গানটি অদ্যাবধি ধ্রুপদী গান হিসেবে মর্যাদা পেয়ে আসছে। সমগ্র কর্মজীবনে মুবারক বেগম ১১৫টি হিন্দি চলচ্চিত্রের জন্য ১৭৮টি গান গেয়েছেন।


title: মুবারক বেগম

text: সম্ভ্রান্ত মুসলিম পরিবারে জন্মগ্রহণকারী মুবারক বেগম নিজ সম্প্রদায়ের জনাব শেখ সাহেবের সাথে পরিণয়সূত্রে আবদ্ধ হন। তাঁদের সংসারে এক পুত্র ও এক কন্যা সন্তান ছিল। তাঁর স্বামী এবং মেয়ে - উভয়ে মৃত্যুবরণ করলে নিজ পুত্র, জামাতা ও নাতনীর সাথে বসবাস করতে থাকেন।


title: মুবারক বেগম

text: সুপরিচিত গায়িকা হওয়া স্বত্ত্বেও মুবারক বেগম তাঁর প্রতিভাকে বিকশিত করতে সক্ষম হননি। বিনোদন শিল্পের উপযোগী নেটওয়ার্কিংয়ে দক্ষতা না থাকায় তার কর্মজীবন অলংকারবহুল অবস্থায় রয়ে যায়। প্রতিযোগীধর্মী গায়িকা হিসেবে তিনি ব্যবসা-বৃত্তিতে জড়াতে পারেননি। অর্থ উপার্জনের চেয়ে গানের দিকেই তাঁর দৃষ্টি নিবদ্ধ ছিল বেশী। ফলশ্রুতিতে দিন দিন তাঁর জীবনযাত্রার ব্যয়ভার বৃদ্ধি পেতে থাকে ও তাঁর মহত্ত্বের কারণে কোন অর্থও সঞ্চয় করতে পারেননি।


title: মুবারক বেগম

text: অক্টোবর, ২০১৫ সালে পারকিনসন রোগে আক্রান্ত হয়ে তাঁর কন্যা মৃত্যুবরণ করে। তারপর থেকেই মুবারক বেগমের স্বাস্থ্য গুরুতর পর্যায়ে চলে যায়। মে, ২০১৬ সালে সংবাদ প্রতিবেদনে প্রকাশ পায় যে, তিনি হাসপাতালে রয়েছেন এবং তাঁর পরিবার চিকিৎসার ব্যয়ভার বহন করতে পারছেন না। মুম্বইয়ের শহরতলির যোগেশ্বরীর বেহরাম বগের এক কক্ষবিশিষ্ট বাসায় বসবাস করেছেন। কেবলমাত্র প্রয়াত স্বামীর অবসর ভাতাই তাঁর জীবিকার একমাত্র অবলম্বন ছিল।


title: মুবারক বেগম

text: এনডিটিভি সংবাদ মাধ্যমে প্রতিমাসে ৮০০ রূপী এবং ভারতীয় সংবাদপত্র ডিএনএ ৩০০০ রূপী আয়ের কথা উল্লেখ করে যা ভারতের জীবনমানে বেশ অপর্যাপ্ত। পুত্র হোসেন শেখ ফ্রিল্যান্সিংয়ের সাথে জড়িত ও মেয়ে জামাই তাঁর সেবা-শ্রুশ্রুষা করে।


title: মুবারক বেগম

text: বেগমের বধূমাতা জরিনা হোসেন শেখ সংবাদ মাধ্যমে বলেছিলেন, বিশিষ্ট অভিনেতা সালমান খান দীর্ঘমেয়াদী আর্থিকভাবে তাদের পরিবারকে সাহায্য করা একমাত্র ব্যক্তি। তিনি বয়ষ্ক গায়িকা মুবারক বেগমের প্রয়োজনীয় সব ওষুধের খরচপত্রাদি পরিশোধ করেন। প্রখ্যাত গায়িকা লতা মঙ্গেশকর তাঁর মেয়ের মৃত্যুর পর হাসপাতাল পরিদর্শন করেন ও তাঁকে সমবেদনা প্রকাশ করেছিলেন। তিনিও পরিবারটিকে চিকিত্সা এবং প্রয়োজনীয় আর্থিক সহায়তাকল্পে এগিয়ে আসেন। জুন, ২০১৬ সালে মহারাষ্ট্রের বিজেপি মন্ত্রী বিনোদ তাওড়ে পরিবারকে সাহায্য করেন। তিনি সেখানে কোন সরকারী প্রকল্পের আর্থিক সহায়তা দেখতে পাননি। জনগণের সহায়তায় প্রতিষ্ঠিত দাতব্য সংস্থার মাধ্যমে কিছু অর্থ প্রদান করা হয়। অতঃপর দীর্ঘ রোগশোকে আক্রান্ত হয়ে যোগেশ্বরীর নিজ বাসভবনে ১৮ জুলাই, ২০১৬ তারিখে তাঁর দেহাবসান ঘটে।


title: প্রিজম্যাটিক (এ্যাপ)

text: প্রিজম্যাটিক একটি সামাজিক সংবাদ খুঁজে বের করার এ্যাপ, যা বিভিন্ন ওয়েব ব্রাউজার ও আইওএস-চালিত মোবাইলে ব্যবহার করা যায়।


title: প্রিজমা

text: প্রিজমা একটি ফটো-এডিটিং অ্যাপ।


title: প্রিজমা

text: রাশিয়ার রাজধানী মস্কোর আলেক্সি মোইসিনকোভ নামের এক অ্যাপ-ডেভেলপার এই অ্যাপটি তৈরি করেছেন।


title: প্রিজমা

text: ব্যাবহারকারিরা স্মার্টফোনের ক্যামেরা থেকে সদ্য তোলা ছবি বা ইমেজ লাইব্রেরি থেকে ছবি নিয়ে অ্যাপটির ভিন্ন ভিন্ন ৩৩টি ফিল্টার ব্যবহার করে বিখ্যাত শিল্পী লিওনার্দো দা ভিঞ্চি, পিকাসো, মনেট, ভ্যান গগ, মাঞ্চ, লেভিটান, ক্যানডিনস্কি’র শিল্প ভঙ্গির আদলে ছবির রূপ দিতে পারবেন। তাছাড়া ডিসি কমিক বুকের জনপ্রিয় ডিজাইনগুলোর আলোকেও ছবি ফিল্টার করতে পারে। এই অ্যাপটি ফিল্টারিংয়ের কাজ করে কৃত্রিম বুদ্ধিমত্তা বা এআইয়ের মাধ্যমে। আইওএস প্লাটফর্মের জন্য নির্মিত এই অ্যাপটি কাজ করে নিউরাল নেটওয়ার্ক ও কৃত্রিম বুদ্ধিমত্তার সমন্বয়ে। অন্যান্য ফিল্টারিং অ্যাপ যেমন ইন্সটাগ্রামের মতো প্রিজমা কোনো ছবির ওপর একটি ফিল্টার লেয়ার মূল ছবির ওপর যুক্ত করে না। বরং প্রিজমা তার কৃত্রিম বুদ্ধিমত্তা প্রয়োগ করে বিভিন্ন লেয়ার ব্যবহার করে নতুন করে ছবিটি আঁকে।


title: মুশতাক আহমেদ (ক্রিকেটার)

text: মুশতাক আহমেদ মালিক (; জন্ম: ২৮ জুন, ১৯৭০) পাঞ্জাব প্রদেশের শাহীওয়ালে জন্মগ্রহণকারী বিখ্যাত পাকিস্তানী ক্রিকেটার। পাকিস্তান ক্রিকেট দলের বর্তমান স্পিন বোলিং কোচের দায়িত্ব পালন করছেন তিনি। একসময় লেগ ব্রেক গুগলি বোলিং করতেন মুশতাক আহমেদ। খেলোয়াড়ী জীবনের শীর্ষে আরোহণকালে বিশ্বের অন্যতম সেরা তিন রিস্ট স্পিনারদের একজনরূপে গণ্য হতেন তিনি। ১৯৯০ থেকে ২০০৩ মেয়াদে আন্তর্জাতিক ক্রিকেটে অংশগ্রহণ করেন। টেস্টে ১৮৫ উইকেট লাভের পাশাপাশি ওডিআইয়ে ১৬১ উইকেট লাভে পারঙ্গমতা প্রকাশ করেছেন তিনি। আন্তর্জাতিক ক্রিকেটে সেরা সময় কাটে ১৯৯৫ থেকে ১৯৯৮ সালের মধ্যে। তবে, ২০০০-এর দশকের প্রথমার্ধ্বে ইংরেজ ঘরোয়া প্রথম-শ্রেণীর ক্রিকেটে সাসেক্সের পক্ষেই তার স্বর্ণালী সময় অতিবাহিত হয়।


title: মুশতাক আহমেদ (ক্রিকেটার)

text: ১৯৯২ সালের বিশ্বকাপ বিজয়ী পাকিস্তান দলের অন্যতম সদস্য ছিলেন। পাঁচ বছর বাদে উইজডেন কর্তৃক অন্যতম বর্ষসেরা ক্রিকেটার মনোনীত হন মুশতাক আহমেদ। সাসেক্সে প্রতিনিধিত্বকালীন দলের শীর্ষস্থানীয় উইকেট সংগ্রহকারী ছিলেন। কাউন্টি চ্যাম্পিয়নশীপে উপর্যুপরি পাঁচবার এ সফলতা পান। এছাড়াও ২০০৩, ২০০৬ ও ২০০৭ সালে ক্লাবের কাউন্টি প্রতিযোগিতার শিরোপা বিজয়ে প্রভূতঃ সহায়তা করেন তিনি।


title: মুশতাক আহমেদ (ক্রিকেটার)

text: জানুয়ারি, ১৯৮৭ তারিখে ১৬ বছর বয়সে মুশতাক আহমেদের প্রথম-শ্রেণীর ক্রিকেটে অভিষেক ঘটে। মুলতান দলের সদস্যরূপে সুক্কুরের বিপক্ষে দ্বিতীয় ইনিংসে চার উইকেট দখল করেন তিনি। পরের মৌসুমে ঐ স্তরের ক্রিকেটে প্রথমবারের মতো পাঁচ উইকেট পান। সফরকারী ইংল্যান্ড দলের বিপক্ষে পাঞ্জাব মূখ্যমন্ত্রী একাদশের সদস্যরূপে এ সাফল্য পান তিনি। এর অল্পকাল পরই ১৯৮৮ সালের অনূর্ধ্ব-১৯ দলের সদস্য নির্বাচিত হন। ১৬.২১ গড়ে ১৯ উইকেটে নিয়ে প্রতিযোগিতায় যৌথভাবে সর্বোচ্চ উইকেট সংগ্রাহক হন। এরফলে পাকিস্তান ফাইনালে উন্নীত হয় ঠিকই। কিন্তু অস্ট্রেলিয়ার কাছে দলটি ৫ উইকেটের ব্যবধানে হেরে যায়। পরের মৌসুমের শুরুতে মুশতাক তার প্রথম ১০-উইকেট পান। পেশাওয়ারের বিপক্ষে প্রথম ইনিংসে ছয় ও দ্বিতীয় ইনিংসে আট উইকেট দখল করেন তিনি। ঐ মৌসুমে তিনি তার ধারাবাহিকতা অব্যাহত রেখে ২২.৮৪ গড়ে ৫২ উইকেটে নেন। পাকিস্তান অনূর্ধ্ব-১৯ দলের পক্ষে খেলা অব্যাহত রাখেন। ভারতের বিপক্ষে সিরিজে ২৬ উইকেট নেন যা যে-কোন পাকিস্তানী বোলারের তুলনায় দ্বিগুণ। চমকপ্রদ ক্রীড়াশৈলীর কারণে মার্চ, ১৯৮৯ সালে জাতীয় দলে খেলার জন্য আমন্ত্রিত হন।


title: মুশতাক আহমেদ (ক্রিকেটার)

text: ২৩ মার্চ, ১৯৮৯ তারিখে তার আন্তর্জাতিক ক্রিকেটে অভিষেক ঘটে। শ্রীলঙ্কার বিপক্ষে অনুষ্ঠিত ওডিআইয়ে ২/৩৩ লাভ করেন। ঐ খেলায় তার দল ৩৩ রানে জয় তুলে নেয়। স্বীয় স্থান বজায় রেখে ভারত, পাকিস্তান ও ওয়েস্ট ইন্ডিজকে নিয়ে অনুষ্ঠিত ত্রি-দেশীয় সিরিজে খেলেন। জানুয়ারি, ১৯৯০ সালে অ্যাডিলেড ওভালে স্বাগতিক অস্ট্রেলিয়ার বিপক্ষে তার টেস্ট অভিষেক ঘটে। ঐ টেস্টে তিনি কেবলমাত্র মার্ক টেলরের উইকেট পেয়েছিলেন।


title: মুশতাক আহমেদ (ক্রিকেটার)

text: টেস্টে অভিষেকের পর থেকেই ১৯৯০ থেকে ১৯৯৪ মেয়াদে বেশ কয়েক বছরের জন্য তাকে দলে টিকে থাকার লড়াই করতে হয়েছে। এ সময়ে তিনি কেবলমাত্র ১৯৯২ সালে ইংল্যান্ডের বিপক্ষে অনুষ্ঠিত সিরিজে দশ বা ততোধিক উইকেটে লাভে সমর্থ হন। কিন্তু নভেম্বর, ১৯৯৫ থেকে মে, ১৯৯৮ পর্যন্ত সময়কালে অনুষ্ঠিত প্রত্যেক টেস্টে সিরিজেই কমপক্ষে দশ উইকেটে পেয়েছিলেন। এছাড়াও দশবার পাঁচ উইকেট পেয়েছেন। নভেম্বর, ১৯৯৫ সালে অস্ট্রেলিয়ার বিপক্ষে ২য় টেস্টে প্রথমবারের মতো এ কৃতিত্ব প্রদর্শন করেন। ঐ সিরিজের তৃতীয় টেস্টে এ সাফল্যের পুণরাবৃত্তি ঘটান। পরবর্তী সিরিজের একমাত্র টেস্টে নিউজিল্যান্ডের বিপক্ষে নিজস্ব সেরা বোলিং পরিসংখ্যান ৭/৫৬ লাভে করেন।


title: মুশতাক আহমেদ (ক্রিকেটার)

text: কানাডার টরন্টোতে ভারত পাকিস্তানের মধ্যকার সাহারা ফ্রেন্ডশিপ কাপের পঞ্চম ওডিআইয়ে একমাত্র পাঁচ উইকেট পেয়েছেন। খেলায় তিনি ৫/৩৬ নিয়ে দলকে ৫২ রানের জয়সহ ৩-২ ব্যবধানে সিরিজ জয় পায় তার দল। ১৯৯২ সালের ক্রিকেট বিশ্বকাপে ১৬ উইকেটে পান। এরফলে সতীর্থ ওয়াসিম আকরামের পর যৌথভাবে দ্বিতীয় সর্বোচ্চ উইকেট সংগ্রাহক ছিলেন তিনি। এছাড়াও তার দল প্রতিযোগিতার শিরোপা জয় করেছিল।


title: মুশতাক আহমেদ (ক্রিকেটার)

text: টেস্টের স্বর্ণালী সময় অতিক্রমণকালে ১৯৯৩ থেকে ১৯৯৮ পর্যন্ত কাউন্টি ক্রিকেটে সমারসেট ক্লাবের প্রতিনিধিত্ব করেন। এডি লরেন্স তার 'সমারসেট কাউন্টি ক্রিকেট ক্লাব (হান্ড্রেড গ্রেটস)' শীর্ষক গ্রন্থে মুশতাককে সমারসেটের অন্যতম সেরা বিদেশী চুক্তিবদ্ধ খেলোয়াড়রূপে আখ্যায়িত করেন। কাউন্টি দলটির পক্ষে ৬২টি প্রথম-শ্রেণীর ক্রিকেটে ২৬.৩২ গড়ে ২৮৯ উইকেট দখল করেন।


title: মুশতাক আহমেদ (ক্রিকেটার)

text: ১৯৯৭ সালে পাঁচজন ক্রিকেটারের একজনরূপে উইজডেন বর্ষসেরা ক্রিকেটার মনোনীত হন। এ বিষয়ে উইজডেন মন্তব্য করে যে, 'আধুনিক ক্রিকেটে রিস্ট স্পিনারদের উজ্জীবিত করতে তিনি ভূয়সী প্রশংসা পাবার যোগ্য।'


title: মুশতাক আহমেদ (ক্রিকেটার)

text: ১৯৯০-এর দশকের শেষার্ধ্বে পাতানো খেলার সাথে জড়িত পাকিস্তানী ক্রিকেটারদের মধ্যে অন্যতম সন্দেহভাজন হন। আন্তর্জাতিক ক্রিকেটার সেলিম পারভেজ অভিযোগ করেন যে, সেপ্টেম্বর, ১৯৯৪ সালে অস্ট্রেলিয়ার বিপক্ষে ইচ্ছাকৃতভাবে হেরে যাবার বিনিময়ে সেলিম মালিকের সাথে এক লক্ষ পাউন্ড স্টার্লিং ভাগাভাগি করে নেন। তদন্তের পর মুশতাককে £৩,৫০০ পাউন্ড জরিমানাসহ পাকিস্তানের অধিনায়কের পদের অযোগ্য ঘোষণা করা হয়। এ প্রসঙ্গে মহামান্য বিচারক মন্তব্য করেন যে, পর্যাপ্ত ক্ষেত্র থাকা স্বত্ত্বেও মুশতাক আহমেদের জড়িত থাকার সম্ভাবনা সন্দেহজনক অবস্থায় রয়েছে।


title: মুশতাক আহমেদ (ক্রিকেটার)

text: পাকিস্তান দল থেকে বিতাড়িত হবার পর ২০০২ সালে সারে দলের পক্ষে খেলেন। এর পূর্বেকার বছরে নর্থপ হলের পক্ষে লিভারপুল ও জেলা ক্রিকেট প্রতিযোগিতায় খেলেন। কিন্তু সারে দলের পক্ষে আহামরি কিছু দেখাতে পারেননি। ৩৮.১২ গড়ে আট উইকেট পান তিনি। পরের মৌসুমে সাসেক্সে যোগদান করেন। ঐ দলে থাকাবস্থায় পরবর্তী পাঁচ বছর একাধিক্রমে কাউন্টির শীর্ষ উইকেট সংগ্রাহক হন। এছাড়াও সাসেক্সের প্রথম কাউন্টি চ্যাম্পিয়নশীপের শিরোপা বিজয়ে গুরুত্বপূর্ণ ভূমিকায় অবতীর্ণ হয়েছিলেন তিনি।


title: মুশতাক আহমেদ (ক্রিকেটার)

text: কাউন্টিতে ধারাবাহিক ক্রীড়াশৈলী অব্যাহত রাখার প্রেক্ষিতে আন্তর্জাতিক ক্রিকেট খেলার জন্য পাকিস্তান দলে ডাক পান। কিন্তু তা স্বল্পসময়ের জন্য প্রযোজ্য ছিল। চূড়ান্তভাবে দল থেকে বাদ হবার পূর্বে দুই টেস্টে ও এক ওডিআই খেলার সুযোগ লাভে করেন মুশতাক। সাসেক্স দলকে তিনি আরও দুইবার শিরোপার বিজয়ে প্রভূতঃ সহায়তা করেন। ২০০৮ সালের পর হাঁটুর ক্রমাগত আঘাতপ্রাপ্তি জোরপূর্বক অবসর নিতে বাধ্য করে তাকে। ঐ ক্লাবে ৮৫ খেলায় অংশ নিয়ে ২৫.৩৪ গড়ে ৪৭৮ উইকেট লাভ করেন।


title: মুশতাক আহমেদ (ক্রিকেটার)

text: ২০০৮ সালের শেষদিকেইংল্যান্ড এবং ওয়েলস ক্রিকেট বোর্ড ইংল্যান্ড দলের স্পিন বোলিং কোচরূপে তাকে মনোনয়ন দেয়। পিটার মুরেজ পুণরায় প্রধান কোচের দায়িত্ব পেলে ২০১৪ সালে এ দায়িত্ব থেকে তাকে অব্যহতি দেয়া হয়। ব্যাটিং কোচ গ্রাহাম গুচ ও ফিল্ডিং কোচ রিচার্ড হালসলের সাথে কাজ করেন। গ্রেম সোয়ানকে দলের প্রধান স্পিন বোলারে রূপান্তর করাই তার প্রধান সফলতা ছিল।


title: মুশতাক আহমেদ (ক্রিকেটার)

text: ২০১২ সালে সংক্ষিপ্ত সময়ের জন্য সারে ক্লাবের বোলিং কোচের দায়িত্ব পালন করেন। ২০১৩ সালের আইপিএলে দিল্লি ডেয়ারডেভিলসেরও বোলিং কোচ ছিলেন তিনি।


title: মুশতাক আহমেদ (ক্রিকেটার)

text: ২০১৪ সালে পাকিস্তানের নবনিযুক্ত কোচ ওয়াকার ইউনুসের অধীনে বোলিং পরামর্শক হিসেবে মুশতাকের নাম ঘোষণা করা হয়। মে, ২০১৬ সালে তার এ দায়িত্ব শেষ হবার কথা ছিল। এপ্রিল, ২০১৬ সালে তাকে পাকিস্তানের জাতীয় ক্রিকেট একাডেমি'র প্রধান কোচ হিসেবে নিযুক্ত করা হয়।


title: যোগেশ্বরী

text: যোগেশ্বরী মহারাষ্ট্রের রাজধানী মুম্বাইয়ের একটি শহরতলী যা আন্ধেরির ঠিক উত্তরে অবস্থিত। এলাকাটি হিন্দু দেবতা শিবের মূর্তি যুক্ত গুহাসমূহের জন্য বিখ্যাত।


title: যোগেশ্বরী

text: যোগেশ্বরী রেল স্টেশন, পশ্চিম রেল কর্তৃক পরিচালিত যা মুম্বাই উপনগরীয় রেল-র একটি ব্যস্ততম স্টেশন। স্টেশনের পশ্চিমে একটি বাস ডিপো আছে যার দ্বারা যোগেশ্বরী মুম্বাইয়ের অন্য বিভিন্ন স্থান/শহরতলীর সাথে সংযুক্ত।


title: মাহিম

text: মাহিম দক্ষিণ মুম্বাইয়ের একটি শহরতলী এলাকা। মুম্বাই উপনগরীয় রেলের মাহিম স্টেশন এখানেই অবস্থিত।


title: মাহিম

text: বৃহত্তর মুম্বাই যা সাতটি দ্বীপ দ্বারা গঠিত, মাহিম তার একটি। মাহিম নামটি মাহিকাবতী থেকে এসেছে; রাজা ভিমদেবের রাজধানী এখনেই ছিল।


title: গোলাম ফারুক খান

text: গোলাম ফারুক খান (৭ অক্টোবর ১৮৯৯ – ২৯ এপ্রিল ১৯৯২) ছিলেন একজন পাকিস্তানি অর্থনীতিবিদ, আমলা, রাজনীতিবিদ ও শিল্পপতি। তিনি গোলাম ফারুক গ্রুপের প্রতিষ্ঠাতা ও চেয়ারম্যান ছিলেন।


title: গোলাম ফারুক খান

text: গোলাম ফারুক খান আলিগড় বিশ্ববিদ্যালয় থেকে স্নাতক সম্পন্ন করেন। এরপর ১৯২১ সালে তিনি বেঙ্গল-নাগপুর রেলওয়েতে সহকারি ট্রাফিক সুপারিন্টেন্ডেন্ট হিসেবে যোগ দেন। কর্মজীবনে তিনি অনেক গুরুত্বপূর্ণ পদে ছিলেন। এর মধ্যে রয়েছে রেলওয়ে বোর্ডের ট্রান্সপোর্ট অ্যাডভাইজরি অফিসার (১৯৪০-১৯৪২), কন্ট্রোলার অব কোল ডিস্ট্রিবিউশন (১৯৪২-১৯৪৬), বেঙ্গল-নাগপুর রেলওয়ের ট্রান্সপোর্ট ম্যানেজার (১৯৪৬), ইস্ট ইন্ডিয়ান রেলওয়েজের চীফ অপারেটিং সুপারিন্টেন্ডেন্ট (১৯৪৬) এবং জেনারেল ম্যানেজার (১৯৪৬-১৯৪৮) পদ।


title: গোলাম ফারুক খান

text: পরবর্তীতে তিনি পাকিস্তান জুট বোর্ড এবং কটন বোর্ডের চেয়ারম্যান (১৯৪৯-১৯৫২), পাকিস্তান ইন্ডাস্ট্রিয়াল ডেভলপমেন্ট কর্পোরেশনের (পি আই ডি সি) চেয়ারম্যান (১৯৫২-১৯৫৮) এবং পাকিস্তান অর্ডন্যান্স ফ্যাক্টরির চেয়ারম্যানের দায়িত্ব পালন করেন। তিনি পানি ও বিদ্যুৎ উন্নয়ন কর্তৃপক্ষ (ওয়াপদা) গঠনের দায়িত্ব পালন করেছেন। ১৯৫৮ সালে তিনি পূর্ব পাকিস্তান পানি ও বিদ্যুৎ উন্নয়ন কর্তৃপক্ষের চেয়ারম্যান নিযুক্ত হন। সিন্ধুনদ পানি চুক্তি বাস্তবায়নে তিনি দায়িত্বপালন করেছেন।


title: গোলাম ফারুক খান

text: গোলাম ফারুক খান ১৯৬২ সালে পূর্ব পাকিস্তানের গভর্নর হন। এরপর ১৯৬৫-১৯৬৭ সালে কেন্দ্রীয় বাণিজ্যমন্ত্রী ও প্রতিরক্ষা উপদেষ্টা, পাকিস্তান ইনভেস্টমেন্ট কর্পোরেশনের চেয়ারম্যান, শিল্প মন্ত্রণালয়ের সচিব এবং উত্তর পশ্চিম সীমান্ত প্রদেশের অর্থ, পরিকল্পনা ও উন্নয়ন মন্ত্রী হিসেবে দায়িত্বপালন করেছেন। তিনি জাতীয় পরিষদ, ফেডারেল কাউন্সিল এবং সিনেটেও গুরুত্বপূর্ণ পদে দায়িত্ব পালন করেছেন।


title: গোলাম ফারুক খান

text: গভর্নর হওয়ার পর পূর্ব পাকিস্তানের পাট শিল্পের উন্নয়নে তিনি অবদান রেখেছেন। তিনি গভর্নর থাকাকালীন সময়ে "শরিফ কমিশন" নামক শিক্ষা কমিশনের রিপোর্টের বিরুদ্ধে ব্যাপক ছাত্র বিক্ষোভ হয়। বিক্ষোভের ফলে তিনি গভর্নরের পদ থেকে ইস্তফা দেন।


title: গোলাম ফারুক খান

text: গোলাম ফারুক খান একজন বিশিষ্ট শিল্পপতি ছিলেন। ১৯৪৭ সালে তিনি গোলাম ফারুক গ্রুপ গঠন করেছেন।


title: গোলাম ফারুক খান

text: গোলাম ফারুক খান ১৯৯২ সালে মৃত্যুবরণ করেন।


title: গুগল রিডার

text: গুগল রিডার ছিল আরএসএস/এ্যাটম যেটি গুগলের দ্বারা পরিচালিত হতো। ২০০৫ সালে গুগল ল্যাবে এটি প্রথম ছাড়া হয়েছিলো। গুগল রিডার জনপ্রিয় হয়ে উঠেছিলো লোকজনের মধ্যে যখন এটি নানা রকম খবর এবং বিভিন্ন তথ্য প্রদান করতে লাগল। কিন্তু জুলাই ১, ২০১৩তে গুগল এটির কার্যক্রম বন্ধ করে দেয়।


title: মাহিদেভ্রান গুলবাহার

text: মাহিদেভ্রান (, ১৫০০– ৩ ফেব্রুয়ারি ১৫৮১; গুলবাহার নামেও পরিচিত) উসমানীয় সাম্রাজ্যের প্রথম সুলাইমানের প্রধান সঙ্গী ও পত্নী ছিলেন, হুররেম সুলতানের আগ পর্যন্ত, এবং মুস্তাফার মা ছিলেন।


title: সাতশিমুলিয়া উচ্চ বিদ্যালয়

text: সাতশিমুলিয়া দ্বিমুখী উচ্চ বিদ্যালয় বাংলাদেশের বগুড়া জেলার লাহিড়ী পাড়া ইউনিয়নের একটি মাধ্যমিক বিদ্যালয়।


title: সাতশিমুলিয়া উচ্চ বিদ্যালয়

text: বগুড়া জেলার লাহিড়ী পাড়া ইউনিয়নে বিদ্যালয়টি অবস্থিত।


title: সাতশিমুলিয়া উচ্চ বিদ্যালয়

text: এই বিদ্যালয়টি ১৯৫৭ সালে স্থাপিত হয়।


title: সাতশিমুলিয়া উচ্চ বিদ্যালয়

text: বিদ্যালয়ে বর্তমানে ৫০০ জন শিক্ষার্থী এবং ১২ জন শিক্ষক রয়েছেন।


title: অলিম্পিকে সমন্বিত দল

text: সমন্বিত দল হল ১৯৯২ গ্রীষ্মকালীন ও শীতকালীন অলিম্পিক গেমসে অংশগ্রহণকারী একটি স্বাধীন দল, যা সাবেক সোভিয়েত ইউনিয়নের ১২টি দেশের ক্রীড়াবিদদের নিয়ে গঠিত হয়েছিল। সমন্বিত দলের জন্য আইওসি দেশের কোড নির্ধারণ করে EUN, যা ফরাসী নাম Équipe Unifiée থেকে নেওয়া। দলটি কখনো কখনো সিআইএস (কমনওয়েলথ অব ইন্ডিপেনডেন্ট স্টেট) দলও বলা হয়। যদিও জর্জিয়া ১৯৯৩ সালের আগে সিআইএস-এ যোগ দেয়নি।


title: অলিম্পিকে সমন্বিত দল

text:
সমন্বিত দল সাবেক সোভিয়েত ইউনিয়নের ১২টি দেশের ক্রীড়াবিদদের নিয়ে গঠিত হয়। বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকে ১২টি দেশই অংশগ্রহণ করে কিন্তু আলবার্টভিলে অনুষ্ঠিত ১৯৯২ শীতকালীন অলিম্পিকে ৬টি দেশ অংশগ্রহণ করেছিল।
* যারা সমন্বিত দলের হয়ে শীতকালীন অলিম্পিক গেমসে অংশগ্রহণ করেনি।


title: ইয়ান ম্যাকেলেন

text: স্যার ইয়ান মারি ম্যাকেলেন, সিএইচ, সিবিই, (জন্ম: ২৫ মে, ১৯৩৯) একজন ইংরেজ অভিনেতা। তিনি ছয়টি লরন্স অলিভিয়ে পুরস্কার, একটি টনি পুরস্কার, একটি গোল্ডেন গ্লোব অ্যাওয়ার্ড, একটি স্ক্রিন অ্যাক্টরস গিল্ড পুরস্কার, একটি ব্রিটিশ ইন্ডিপেন্ডেন্ট ফিল্ম পুরস্কার, দুইটি স্যাটার্ন পুরস্কার, চারটি ড্রামা ডেস্ক পুরস্কার এবং দুইটি ক্রিটিকস চয়েস চলচ্চিত্র পুরস্কারের প্রাপক। এছাড়া দুইটি একাডেমি পুরস্কার মনোনয়ন, চারটি বাফটা মনোনয়ন এবং পাঁচটি এমি পুরস্কার মনোনয়নও তিনি পেয়েছেন।


title: ইয়ান ম্যাকেলেন

text: ম্যাকেলেনের কাজের ঘরানা শেক্সপীয়ার এবং আধুনিক নাটক থেকে শুরু করে জনপ্রিয় ফ্যান্টাসি এবং কল্পবিজ্ঞান পর্যন্ত বিস্তৃত। বিবিসির মতে তাঁর "পারফরমেন্স ইংরেজি মঞ্চ ও চলচ্চিত্র অভিনেতাদের মাঝে তাঁর জায়গা নিশ্চিত করেছে"। তাঁর অভিনীত সবচেয়ে সুপরিচিত ভূমিকার অন্তর্ভুক্ত হল দ্য লর্ড অফ দ্য রিংস ও দ্য হবিটে গ্যানডালফ এবং এক্স-মেন ছায়াছবিতে ম্যাগনিটো।


title: ইয়ান ম্যাকেলেন

text: ম্যাকেলেনকে ১৯৭৯ সালে অর্ডার অব দ্য ব্রিটিশ এম্পায়ারের কমান্ডার নিয়োগ করা হয়, পারফর্মিং আর্টসে পারদর্শিতার জন্য ১৯৯১ সালে রানী দ্বিতীয় এলিজাবেথের কাছ থেকে তিনি নাইট উপাধি পান, এবং নাটক ও সাম্যের ক্ষেত্রে অবদানের জন্য রানীর ২০০৮ নববর্ষ সান্মানিকে তাঁকে একজন কম্প্যানিয়ন ঘোষণা করা হয়। তিনি ১৯৮৮ সালে বিবিসি রেডিওর একটি অনুষ্ঠানে গে হিসেবে আত্মপ্রকাশ করেন, এবং আজ অবধি বিশ্বব্যাপী এলজিবিটি সামাজিক আন্দোলনের অন্যতম রক্ষক হিসেবে সক্রিয় আছেন। ২০১৪ এর অক্টোবরে তাঁকে লন্ডন শহরের এক ফ্রিম্যান ঘোষণা করা হয়।


title: ঝালিমাটির গান

text: ঝালিমাটির গান() অসমের গোয়ালপাড়া জেলার বিভিন্ন অঞ্চলে প্রচলিত লোকগীত। যা লোকের মৃত্যু, শবযাত্রা, শবদাহ ও শ্রাদ্ধের সহিত জড়িত। গোয়ালাপাড়ার বিভিন্ন অঞ্চলে এটি বড়া পুরাণ ও সংকীর্ত্তন নামে জানা যায়। এই গানগুলি আধ্যম্তিক তত্বমুলক ভক্তিরসে সমৃদ্ধ।


title: ঝালিমাটির গান

text: ঝালিমাটির গানে ব্যবহৃত বাদ্যযন্ত্রগুলি হচ্ছে খোল, করতাল ও ঝালি। ঝালি ও মাটির খোল ব্যবহার করে এই গান গাওয়া হয় বলে এই গানের নাম ঝালিমাটির গান।


title: ঝালিমাটির গান

text: ব্যক্তির মৃত্যু হওয়ার পর থেকেই ঝালিমাটির গান আরম্ভ হয় যা মৃতকের আদ্যশ্রাদ্ধ সম্পূর্ণ হওয়া পর্যন্ত চলতে থাকে। মৃতকের শ্মশান যাত্রা, আদ্যশ্রাদ্ধ ও পিণ্ডদানের সময় গানের ধরন বিভিন্ন হয়।


title: ভারতীয় সড়ক ব্যবস্থা

text: ভারতে ২০১৩ সালের হিসাব অনুযায়ী সড়ক ব্যবস্থার বিস্তার এরও বেশী, যা বিশ্বের দ্বিতীয় বৃহৎ সড়ক ব্যবস্থা। ভারতে মোট জমির প্রতি বর্গ কিলোমিটারে রাস্তা ০.৬৬ কিমি, ভারতের সড়ক ব্যবস্থা পরিমাণগত ঘনত্ব মার্কিন যুক্তরাষ্ট্রের (০.৬৫) অনুরূপ; এবং চীন ( 0.16 ) অথবা ব্রাজিলের (০.২০) চেয়ে অনেক বেশী। যাইহোক, ভারতের সড়ক গুনগতভাবে আধুনিক মহাসড়ক ও সংকীর্ণ, কাঁচা রাস্তা নিয়ে গঠিত যা বর্তমানে উন্নত করা হচ্ছে। ২০১১ সালের পরিসংখ্যান অনুযায়ী ভারতের ৫৪ শতাংশ (২.৫৩ কিলোমিটার) রাস্তা প্রশস্ত করা হয়েছে।


title: ভারতীয় সড়ক ব্যবস্থা

text: ভারতে বৃহৎ জনসংখ্যার জন্য মূলত, কাঁচা, পাকা ও মহাসড়ক সহ, ১০০০ জন লোক প্রতি ৩.৮ কিমি রাস্তা বর্তমান।


title: ফুলকুঁড়ি ইসলামিক একাডেমী

text: ফুলকুঁড়ি ইসলামিক একাডেমী বাংলাদেশের চাঁপাইনবাবগঞ্জের একটি শিক্ষা প্রতিষ্ঠান। এটি ১৯৮২ সালে প্রতিষ্ঠিত হয়েছে।


title: ফুলকুঁড়ি ইসলামিক একাডেমী

text: একটি কলেজ, একটি স্কুল, একটি মাদ্রাসা, একটি মসজিদ, একটি হাসপাতাল ও একটি এতিমখানাসহ পূর্ণাঙ্গ একটি কমপ্লেক্স প্রতিষ্ঠার লক্ষ্যে ইউনুস মোল্লা এই স্কুলের জমি দান করেছিলেন। বর্তমানে হাসপাতাল বাদে সকল অবকাঠামোই রয়েছে। এটি ইকরা ট্রাস্ট কমপ্লেক্স নামেও পরিচিত। ২০১১ সালে এই স্কুলের বর্তমান ভবনটি তৈরি হয় এবং পূর্বের ভবন থেকে অফিস স্থানান্তরিত হয়। বর্তমানে মোট ৩টি ভবনে(১টি টিনশেড) শিক্ষা কার্যক্রম পরিচালিত হচ্ছে।


title: ফুলকুঁড়ি ইসলামিক একাডেমী

text: এটি মাধ্যমিক শিক্ষা প্রতিষ্ঠান। এখানে শিশু শ্রেণি থেকে দশম শ্রেণি পর্যন্ত প্রায় ১,২০০ জন ছাত্রছাত্রী ৪০ জন শিক্ষকের তত্ত্বাবধানে লেখাপড়া করে। স্কুলের নিজস্ব কম্পিউটার গবেষণাগার এবং বিজ্ঞান গবেষণাগার রয়েছে। এছাড়াও বাংলাদেশ সরকারের শিক্ষা মন্ত্রনালয় কর্তৃক প্রদত্ত মাল্টিমিডিয়া প্রোজেক্টরের সাহায্যে ক্লাস পরিচালনা করা হয়।


title: ফুলকুঁড়ি ইসলামিক একাডেমী

text: ২০০৯ সালে এই বিদ্যালয় হ্যান্ডবলে জাতীয় চ্যাম্পিয়ন হয় এবং ২০১৫ সালে হ্যান্ডবল ও সাঁতারে জেলা চ্যাম্পিয়ন সাফল্য অর্জন করে। ২০১৬ সালে প্রাইম ব্যাংক আয়োজিত জাতীয় স্কুল ক্রিকেট প্রতিযোগিতায় বিজয়ী হয় স্কুলটি।


title: সমন্বিত দল (দ্ব্যর্থতা নিরসন)

text: সমন্বিত দল বলতে যাদের বোঝানো হতে পারে —


title: সমন্বিত দল (দ্ব্যর্থতা নিরসন)

text: ১৯৯২ সালে অলিম্পিক গেমসে অংশগ্রহণের জন্য সাবেক সোভিয়েত ইউনিয়নের ১২টি দেশ মিলে গঠিত :এছাড়া দুই জার্মানি মিলে গঠিত


title: নিউ থিয়েটার্স

text: নিউ থিয়েটার্স একটি ভারতীয় চলচ্চিত্র স্টুডিও। ১৯৭০ সালের দাদাসাহেব ফালকে পুরস্কার প্রাপ্ত প্রযোজক বীরেন্দ্রনাথ সরকার দ্বারা এই স্টুডিওটি ১৯৩১ সালের ১০ ফেব্রুয়ারি তারিখে কলকাতায় স্থাপিত হয়। এই সংস্থার মূলমন্ত্র ছিল "জীবতং জ্যোতিরেতু ছায়াম"।


title: নিউ থিয়েটার্স

text: বীরেন্দ্রনাথ মার্কিন যুক্তরাষ্ট্রের চলচ্চিত্র জগৎয়ের কার্যনির্বাহী প্রযোজক অর্থাৎ এক্সিকিউটিভ প্রডিউসরদের অনুরূপ কাজ করতে পছন্দ করতেন। তিনি ছবি প্রক্রিয়াকরণ ল্যাবরেটরি তৈরি করে একান্তভাবে অনুরক্ত কিছু ব্যক্তিদের নিয়োগ করেন। ছবির জন্য কোনো বিষয় ও নির্মাণকারী দল নির্বাচন হয়ে গেলে, তিনি যথাযত অর্থের ব্যবস্থা করতেন। ছবিটি নির্মাণের সময় তিনি হস্তক্ষেপ করতেন না। বাংলা চলচ্চিত্রের রুচি ও কারিগরী দক্ষতার প্রতীক হিসাবে তিনি নিউ থিয়েটার্সের পরিচয় প্রতিষ্ঠা করেন।


title: নিউ থিয়েটার্স

text: প্রেমাঙ্কুর আতর্থী দ্বারা নির্দেশিত দেনা পাওনা নামক বাংলা চলচ্চিত্রটি বাংলার প্রথম দীর্ঘ সবাক চলচ্চিত্র যা ১৯৩১ সালে নিউ থিয়েটার্স দ্বারা প্রযোজিত হয়েছিল। এই ছবির জন্য সংগীত পরিচালনা করেছিলেন বিখ্যাত সংগীতকার রাইচাঁদ বড়াল।


title: নিউ থিয়েটার্স

text: কিরণময় রাহার কথা অনুযায়ী, "দেবকী বসুর নির্দেশনায় মুক্তিপ্রাপ্ত "চণ্ডীদাস" ছবির ফলে নিউ থিয়েটার্স প্রসিদ্ধি লাভ করে।" এর আগে এই স্টুডিও থেকে পাঁচটি সবাক চলচ্চিত্র মুক্তি পেয়েছিল।


title: নিউ থিয়েটার্স

text: শরৎচন্দ্র চট্টোপাধ্যায়ের লেখা দেবদাস উপন্যাসের উপর ভিত্তি করে ১৯৩৫ সালে প্রমথেশ চন্দ্র বড়ুয়া অভিনীত ও তাঁরই নির্দেশনায় দেবদাস ছবিটি নির্মিত হয়। এই ছবিটি অভূতপূর্ব সাফল্য অর্জন করে।


title: নিউ থিয়েটার্স

text: ১৯৩৫ সালে, নীতীন বসু দ্বারা নির্মিত "ভাগ্য চক্র" নামক বাংলা ছায়াছবিতে ভারতে সর্বপ্রথম নেপথ্য গানের ব্যবহার করা হয়। কৃষ্ণচন্দ্র দে, পারুল ঘোষ ও সুপ্রভা সরকার এই ছবিতে গান করেন। এই ছবিটি "ধুপ ছাঁও" নামে হিন্দি ভাষায় পুনঃনির্মিত হয় এবং এটিই নেপথ্য গান সহ প্রথম হিন্দি ছায়াছবি।


title: নিউ থিয়েটার্স

text: নিউ থিয়েটার্স প্রযোজিত ছবিগুলিতে, তারকা অভিনেত্রীদের মধ্যে প্রথম কানন দেবী বেশ কয়েকটি ছবিতে অভিনয় করেন। কুন্দন লাল সায়গল, কৃষ্ণচন্দ্র দে, পৃথ্বীরাজ কাপুর, ছবি বিশ্বাস, পাহাড়ী সান্যাল, বসন্ত চৌধুরীর মতন বেশ অনেকজন স্বনামধন্য অভিনেতারাও নিউ থিয়েটার্সের সাথে যুক্ত ছিলেন।


title: নিউ থিয়েটার্স

text: প্রেমাঙ্কুর আতর্থী, প্রমথেশ বড়ুয়া, দেবকী বসু ও নীতীন বসু ইত্যাদি প্রসিদ্ধ চলচিত্র নির্দেশক নিউ থিয়েটার্সের ছবিতে কাজ করেছেন। রাইচাঁদ বড়াল, পঙ্কজ মল্লিক ও তিমির বরণের মতন উল্লেখযোগ্য সংগীতশিল্পীরাও এই স্টুডিওর সাথে যুক্ত ছিলেন।


title: নিউ থিয়েটার্স

text: নিউ থিয়েটার্সের ছবিগুলি কলকাতা শহরের টালিগঞ্জ অঞ্চলে অবস্থিত তাদের নিজস্ব স্টুডিও থেকে প্রযোজিত হত। ১৯৩১ সালের ১০-ই ফেব্রুয়ারি এটি আরম্ভ হয়। ১৯৩১ থেকে ১৯৫৫-র মধ্যে এই স্টুডিওতে ১৫০-টি ছবির শুটিং করা হয়। ২০১১ সালে আমি আদু ছবিটি দিয়ে নিউ থিয়েটার্সের চলচ্চিত্র প্রযোজনা পুনরায় আরম্ভ হয়। নিউ থিয়েটর্সের চলচ্চিত্রের তালিকায় রয়েছে:


title: সাহেবজাদা ইয়াকুব খান

text: লেফটেনেন্ট-জেনারেল সাহেবজাদা ইয়াকুব খান (উর্দু: ; (23 (ডিসেম্বর ২৩, ১৯২০ – ২৬ জানুয়ারি ২০১৬) ছিলেন পাকিস্তানের একজন সামরিক কর্মকর্তা। সামরিক দায়িত্বের পাশাপাশি তিনি সরকারেও দায়িত্বপালন করেছেন। তিনি পূর্ব পাকিস্তানের সামরিক আইন প্রশাসক ও গভর্নর ছিলেন। জেনারেল জিয়াউল হকের অধীনে তিনি ১৯৮২ থেকে ১৯৯১ সাল পর্যন্ত পররাষ্ট্রমন্ত্রীর দায়িত্বপালন করেছেন। ১৯৯৬ থেকে ১৯৯৭ সাল পর্যন্ত তিনি তত্ত্বাবধায়ক পররাষ্ট্রমন্ত্রী হিসেবে দায়িত্বপালন করেছেন।


title: সাহেবজাদা ইয়াকুব খান

text: ইয়াকুব খান ভারতের দেশীয় রাজ্য রামপুরে একটি পশতুন মুসলিম রাজপরিবারে জন্মগ্রহণ করেন। তার বাবা সাহেবজাদা স্যার আবদুস সামাদ খান বাহাদুর রামপুরের মুখ্যমন্ত্রী হিসেবে দায়িত্বপালন করেছেন এবং লীগ অব নেশন্সে ব্রিটিশ ভারতের প্রতিনিধিত্ব করেছেন।


title: সাহেবজাদা ইয়াকুব খান

text: ইয়াকুব খান দেরাদুনের কর্নেল ব্রাউন ক্যামব্রিজ স্কুল ও প্রিন্স অব ওয়েলস রয়েল ইন্ডিয়ান মিলিটারি কলেজে পড়াশোনা করেছেন। ১৯৪০ সালের ২২ ডিসেম্বর তিনি কমিশন লাভ করেন। ৩য় ইন্ডিয়ান মটর ব্রিগেডের অংশ ১৮তম কিং এডওয়ার্ড'স ওন ক্যাভালরিতে তিনি যোগ দেন। দ্বিতীয় বিশ্বযুদ্ধের সময় তিনি ব্রিটিশ ভারতীয় সেনাবাহিনীর সৈনিক হিসেবে উত্তর আফ্রিকায় দায়িত্বপালন করেছেন। ১৯৪২ সালের ৩ এপ্রিল তিনি লেফটেন্যান্ট পদে উন্নীত হন। সেই বছরের ২৭ মে তিনি বন্দী হন এবং অক্ষশক্তির যুদ্ধবন্দী শিবিরে পরবর্তী তিন বছর কাটানোর পর মুক্তি পান। স্বাধীনতার পর তিনি পাকিস্তান সেনাবাহিনীতে যোগ দেন। তার বড় ভাই সাহেবজাদা ইউনুস খান ভারতীয় সেনাবাহিনীতে থেকে গিয়েছিলেন। ১৯৪৮ সালে কাশ্মিরের রণাঙ্গনে তারা দুই ভাই পরস্পরের বিরুদ্ধে লড়াই করেছেন। সেনাবাহিনীতে তিনি লেফটেন্যান্ট-জেনারেল হিসেবে পদোন্নতি পেয়েছিলেন। তিনি চীফ অব জেনারেল স্টাফ, পূর্বাঞ্চলীয় কমান্ডের কমান্ডার এবং পূর্ব পাকিস্তানের গভর্নর হিসেবে দায়িত্বপালন করেছেন।


title: সাহেবজাদা ইয়াকুব খান

text: সেনাবাহিনী থেকে অবসর নেয়ার পর তিনি কূটনৈতিক হিসেবে কাজ শুরু করেন। ১৯৭২ থেকে ১৯৮২ সাল পর্যন্ত তিনি ফ্রান্স, যুক্তরাষ্ট্র ও সোভিয়েত ইউনিয়নে পাকিস্তানের রাষ্ট্রদূত হিসেবে দায়িত্বপালন করেছেন। ১৯৮২ সালে তিনি পররাষ্ট্রমন্ত্রী হিসেবে নিয়োগ পান। ১৯৯২ থেকে ১৯৯৭ সাল পর্যন্ত তিনি জাতিসংঘে পশ্চিম সাহারার প্রতিনিধি ছিলেন।


title: সাহেবজাদা ইয়াকুব খান

text: তিনি আগা খান বিশ্ববিদ্যালয়ের ট্রাস্টি বোর্ডের প্রতিষ্ঠাতা চেয়ারম্যান। ২০০১ সালে অবসর গ্রহণের পূর্ব পর্যন্ত দুই দশক তিনি এই দায়িত্বপালন করেছেন। কার্নে‌জ কমিশনে তিনি কমিশনার হিসেবে কাজ করেছেন।


title: সাহেবজাদা ইয়াকুব খান

text: ইয়াকুব খান কলকাতার ইরানি খলিলি পরিবারের সদস্য বেগব তুবা খলিলিকে বিয়ে করেছেন।


title: সাহেবজাদা ইয়াকুব খান

text: ইয়াকুব খান ২০১৬ সালের ২৬ জানুয়ারি ইসলামাবাদে ইন্তেকাল করেন।


title: মুহাম্মদ আজম খান (গভর্নর)

text: লেফটেনেন্ট-জেনারেল মুহাম্মদ আজম খান (১৯০৮–১৯৯৪) ছিলেন পাকিস্তান সেনাবাহিনীর একজন উচ্চপদস্থ কর্মকর্তা। তিনি ১৯৫৩ সালে লাহোরে সংঘটিত আহমদিয়া বিরোধী দাঙ্গা দমনে ভূমিকা রেখেছেন। আইয়ুব খানের শাসনামলে তিনি পূর্ব পাকিস্তানের গভর্নর ছিলেন। ১৯৬৪ সালের রাষ্ট্রপতি নির্বাচনের সময় তিনি আইয়ুব খানের বিরোধী প্রার্থী ফাতেমা জিন্নাহর পক্ষে কাজ করেছেন।


title: মুহাম্মদ আজম খান (গভর্নর)

text: আজম খান ১৯৫৮ সালের ১৬ নভেম্বর থেকে ১৯৬৩ সালের ২২ সেপ্টেম্বর পর্যন্ত পাকিস্তান অলিম্পিক এসোসিয়েশনের প্রেসিডেন্ট ছিলেন।


title: মুহাম্মদ আজম খান (দ্ব্যর্থতা নিরসন)

text: মুহাম্মদ আজম খান নামটি দিয়ে বোঝানো হতে পারে -


title: উদ্ভিদ কলম

text: উদ্ভিদ কলম হলো কৃত্রিম উপায়ে উদ্ভিদের বংশ বৃদ্ধির এক ধরনের প্রক্রিয়া যেখানে এক উদ্ভিদের শাখা কেটে নিয়ে অন্য উদ্ভিদে সংযোজন করা হয়।


title: উদ্ভিদ কলম

text: এই কাজে ধারালো অস্ত্র ব্যবহার করা হয়; সহজ লভ্য হিসেবে সাধারণত নতুন ব্লেড ব্যবহার করা হয়। ব্লেড ছাড়াও অন্যান্য ধারালো যন্ত্র দ্বারা এটি করা যায়।উদ্ভিদের বেঁচে থাকার জন্য যে স্বাভাবিক পরিবেশ তা রাখতে হবে ।


title: নাইট্রাস অক্সাইড

text: নাইট্রাস অক্সাইড, সাধারন ভাবে লাফিং গ্যাস, নাইট্রাস, নাইট্রো, বা NOS নামে পরিচিত। এটি একটি রাসায়নিক যৌগ যার সংকেত । এটি নাট্রোজেনের একটি অক্সাইড। কক্ষ তাপমাত্রায় এটি বর্ণহীন, অদাহ্য এই গ্যাসের ঈষৎ মিস্টি গন্ধ এবং স্বাদ রয়েছে।


title: সৈয়দ মুহাম্মদ আহসান

text: ভাইস-এডমিরাল সৈয়দ মুহাম্মদ আহসান () (১৯২১ – ১৯৮৯) ছিলেন পাকিস্তানের ৪র্থ নৌবাহিনী প্রধান এবং পূর্ব পাকিস্তানের গভর্নর। তিনি পাকিস্তানের নৌ গোয়েন্দা বিভাগের সক্ষমতা বৃদ্ধিতে কাজ করেছেন। পাশাপাশি নৌবাহিনীকে আধুনিক করায় আর ভূমিকা ছিল। নৌ গোয়েন্দা বিভাগের ডিরেক্টর জেনারেল হিসেবে তিনি যুদ্ধে সক্রিয়ভাবে অংশ নেন এবং ১৯৬৫ সালের ভারত পাকিস্তান যুদ্ধের সময় নৌ গোয়েন্দাদের অপারেশনে নেতৃত্ব দিয়েছেন।


title: সৈয়দ মুহাম্মদ আহসান

text: সৈয়দ মুহাম্মদ আহসান ১৯২১ সালে ব্রিটিশ ভারতের হায়দ্রাবাদের একটি উর্দুভাষী পরিবারে জন্মগ্রহণ করেছেন। তিনি হায়দ্রাবাদের নিজাম কলেজে পড়াশোনা করেছেন।


title: সৈয়দ মুহাম্মদ আহসান

text: ১৯৩৮ সালে তিনি ব্রিটিশ ভারতীয় নৌবাহিনীতে যোগ দেন। ১৯৩৮ থেকে ১৯৪০ সাল পর্যন্ত তিনি ব্রিটেনে সামরিক প্রশিক্ষণ লাভ করেছেন। দ্বিতীয় বিশ্বযুদ্ধের সময় তিনি আটলান্টিক মহাসাগর, ভূমধ্যসাগর ও ভারত মহাসাগরে লড়াইয়ে অংশ নিয়েছেন। আরাকানে সংঘটিত একটি নৌযুদ্ধে সাহসিকতার জন্য তিনি "ডিস্টিঙ্গুইশড সার্ভিস ক্রস" খেতাব পান। পরবর্তীতে ইংল্যান্ডের লিভারপুলের একটি টেকনিকাল স্কুলের ইন্সট্রাক্টর নিযুক্ত হন। ১৯৪৬ থেকে ১৯৪৭ সাল পর্যন্ত তিনি ভারতের শেষ ভাইসরয় লর্ড মাউন্টব্যাটেনের এডিসি ছিলেন। পরবর্তীতে পাকিস্তানের গভর্নর জেনারেল মুহাম্মদ আলি জিন্নাহর এডিসি হন।


title: সৈয়দ মুহাম্মদ আহসান

text: ১৯৫৫ থেকে ১৯৫৬ সাল পর্যন্ত তিনি যুক্তরাষ্ট্রে পাকিস্তান দূতাবাসের নৌবাহিনীর এটাশে ছিলেন। ১৯৬২ সালে তিনি রিয়ার এডমিরাল হন। ১৯৬৪ সালে তিনি পূর্ব পাকিস্তানের আভ্যন্তরীণ নৌপরিবহন কর্তৃপক্ষের চেয়ারম্যান নিযুক্ত হন। ১৯৬৬ সালে তিনি নৌবাহিনীর প্রধান হন। পরের বছর ১৯৬৭ সালে তিনি ভাইস এডমিরাল পদে উন্নীত হন।


title: সৈয়দ মুহাম্মদ আহসান

text: ১৯৬৯ সালে ইয়াহিয়া খান সামরিক আইন জারি করার পর ১ সেপ্টেম্বর সৈয়দ মুহাম্মদ আহসান পূর্ব পাকিস্তানের গভর্নর হিসেবে শপথ নেন। তিনি গভর্নরের দায়িত্বে থাকাকালীন সময়ে ৭ ও ১৭ ডিসেম্বর যথাক্রমে জাতীয় ও প্রাদেশিক পরিষদের নির্বাচন অনুষ্ঠিত হয়। এই নির্বাচনে আওয়ামী লীগ বিপুল সংখ্যাগরিষ্ঠতা অর্জন করে। ক্ষমতা হস্তান্তর নিয়ে কালক্ষেপণের ফলে অসন্তোষ সৃষ্টি হয়। ১৯৭১ সালের ১ মার্চ ইয়াহিয়া খান আসন্ন অধিবেশন স্থগিত ঘোষণা করেন। এর ফলে পূর্ব পাকিস্তানে ব্যাপক গণ বিক্ষোভ দেখা দেয়।


title: সৈয়দ মুহাম্মদ আহসান

text: ১৯৭১ সালের ১ সেপ্টেম্বর সৈয়দ মুহাম্মদ আহসানের স্থলে সাহেবজাদা ইয়াকুব খানকে গভর্নর নিয়োগ দেয়া হয়।


title: সৈয়দ মুহাম্মদ আহসান

text: সৈয়দ মুহাম্মদ আহসান ১৯৫৮ সালে "সিতারা-ই-কায়েদে আজম", ১৯৬৯ সালে "সিতারা-ই-পাকিস্তান" এবং "হিলাল-ই-কায়েদে আজম" খেতাব লাভ করেন।


title: দোয়াব (পাঞ্জাব)

text: ভারতের, পাঞ্জাবের বিপাশা ও শতদ্রু নদীর মধ্যবর্তী অঞ্চলটি  দোয়াব ()। এটি বিস্ট দোয়াব বা জলুন্দর দোয়াব নামেও পরিচিত। এটি পাঁচ পাঞ্জাব দোয়াবের একটি। এই  অঞ্চলের অধিবাসীরা  দোয়াবীয়া নামে পরিচিত।  এই অঞ্চলের পাঞ্জাবী ভাষাকে দোয়াবি বলা হয়। "দোয়াবি". শব্দটি "দোয়াবা" বা "দোয়াব" থেকে প্রাপ্ত, ফার্সি "دو آب" (না āb দুই "জল"), যার অর্থ, "দুই নদীর মধ্যবর্তী স্থলভাগ".


title: দোয়াব (পাঞ্জাব)

text: দোয়াবের সমস্ত জনসংখ্যার মধ্যে ৩৫ % এর বেশী তফসিলি জাতি,  একটি উল্লেখযোগ্য শতাংশ দোয়াবির অভিবাসনের ফল হিসেবে, এই এলাকাটিকে পাঞ্জাবের অনাবাসী ভারতীয় হাব বলা হয় .


title: দোয়াব (পাঞ্জাব)

text: দোয়াব নিম্নলিখিত জেলা নিয়ে গঠিত :


title: দোয়াব (পাঞ্জাব)

text: ঐতিহ্যগতভাবে, দোয়াব,  মঞ্জকি,দোনা,ঢাক,সির্বাল,কান্ডি এবং বেট অঞ্চলে বিভক্ত ছিল। মঞ্জকি,দোনা,ঢাকেের সীমানা খুব পরিষ্কার ভাবে বিভক্ত নয় । উদাহরণ সরূপ  মঞ্জকি ও ঢাকের মধ্যে বিভাজন রেখা হল গ্র্যান্ড ট্রাঙ্ক রোড। যদিও এই রাস্তার পূর্ববর্ত্তী অঞ্চলে( বরা পিণ্ডের আশেপাশে) মঞ্জকির জমি আছে। স্থানীয়েরা নিজেদের সুবিধার জন্য এই এলাকাটিকে ঢাক বলে উল্লেখ করে থাকেন।


title: দোয়াব (পাঞ্জাব)

text: স্থানীয় লোকের অনুসারে প্রত্যেকটি অঞ্চলের এক  একটি নিজস্ব ঐতিহ্য গড়ে উঠেছিল। এই ঘটনাটি স্থানীয়দের ছোট ছোট অঞ্চলের  মধ্যে বৈবাহিক সম্পর্ক গড়ে তুলতে অনুপ্রাণিত করেছিল। এই কারণগুলো অবশ্য এখন বিবেচিত হয় না।


title: দোয়াব (পাঞ্জাব)

text: নাকোদার তহশীলের একটি বৃহৎ অংশ,গড়ায়া উপ-তহশীলের পশ্চিম ভাগ, নুরমহল উপ তহশিল এবং ফিলাউর উপ-তহশীলের পশ্চিম ভাগ নিয়ে মাঞ্জকি সংগঠিত।   জান্দিয়ালা এবং বুন্দালার গ্রামগুলি মঞ্জকিতে অবস্থিত। ফাগুরার দক্ষিণ পূর্ব অঞ্চল মঞ্জকির মধ্যে পড়েi যাইহোক, এটা স্পষ্ট নয়, ফাগুয়ারা তহসীল এলাকায় কোন কোন অঞ্চল পড়ে। তবে, ডেঞ্জিল লেবেস্টনের উদ্ধৃতি অনুযায়ী দক্ষিণ ফাগুয়ারার বারা পিণ্ড ও ১২টি গ্রাম মান্জ রাজপুতেদের হাতে ছিল।


title: দোয়াব (পাঞ্জাব)

text: এলাকাটির নাম মঞ্জকি, মঞ্জ উপজাতির থেকে এসেছে কিনা, যারা একসময়ে নাকোদার আশেপাশের এলাকার অধিকারী ছিলেন, বা নামটি জমির অবস্থার সঙ্গে সম্পর্কিত, এটা স্পষ্ট নয়। যাইহোক,দক্ষিণ পশ্চিম জলন্ধর জেলার অনেকখানি অংশ যেগুলি তালোয়ানা ,নাকোদার এবং নাকোদার শহরের পশ্চিমে  অঞ্চলে পড়ে সেগুলি   মঞ্জ রাজপুতেদের হাতে আছে।


title: দোয়াব (পাঞ্জাব)

text: প্রতিষ্ঠিত শহর জলন্ধর নিকটে হওয়ার দরুন এবং শতদ্রু র আশেপাশের উর্বর মাটি সম্পন্ন ও অপেক্ষাকৃত সামঞ্জস্যপূর্ণ সমতল অঞ্চল থাকার জন্য, মঞ্জকি ছিল পাঞ্জাবেের অন্যতম উন্নত এলাকা।১৯৪৭ সালের পরে, এই অঞ্চল থেকে বিপুল মাত্রায় মানুষ দেশত্যাগ করে, উত্তরাঞ্চলীয় দেশগুলি, যেমন ইউ কে, কানাডা এবং মার্কিন দেশে পাড়ি দেন। এর ফলে   ভারতীয় পাঞ্জাবে অনাবাসী ভারতীয়র সংখ্যা সর্বোচ্চ। এর ফলস্বরূপ এই অঞ্চলে অনাবাসী ভারতীয়র বিনিয়োগ ও তুলনামূলক অর্থনৈতিক সমৃদ্ধি ঘটেছে।


title: দোয়াব (পাঞ্জাব)

text: ১৯৪৭ সালের আগে দোয়াব অঞ্চলে বিশেষ করে জলন্ধর জেলায় আরাইনের একটি মুসলমান উপজাতি বসতি স্থাপন করেছিল।  এই আরাইনেরা উমাইয়া আরব সেনাবাহিনী, যারা সিন্ধু দিয়ে  মুহাম্মদ বিন কাসিম এর সঙ্গে  ভারতীয় উপ - মহাদেশে এসেছিলেন তাঁদের বংশধর।  যেহেতু তাঁরা লোধির সেনাবাহিনীতে ছিলেন এবং পরে মুঘল সেনাবাহিনীতে ছিলেন, বাহলোল লোধির রাজত্বের সময় থেকেই তাঁরা দোয়াব অঞ্চলেে বসতি স্থাপন করেন।। ১৭৪৮ সালে আরিয়ান উপজাতির  জেনারেল  আদিনা বেগ খান বেশ কয়েক মাসের জন্য দোয়াব অঞ্চল শাসন করেন।  জলন্ধরের অন্যতম সুপরিচিত আরিয়ান, পাকিস্তানের ষষ্ঠ প্রেসিডেন্ট  জেনারেল মুহাম্মদ জিয়া-উল-হক । স্যার ফাজ-আমি-হোসেন, কে.সি.এস.আই (১৮৭৭-১৯৩৬)  একজন আরাইন রাজনীতিবিদ যিনি পাঞ্জাবেের জলন্ধরেে জন্মগ্রহণ করেন। হোসেন পুরাতন পাঞ্জাব ইউনিওনিস্ট পার্টির অন্যতম প্রতিষ্ঠাতা ছিলেন , এবং মুহাম্মদ আলী জিন্নাহর  স্বাধীন পাকিস্তান দৃষ্টিভঙ্গীর বিরোধী ছিলেন। আরাইনরা প্রধানত ফাগুওয়ারা,নাকোদার,কোটলা,নিহাং,দৌলতপুর ও নুরপুরে বসতি স্থাপন  করেছিলেন। তারা কৃষি পার্বত্য অঞ্চলের ভূস্বামী ছিলেন ।  দেশ বিভাগের পর প্রায় সব আরাইন জনতা,  জলন্ধর থেকে পাকিস্তানেের ফয়সালাবাদ (পূর্বে লয়ালপুর), বাহাওয়ালপুর, রাওয়ালপিন্ডি ও লাহোর জেলায় চলে যান


title: দোয়াব (পাঞ্জাব)

text:
বর্তমানে,এই অঞ্চলের প্রধান ধর্ম শিখ। দেশ ভাগের  আগে অঞ্চলটিতে উল্লেখযোগ্য মুসলিম সংখ্যাগরিষ্ঠতা ছিল, যার জন্য  মুসলিম লীগ প্রত্যাশী ছিল যে জলন্ধর পাকিস্তানেের অন্তর্ভুক্ত হবে।
সংখ্যাগরিষ্ঠ মুসলমানরা দেশ বিভাগের পর  এই এলাকায ছেড়ে পাকিস্তানেের  ফয়সালাবাদ (পূর্বে লায়ালপুর) জেলায় চলে যান , যদিও, একটি ছোট সংখ্যালঘু অংশ, লেখাপড়ার জন্য শহুরে কেন্দ্র লাহোর এবং রাওয়ালপিন্ডিকে বেছে নেন। প্রচুর শিখ  লায়ালপুর জেলার থেকে দোয়াব  অঞ্চলেে, বিশেষ করে মাঞ্জকিতে চলে আসেন।


title: দোয়াব (পাঞ্জাব)

text: ফিলাউর তহশিলের পূর্ব অংশ এবং নওয়ানশাহর জেলা, ঢাক অঞ্চল হিসাবে পরিচিত  রয়েছে  .  ঢাক এলাকা ও মাঞ্জকি এলাকা গ্র্যান্ড ট্রাঙ্ক রোড দিয়ে বিভক্ত। ফাগুওয়ারা তহশিলের মাঝখানের অংশ হল ঢাক অতীতে এই এলাকায়  ঢাক গাছের প্রাচুর্য   ছিল, সেই হিসেবে এই অঞ্চল ঢাক নামে পরিচিত ছিল। ঢাক গাছ পলাশ নামেও পরিচিত। ফাগুওয়ারা তহশিলের অনেক গ্রামেের নামে ঢাকের উল্লেখ আছে যেমন ঢাক পলাশ, ঢাক দাদোলী,ঢাক চাচোকি।


title: দোয়াব (পাঞ্জাব)

text: যদিও ঢাক অঞ্চলটি  ফাগুওয়ারা তহশিলেে রয়েছে । ঢাক এলাকার মাটির ধরন প্রথাগতভাবে  এঁটেল মাটি বা দোআঁশ মাটির মাঝামাঝি,  সেইজন্য এখানকার প্রধান ফসল আবর্ত হল ভুট্টা-গম, ধান-গম, আখ-গম ও পশুখাদ্য-গম, তুলা-গম. যাইহোক, বর্তমানেে মাটির অবস্থা অনুযায়ী পাঞ্জাবের, ফসল আবর্ত  বদলে গিয়েছে।


title: দোয়াব (পাঞ্জাব)

text: দোনা শব্দের অর্থ বালির ভাগ বেশী এরকম বালি মাটি ও এঁটেল মাটির মিশ্রণ । বিপাশা নদীর দক্ষিণাংশ দোনায় পড়ে । এই অঞ্চলটি কাপুরথালা জেলার খানিকটা অংশ নিয়ে গঠিত।.


title: দোয়াব (পাঞ্জাব)

text: দোনার মাটির ধরনের দরুন, প্রথাগতভাবে প্রধান ফসল আবর্ত হল চীনেবাদাম-গম, চীনাবাদাম- ভুট্টা-গম, তুলা, গম ও পশুখাদ্য-গম. তবে অন্যত্র, ফসল আবর্ত বর্ত্তমান মাটির অবস্থা অনুযায়ী নির্দ্ধারিত হয়।


title: দোয়াব (পাঞ্জাব)

text: দোয়াবের  বিপাশা ও কালি বেইনের মধ্যবর্ত্তী জমিটি হল বেট। যে কোন নদীর ধারের অঞ্চলকে বেট বলে এবং পাঞ্জাবের সমস্ত নদী সংলগ্ন অঞ্চলকে বেট অঞ্চল বলা হয়।


title: দোয়াব (পাঞ্জাব)

text: বেটের মাটি,কাদা দোআঁশ মাটি অথবা দোআঁশ অথবা, কাদামাটি, সেইজন্য প্রথাগতভাবে প্রধান ফসল, আবর্ত অনুসৃত হয়েছে: ধান-গম, ভুট্টা-গম পশুখাদ্য-গম এবং তোরিয়া-গম.


title: দোয়াব (পাঞ্জাব)

text: ফাগওয়ারা তহশিলের উত্তর পূর্ব অংশে সিরোয়াল অঞ্চল অবস্থিত। জলন্ধর জেলার ভোগপুর এবং আদমপুর ব্লকও সিরয়ালের অন্তর্ভুক্ত। ভোগপুর আগে ভোগপুর সিরোওাল নামে পরিচিত ছিল।হোশিয়ারপুর জেলার ১ ও ২ নং  ব্লক  সিরওয়ালের অন্তর্ভুক্ত এবং সিংরিওয়ালার গ্রামগুলি ও পার্শ্ববর্ত্তী অঞ্চলকে অন্তর্ভুক্ত করেছে।  মাহিলপুরের উপ-তহশিলও  সিরওয়ালের মধ্যে পড়ে।


title: দোয়াব (পাঞ্জাব)

text: "সিরান" নামটি থেকে সিরোয়াল শব্দটি   থেকে এসেছে। এটি একটি পাঞ্জাবি শব্দ, যার মানে জলের স্তর উঁচু এবং চাপ বেশী থাকার জন্য, মাটি থেকে  খুব জোরে নির্গত জলের ধারা। অতীতে সিরোয়ালের জন্য  একথা খুব সত্য,কিন্তু বর্তমানে অত্যধিক নলকূপের অত্যধিক ব্যবহারেে জলস্তর নিচে চলে গেছে।


title: দোয়াব (পাঞ্জাব)

text:
সিরোয়ালে বেটের বৈশিষ্ট্য আছে।  হোসিয়ারপুর জেলা থেকে নেমে আসাা অসংখ্য পাহাড়ীী ঝর্না  এখানকার মাটিকে সারা বছর  আর্দ্র করে রাখে। এই ধরনের কিছু ঝর্না পলি বোঝাই করে আনে এবং  প্রথম বয়ে আসাা মাটি  উর্বর হলেও, পরবর্তী মাটিগুলিতে বালির পরিমাণ বেশি হতে থাকে। এই নিষ্কাশন চ্যানেলেগুলি থাকার কারণে, শক্ত কাদার তাল ও স্তর পাওয়া যায়।
 যে অঞ্চলগুলি দিয়ে মৌসুমী ধারা বয়ে যায় সেই অঞ্চলগুলি সিরোয়াল হিসাবে চিহ্নিত।  এই ধরনের ধারাগুলিকে পাঞ্জাবি ভাষায় চোয়ে বলা হয়। এর মধ্যে নাস্রালা চোয়ে ও আছে, যেটি সাদা (ছিট্টি)  বেইন নদীতে মেশে।


title: দোয়াব (পাঞ্জাব)

text: পাহাড়ের নীচের অঞ্চলগুলিকে কান্দি বলা হয়, হোসিয়ারপুরেের পূর্ব অংশ এবং নোয়ানশর জেলার, বালাচৌর তহশীল  জুড়ে কান্দি অঞ্চল বিস্তৃত।


title: দোয়াব (পাঞ্জাব)

text: সুলতানপুর লোধি  শহরে, গুরু নানক দেব   তার বোন (বেবে নানকজি) এবং তার পরিবারেের সঙ্গে থাকতেন। এই বের সাহেব গুরুদ্বারেে গুরু নানক দেব বোধি প্রাপ্ত করেন।


title: দোয়াব (পাঞ্জাব)

text: ফাগুয়ারা শাহ জাহান দ্বারা নির্মিত একটি বাজার ভিত্তিক শহর। সময়ের সাথে সাথে, ফাগুয়ারায় কিছু মানুষ চাষবাস শুরু করেন এবং এটি একটি গ্রামীণ চেহারা নেয়। ফাগুয়ারা সারকি, মূল গ্রামীণ ফাগুয়ারার আওতায় পড়ে , কিন্তু বর্তমানে শুধু সুখচাইনাইনা গুরুদ্বার (সুখচাইন নগর) অঞ্চলে কিছু লোক চাষআবাদ অব্যাহত রেখেছেন। এখন ফাগুয়ারা একটি শিল্প ভিত্তিক শহর এবং পোশাক কেনাকাটার জন্য জনপ্রিয়। এখানে লাভলি পেশাগত বিশ্ববিদ্যালয় আছে।


title: দোয়াব (পাঞ্জাব)

text: জলন্ধর, পূর্বে জালান্দার হিসাবে পরিচিত ছিল। এটি ভারতের পাঞ্জাব রাজ্যের জলন্ধর জেলার একটি শহর।এর শহুরে জনসংখ্যা প্রায় দশ লাখ, এবং আরও দশ লাখ বাস করে শহরের বাইরে, গ্রামাঞ্চলে।


title: দোয়াব (পাঞ্জাব)

text: জলন্ধর শহর, ১২টি বস্তি ও ১২টি মহল্লা নিয়ে জলন্ধর শহর  গঠিত হয়। জলন্ধরে ১২টি প্রবেশদ্বার  ছিল, সময়ের সাথে সাথে বস্তি,মহল্লা ও দ্বারগুলির  পরিচয় ও অবস্থান নিরূপণ করা কঠিন।


title: দোয়াব (পাঞ্জাব)

text:
, তবে স্থানীয় মানুষেের অনুযায়ী , পরিচিত বস্তিগুলি হল:
পরিচিত কট/ মহল্লাগুলি হল:
মূল দ্বারগুলি হল:  বাল্মীকি গেট, নিলা মহল গেট, জওরা গেট,  খিংরান গেট, সাইদান  গেট, ফাগুয়ারা গেট
শীতলা গেট, খোদিয়ান গেট, দেয়ালভি গেট, শাহ কুলি গেট, লাহোর গেট।


title: দোয়াব (পাঞ্জাব)

text: সময়ের সাথে সাথে, জলন্ধর শহর নির্মাণের জন্য অনেক বস্তি এবং মহল্লা উন্নত করা হয়েছে।। ১৯৪৭  সালের পরে, ভার্গভ শিবির, মডেল টাউন, মডেল হাউস, সেন্ট্রাল টাউন, প্রীত নগর, পুরানো জহর নগর, সুভাষ নগর, লাজপত রাই নগর, শক্তি নগর, নতুন জহর নগর ও আদর্শ নগর এবং বিভিন্ন অন্যান্য ছোট আবাসিক কলোনি নির্মিত হয়। চাহার বাগ এবং পাক্কা বাগ ১৯৪৭ সালের আগের থেকেই ছিল, কিন্তু ১৯৪৭ এর পর ব্যাপকভাবে বিকশিত হয়েছে।


title: দোয়াব (পাঞ্জাব)

text: ইদানীং কাছাকাছি গ্রামগুলিকে, নতুন এস্টেটে উন্নত করা হয়েছে।


title: দোয়াব (পাঞ্জাব)

text: ফিল্লাউর ফোর্ট, তালহান সাহেব গুরুদ্বার এবং দেবী তালাব মন্দির জলন্ধর জেলায় অবস্থিত। ওয়ান্ডারল্যান্ড থিম পার্কটি,  জলন্ধর থেকে  লাম্ব্রার কাছে নাকোদার রোডের মাঝে রয়েছে।


title: দোয়াব (পাঞ্জাব)

text:
নাকোদার  একটি ইতিহাস সমৃদ্ধ শহর,  এবং নিম্নলিখিত স্থানগুলি এখানে আছে:
কার্তারপুর, দোয়াবে থাকাকালীন পঞ্চম শিখ গুরু অর্জন দেব জির দ্বারা প্রতিষ্ঠিত হয়েছিল। প্রথম দিকের একটি গুরু গ্রন্থ সাহিব জি  কার্তারপুরে রাখা আছে। এখানে কাঠের তৈরি জিনিষের কারখানা আছে।


title: দোয়াব (পাঞ্জাব)

text: কাহালুর কোট(মহল্লা) নামক একটি প্রাচীন শহরের উপর নুরমহল তৈরী হয়েছিল। ইটেের নমুনা এবং ওই শহরের, মাটির নীচে পাওয়া অনেক ধাতু মুদ্রা দ্বারা প্রমাণিত হয় কাহালুর একটি প্রাচীন শহর ছিল। প্রাচীন শহরটি প্রায় ১৩০০ বছর আগে অজ্ঞাত কারণে পরিত্যক্ত বা  ধ্বংস হয়ে গিয়েছিল, বলে ধারণা করা হয়।


title: দোয়াব (পাঞ্জাব)

text: নুরমহল,  মুঘল সম্রাট জাহাঙ্গীরেের(১৬০৫-১৬২৭)  স্ত্রী নূর জাহানের, নামে নামকরণ হয়, যিনি এখানে বড় হয়েছিলেন, এবং মনে করা হয় যে এখানে তাঁর শৈশব অতিবাহিত করেছিলেন। শহরে তারপর আগে ইস্ট ইন্ডিয়া কোম্পানির নিয়ন্ত্রণ প্রতিষ্ঠা করার আগে,তালবান রাজপুত ও রানঘরের শাসনাধীন ছিল।


title: দোয়াব (পাঞ্জাব)

text: নুরমহলেের প্রধান  পর্যটন কেন্দ্র নূর জাহান নির্মিত  মুঘল সরাই দ্বারা  . এই ঐতিহাসিক স্মৃতিস্তম্ভটি প্রত্নতাত্ত্বিক বিভাগেের তত্ত্বাবধানে রয়েছে। সরাইয়ের পুরো গঠন ১৪০ কক্ষ বিশিষ্ট চতুষ্কোন আকারে, কাঠামোটির চারদিকে বিস্তৃত।


title: দোয়াব (পাঞ্জাব)

text: ফিল্লাউর, ফুল নামক একজন সংগ্রেহা জাট, যিনি আগেে এই স্থানটির নাম ফুলনগর রেখেছিলেন, তাঁর নামে নামকরণ হয়েছিল।  তবে রাই শাহর দ্বারা প্রেরিত, নাড়ু রাজপুত, যখন শাহর ছেলে রতন পাল, মাউ ছেড়ে  ফিল্লাউরে থাকতে শুরু করেন, তখন এই শহরে দখল নেন। পুরানো সরাইখানাটি মহারাজা রঞ্জিত সিং দুর্গে রূপান্তরিত করেন এবং বর্তমানে এটি পুলিশ প্রশিক্ষণ একাডেমি (পিটিএ) হিসেবে ব্যবহার করা হচ্ছে।


title: দোয়াব (পাঞ্জাব)

text: ১৮৭০ সাল নাগাদ জনপ্রিয় হিন্দীী গান জয় জগদীশ হরে ফিল্লাউর নিবাসী, স্থানীয় পণ্ডিত শারধা রাম ফিল্লাউরীর দ্বারা রচিত হয়। রচনার সঠিক তারিখ জানা যায় না। সম্ভবত হিন্দির প্রথম উপন্যাসও  শারধা রাম ফিল্লাউরীর  লিখিত উপন্যাস। তাঁর স্মরণে একটি স্মৃতিসৌধ আছে।


title: দোয়াব (পাঞ্জাব)

text: হোসিয়ারপুর মৌসুমী ছোট নদীর দেশ বলা হয়, এইরকম প্রায় ৩৯টি নদী, বর্ষায় বন্যার কারণ। এই এলাকাটি কাঠের এবং হাতির দাঁতের হস্তশিল্পর জন্য প্রসিদ্ধ। হাতির দাঁত এখন কৃত্রিম বিকল্প দ্বারা প্রতিস্থাপন করা হয়েছে। হিমালয়ের পাদদেশে, শিবালিক পাহাড়ে এটি অবস্থিত। হোসিয়ারপুর  হিমাচলের ও  হিমালয়ের দরজা নামে পরিচিত।  হোসিয়ারপুরেের মাধ্যমে জম্মু ও কাশ্মীর  সবথেকে অল্প দূরত্ব। তাখনি রেমাপুর অভয়ারণ্য,  হোসিয়ারপুর জেলায় অবস্থিত।  ধোলবাহা ঘরগুলি গুরুত্বপূর্ণ প্রত্নতাত্ত্বিক স্থান।


title: দোয়াব (পাঞ্জাব)

text: ভিরাট রাজার নগর হিসাবে, প্রাচীন ভারতীয় মহাকাব্য, মহাভারতে, উল্লেখ করা হয়। এর স্বীকৃতিস্বরূপ দসুয়া  এখনও বিরাট কি নগরী হিসাবে উল্লেখ করা "হয়।"


title: দোয়াব (পাঞ্জাব)

text: কাপুরথালা (পাঞ্জাবি: ਕਪੂਰਥਲਾ) ভারতের পাঞ্জাব প্রদেশের একটি শহর। এটা কাপুরথালা জেলার প্রশাসনিক সদর দপ্তর।  এটি ছিল কাপুরথালা রাজ্যের রাজধানী,যেটি ছিল ব্রিটিশ ভারতের একটি স্বাধীন করদ রাজ্য। ফরাসি ইন্দো-ইসলামিক স্থাপত্য বিশিষ্ট ভবনেের সঙ্গে শহরের ধর্মনিরপেক্ষ এবং নান্দনিক মিশ্রণ, একটি জাঁকজমকপূর্ণ  অতীত স্ব-বর্ণনা করে। এটি প্রাসাদ ও উদ্যানের শহর হিসাবে পরিচিত এবং এখানে জগজিৎ প্রাসাদ আছে।


title: দোয়াব (পাঞ্জাব)

text: শহীদ ভগৎ সিং নগর জেলা ৭ই নভেম্বর,১৯৯৫ সালে পাঞ্জাবের হোসিয়ারপুর এবং জলন্ধর জেলা থেকে বানান হয়েছিল । এটি পাঞ্জাব রাজ্যের ষোড়শ জেলা। নওয়াশহর জেলা, শহীদ ভগৎ সিং নগর জেলার নামে পরিবির্তিত হয়। নওয়াশহর শহীদ ভগৎ সিং নগর জেলার  একটি পৌর পরিষদ। নওয়াশহর শহরটি একজন আফগান আফগান সেনাবাহিনী প্রধান  নসের খানেের দ্বারা নির্মিত বলা হয়, দ্বারা নির্মিত হয়েছে, পূর্বে  এটির নাম ছিল নৌসর কিন্তু সময়ের সাথে সাথে, এটি "নওয়াশহর" বলে পরিচিত হয়। নওয়ানশাহরেে সাইনি ও জাটের বিভিন্ন গোষ্ঠীর এবং মুসলিম ঘোরেওহা  রাজপুত যারা সমন্ধসূত্রে আকবরের আত্মীয় ছিলেন, তাঁদের আধিক্য ছিল।


title: দোয়াব (পাঞ্জাব)

text: শহীদ ভগৎ সিং নগর জেলায় , বাঙ্গা শহরের কাছে, খাটকার কালান গ্রামটি, শহীদ ভগৎ সিংয়ের পৈতৃক গ্রাম,  যেখানে তাঁদের  পৈতৃক বাড়ী ও একটি সংগ্রহশালা আছে।


title: দোয়াব (পাঞ্জাব)

text: হিন্দুস্থানী শাস্ত্রীয় সঙ্গীতের একটি ঘরানার নাম শ্যাম চৌরাসিয়া ঘরানা, যেটি দ্বৈত কণ্ঠসঙ্গীতের জন্য বিখ্যাত। এর মধ্যে উল্লেখযোগ্য হল দুই ভাই, সালামত আলী খান ও নাজাকত আলী খানের দ্বৈত কণ্ঠসঙ্গীত।এই ঘরানাটি শ্যাম চৌরাসিয়া বা শ্যামচুরাসি নামক গ্রামের, যেটি পাঞ্জাবের হোসিয়ারপুর জেলায় অবস্থিত।